অবিশ্বাস্য ! মাটিৰ দ্বাৰা নিৰ্মিত এই বস্তুবোৰে আপোনাৰ ভাগ্য কৰি তুলিব উজ্জ্বল - জানো আহক Use Clay material to change your fortune\nHomeRELIGION অবিশ্বাস্য ! মাটিৰ দ্বাৰা নিৰ্মিত এই বস্তুবোৰে আপোনাৰ ভাগ্য কৰি তুলিব উজ্জ্বল - জানো আহক Use Clay material to change your fortune\n0 Ahem November 10, 2021\nবাস্তুৰ মতে, এই মাটিৰ সামগ্ৰীবোৰ ঘৰলৈ আনিব, আপোনাৰ ভাগ্য জিলিকি উঠিব\nঅতীজত আমাৰ প্ৰায় মানুহৰ ঘৰত মৃৎশিল্পৰ সামগ্ৰীসমূহ ব্যৱহাৰ কৰা হৈছিল। খাদ্য খোৱাৰ পৰা আৰম্ভ কৰি পানীলৈকে আদি সকলোতে মৃৎশিল্পৰ সামগ্ৰী ব্যৱহাৰ কৰা হৈছিল । বৰ্তমান, মৃৎশিল্পৰ সলনি ধাতু বা প্লাষ্টিকৰ বাচন-বৰ্তন কৰা হৈছে। কিন্তু আপুনি জানেনে যে মৃৎশিল্পৰ গুৰুত্ব আৰু লাভালাভৰ সম্পৰ্কে বাস্তু শাস্ত্ৰত বৰ্ণনা কৰা হৈছে।\nবাস্তু শাস্ত্ৰত মাটিৰে নিৰ্মিত কিছুমান বস্তুৰ কথা উল্লেখ আছে যিয়ে আপোনাক ভাগ্যৱান কৰিব পাৰে। আপুনিও এই বস্তুবোৰ আপোনাৰ ঘৰলৈ আনি আপোনাৰ ভাগ্য উজ্জ্বল কৰিব পাৰে। গতিকে বস্তুবোৰ কি কি জানো আহক -\n১. মাটিৰ কলহ -\nবৰ্তমান সময়ত মাটিৰ কলহৰ ঠাই ফ্ৰিজে দখল কৰিছে । মাটিৰ পাত্ৰৰ পানী স্বাস্থ্যৰ বাবেও উপকাৰী বুলি বিবেচিত কৰা হয়। একে সময়তে, বাস্তু শাস্ত্ৰ অনুসৰিও মাটিৰ কলহে আপোনাৰ জীৱনলৈ সুখ আৰু সমৃদ্ধি আনিব পাৰে। বাস্তু শাস্ত্ৰৰ মতে, ঘৰত উত্তৰ দিশত মাটিৰ কলহ এটা ৰাখিব লাগে। মন কৰিব যাতে কলহটো সদায় পানীৰে ভৰি থাকে। কোৱা হয় যে এনে কৰিলে নেতিবাচকতাৰ সমাপ্তি ঘটে আৰু জীৱনলৈ সুখ আৰু সমৃদ্ধিৰ আগমন হয় ।\n২.মাটিৰ চাকি -\nমানুহে সাধাৰণতে পূজা ঘৰত আজিকালি অত্যাধুনিক চাকি ব্যৱহাৰ কৰে। কিন্তু বাস্তু শাস্ত্ৰৰ মতে, মাটিৰে নিৰ্মিত চাকি জ্বলোৱাটো শুভ। কোৱা হয় যে এনে কৰিলে ঘৰলৈ সুখ আৰু সমৃদ্ধি আহে। যদি এখ্ন ঘৰত দুৱাৰত আৰু তুলসীৰ তলত প্ৰতিদিনে মাটিৰ চাকি জ্বলোৱা হয়, তেন্তে ঘৰখনত সদায় সুখ আৰু সমৃদ্ধি থাকে।\nলগতে পঢ়ক - চাণক্য নীতি - কাৰোবাক বিশ্বাস কৰাৰ আগতে জানি লওক এই ৩ টা কথা


বিশ্লেষণঃ কোৰানা ব্যৱস্থাপনাত ভুলৰ পৰা শিক্ষা লওক :: পাৰভিন চুলতানা - অসমীয়াৰ সুখ-দুখ\nHome ANALYSIS ARTICLE PARVIN-SULTANA RECENT পাৰভিন চুলতানা বিশ্লেষণ বিশ্লেষণঃ কোৰানা ব্যৱস্থাপনাত ভুলৰ পৰা শিক্ষা লওক :: পাৰভিন চুলতানা\nxukhdukh.com May 31, 2020 ANALYSIS, ARTICLE, PARVIN-SULTANA, RECENT, পাৰভিন চুলতানা, বিশ্লেষণ,\nভাৰতবৰ্ষত কোভিড-১৯ৰ প্ৰথমটো সংক্রমণ ধৰা পৰিছিল ৩০ জানুৱাৰীৰ দিনাখন। চীনৰ ৱুহানৰ পৰা অহা কেৰেলাৰ ছাত্ৰ এগৰাকীৰ গাত ধৰা পৰিছিল এই বেমাৰ। আজি তিনি মাহতকৈ বেছিদিন হৈ গ'ল এই প্রথম কেছ ধৰা পৰাৰ আৰু এতিয়া হয়তাে সময় সমাগত, আমি কেনেকৈ এই মহামাৰী প্ৰতিৰােধ কৰাৰ ক্ষেত্ৰত কেনেকুৱা পদক্ষেপ লৈছোঁ আৰু কিমানখিনি সফল হৈছোঁ। আজি ভাৰতত সংক্রমিত সংখ্যাই ১,৭৫,০০০ অতিক্রম কৰিছে আৰু মৃতকৰ সংখ্যা ৫০০০ৰ সীমা পাৰ কৰিছে। ইয়াৰ লগতে পঞ্চম পর্যায়ৰ লকডাউন লগতে আনলকিং-১ আৰম্ভ হ’ল।\nকিন্তু ইমানৰ পিছতাে দিনক দিনে সংক্রমিত সংখ্যা বাঢ়িহে গৈছে। বাঢ়ি গৈছে প্রব্রজিত শ্ৰমিকৰ দুর্দশা। আজি যেন কোনেও ঠিৰাং কৰিব পৰা নাই এই পৰিস্থিতিৰ পৰিৱৰ্তন কেতিয়া হ'ব। এক অনিশ্চিত ভৱিষ্যতৰ পিনে দেশ লাহে লাহে আগবাঢ়ি গৈ আছে। এই সময়ত অলপ হ'লেও প্রয়ােজনীয়তা অনুভৱ হৈ আছে প্রশ্ন কৰাৰ যে এই সংকটৰ সন্মুখীন আমি অলপ বেলেগ ধৰণে হ'ব পাৰিলােহেঁতেন নেকি? আকৌ উভতি যােৱা যাওক জানুৱাৰী মাহৰ ৩০ তাৰিখলৈ। সেই সময়ত ভাৰতবৰ্ষত কোভিড়-১৯ কেছৰ সংখ্যা মাত্র ৩টা মান আছিল, কিন্তু সেই একে সময়ত চীনৰ অৱস্থা চিন্তাজনক আছিল। ঠিক সেই সময়ত দিল্লীত ফেব্ৰুৱাৰীৰ ৭ তাৰিখৰ পৰা ১২ তাৰিখলৈ অটো এক্সপাে পতা হৈছিল। তাত চীনৰ পৰা বহুসংখ্যক লােক আহি অংশগ্রহণ কৰিছিল। সেই সময়ত বাহিৰৰ দেশৰ পৰা অহা মানুহখিনিৰ ওপৰত কোনাে ধৰণৰ বাধা আৰােপ কৰা হােৱা নাছিল। তাৰ পিছতে ফেব্ৰুৱাৰীত আমেৰিকা আৰু ইউৰােপত সংক্রমিতৰ সংখ্যা ক্রমান্বয়ে বাঢ়িয়ে আছিল। আৰু এনে পৰিস্থিতিত এফালে আমেৰিকাই ইউৰােপৰ দেশবােৰৰ পৰা বিশেষকৈ ইটালৰ পৰা যাত্রীক আমেৰিকাত প্ৰৱেশ নিষিদ্ধ কৰিলে আৰু ভাৰতবৰ্ষৰ গুজৰাটত বিৰাট জন সমাগমৰ মাজত নমস্তে ট্রাম্প পতা হ’ল। সমান্তৰালভাৱে চলিল ‘কাবিৰােধী আন্দোলন আৰু দিল্লীত সংঘটিত হ’ল সাম্প্রদায়িক সংঘাত।\nএই সকলােবোৰ ঘটনাৰ বিষয়ে আকৌ এবাৰ চিন্তা কৰা দৰকাৰ, কাৰণ হয়তাে প্রত্যেকটো পৰিস্থিতিয়ে আমাক সংক্রমণৰ এক ভয়াৱহ দিশৰ পিনে ঠেলি দিছিল। উল্লেখ্য যে সেই সময়ত ভাৰতবৰ্ষত টেষ্টৰ সংখ্যা একেবাৰে কম আছিল আৰু কেৱল বাহিৰৰ পৰা অহাসকলকহে টেষ্ট কৰা হৈ আছিল। কিন্তু পিছত এনে কিছু ঘটনাও সন্মুখত আহে যে বহুতে নিজৰ যাত্ৰাৰ বিষয়ে তথ্য লুকাই ৰাখে আৰু কোৱাৰেণ্টাইন। নিয়ম পালন নকৰে। সেই সময়ত এছিয়াৰ বেলেগ দেশ যেনে ইন্দোনেছিয়া, মালয়েছিয়া আদিৰ পৰা অহা মানুহখিনিক কোনাে ধৰণৰ বাধা প্রদান কৰা হােৱা নাছিল। আনকি মালয়েছিয়াৰ কিছু ঠাই কোভিড-১৯ৰ হটস্পট বুলি প্রমাণিত হােৱাৰ পিছতাে সেই দেশবােৰৰ পৰা অহা মানুহবােৰৰ ভিছা বাতিল কৰা হােৱা নাছিল। মালয়েছিয়াত তবলীগ জামাতৰ সন্মিলনত যােৱাৰ পিছত তাৰ পৰা কিছু লােক ভাৰতলৈ আহিছিল। লকডাউনৰ পিছত এই লােকসকল নিজ নিজ দেশলৈ যাব নােৱাৰি দিল্লীৰ মাৰ্কাজতে থাকিব লগা হয়। পিছে চৰকাৰৰ নীতি নির্দেশমতে মার্কাজত থকা লােকখিনিয়ে নিজামুদ্দিনৰ আৰক্ষীক যদিও অৱগত কৰায়, তেওঁলােকক দিল্লীৰ বাহিৰত যাবলৈ অনুমতি দিয়া হােৱা নাছিল। কিন্তু যেতিয়া তাত থকা কিছু লােক অসুস্থ হৈ পৰে তেতিয়াহে লােকসকলক কোৱাৰেন্টাইন কৰাৰ ব্যৱস্থা কৰা হয়। সঠিক সময়ত কিছু দেশৰ পৰা মানুহৰ আগমন বন্ধ কৰি দিলে বা দিল্লী চৰকাৰে কঠোৰভাৱে নিজৰ আদেশ পালন নকৰা মানুহৰ বিৰুদ্ধে ব্যৱস্থা গ্ৰহণ কৰিলে এনে পৰিস্থিতি নহ'লহেঁতেন। যি সময়ত বিভিন্ন দেশত কোনাে সংকটে ভয়াৱহ ৰূপ ধাৰণ কৰিছিল, সেই সময়ত আমাৰ দেশত কোনাে স্পষ্ট নীতি নাছিল।\nদিল্লী চৰকাৰৰ নির্দেশ নামানি হিন্দু মহাসভাৰ কাৰ্যালয়ত গো-মূত্র পান কৰাৰ এক কাৰ্যসূচী পালন কৰা হয়। তাৰ উপৰিও বিভিন্ন ঠাইত জনসমাগম চলিয়ে থাকে, কিন্তু কোনােধৰণৰ ব্যৱস্থা গ্ৰহণ কৰা নহয়। ২২ মার্চত দেশৰ প্রধানমন্ত্রী নৰেন্দ্ৰ মােদীয়ে জনতা কার্ফিউ পালন কৰিবলৈ আহ্বান কৰিছিল। কিন্তু কার্ফিউ শেষ হােৱাৰ পিছতে ৰাস্তাত বহু লােক ওলাই আহি ভিৰ কৰে আৰু সামাজিক দূৰত্ব পালন নকৰে। ভাইৰাছৰ সংক্রমণ কেনেকৈ হয়, এই বিষয়ে যেন মানুহখিনিৰ কোনাে ধাৰণা নাই। ইয়াৰ পিছতে ২৪ মাৰ্চৰ পৰা ২১ দিনীয়া লকডাউন ঘােষণা কৰা হয়। এই দীঘলীয়া লকডাউনৰ বাবে প্রস্তুত হ'বলৈ মানুহবােৰক মাত্র চাৰি ঘণ্টা সময় দিয়া হয়। এক হাহাকাৰ পৰিৱেশৰ সৃষ্টি হয় আৰু এনে অপ্রস্তুতিৰ মাধমাৰ পৰে সমাজৰ দুখীয়া শ্রেণীৰ ওপৰত। লকডাউনৰ দ্বিতীয় দিনাখনে সামাজিক আৰু শাৰীৰিক দূৰত্বৰ সকলাে নিয়ম ভংগ কৰি হেজাৰ হেজাৰ শ্রমিক দিল্লীৰ ৰাজপথলৈ ওলাই আহে। লকডাউন সকলাে ধৰণৰ কাম বন্ধ হৈ যােৱাৰ লগে লগে এই শ্রমিকবােৰৰ একো কৰিবলৈ নাথাকে। দিন হাজিৰা কৰা, নির্মাণকার্যত মজদুৰী কৰা বা কাঠমিস্ত্রী, ৰাজিমিস্ত্রী ৰূপে কাম কৰাসকল কোনাে জীৱিকা উপার্জন নােহােৱাৰ ফলত নিজ নিজ ৰাজ্যলৈ উভতি যাব বিচাৰে। বহু শ্ৰমিকৰ থাকিবলৈ ঠাই নাইকিয়া হয়, কাৰণ তেওঁলােকে কাম কৰা ঠাইতে অস্থায়ীভাৱে থাকে আৰু কাম বন্ধ হােৱাৰ লগে লগে তেওঁলােকৰ থকাৰ ঠাই নাইকিয়া হৈ যায়। চৰকাৰে বাৰম্বাৰ সকলাে নিয়ােগকর্তাক নিজৰ অধীনত কাম কৰা মানুহখিনিক লকডাউনৰ সময়ত কাম নকৰিলেও মজুৰি দিবলৈ আহ্বান কৰে। কিন্তু সঁচা অৰ্থত দেখা যায় যে খুব কমসংখ্যক লােকেহে এইতাে কার্যকৰী কৰে। ওলােটাকৈ ভাৰতৰ বিভিন্ন ঠাইত এই লকডাউনতে দুখীয়া, কাম কৰি খােৱা মানুহক ঘৰৰ পৰা ওলাই যাবলৈ কোৱা ঘটনা পােহৰলৈ আহিছে। দিল্লীৰ আনন্দবিহাৰ বাছ ষ্টেচনলৈ ওলাই অহা শ্ৰমিকসকলক বুজাই পৰাই ২১ দিনৰ কাৰণে দিল্লীতে থাকিবলৈ কোৱা হ'ল আৰু চৰকাৰী শিবিৰত তেওঁলােকৰ থকা আৰু খােৱাৰ ব্যৱস্থা কৰা হ’ল। কিন্তু গােটেই মাহজোৰা বাতৰি পােৱা গ'ল যে এই শিবিৰবােৰতাে প্রথমতে সামাজিক দূৰত্ব মানি চলাৰ কোনাে উপায় নাছিল আৰু দ্বিতীয়তে খােৱা-বােৱাত বহুত কষ্ট হৈছিল। পৰিস্থিতি এনে হৈ পৰিছিল যে বহুসংখ্যক শ্রমিকে কোনােধৰণৰ চৰকাৰী নির্দেশ নামানি খােজ কাঢ়িয়ে হেজাৰ হেজাৰ কিঃমিঃ দূৰত থকা নিজ ঘৰলৈ ওলাই পৰিল। কথা এটাই যে যিবােৰ চহৰক এই শ্ৰমিসকলে মূৰৰ ঘাম মাটিত পেলাই নির্মাণ কৰিছে, যি চহৰীয়া অর্থনীতিৰ মেৰুদণ্ড এই শ্ৰমিকসকল, সেই চহৰবােৰে লুকডাউন হােৱাত এই শ্ৰমিকসকলক সহায় কৰাত ভয়ংকৰভাৱে বিফল।\nএই শ্ৰমিকসকলৰ জীৱনৰ কোনাে সুৰক্ষা যেন তেওঁলােকৰ কর্মক্ষেত্ৰত নাই। বাৰে বাৰে নিজ ৰাজ্যলৈ যাবলৈ কাতৰ মিনতি কৰিছিল এই শ্ৰমিকসকল, কিন্তু কোনােধৰণৰ ব্যৱস্থা গ্ৰহণ কৰা হােৱা নাছিল। চৰকাৰৰ বাবে বাট চাই নাথাকি নিজৰ ঘৰলৈ ওলাই পৰা বহু শ্ৰমিকৰ পথ দুর্ঘটনাত মৃত্যু হৈছিল। এনে দুর্ঘটনাত এগৰাকী ১২ বছৰীয়া শিশু শ্রমিক জামলাে মকদমােৰাে মৃত্যু হৈছিল। পুষ্টিহীন দেহা লৈ কণমানিজনী তেলাংগানাৰ পৰা ছত্তীশগৰলৈ সুদীর্ঘ ১৫০ কিঃমিঃ খােজ কাঢ়ি যােৱাৰ পিছত, নিজৰ ঘৰ পাবলৈ মাত্র ১১ কিঃমিঃ বাকি থাকোতে মৃত্যুক সাবটি লয়। কেবল দিল্লীতে নহয়, ভাৰতৰ বিভিন্ন ৰাজ্যত কাম কৰিবলৈ যােৱা শ্ৰমিকসকলৰ একে দুৰৱস্থা হয়। ৰাজ্যিক চৰকাৰবােৰে ইমান ডাঙৰ সংখ্যাৰ শ্ৰমিকৰ দায়িত্ব ল’বলৈ অক্ষম। বহু ঠাইত ঠিকাদাৰৰ দ্বাৰা প্ৰতাড়িত হৈয়াে শ্রমিক নিজ ঘৰলৈ উভতিবলৈ ৰাজপথলৈ ওলাই আহে। বহু ঠাইত শ্ৰমিকসকলক জে’লৰ কয়েদীৰ দৰে ব্যৱহাৰ কৰা হয়, পলিথিনৰ বস্তাত খাবলৈ দিয়া হয়।\nএনে হৃদয়বিদাৰক ঘটনা বেলেগ ঠাইত নহয়, অসমতে ঘটিছিল। ধুবুৰীৰ কিছু শ্রমিক হাফলঙৰ পৰা, বৰপেটাৰ শ্ৰমিক নগাঁৱৰ পৰা উপায়বিহীন হৈ ওলাই আহিছিল। ইয়াৰ পৰা এটা কথা স্পষ্ট হৈ উঠে যে আৰম্ভণিৰে পৰা লকডাউন বহু ঠাইত বিভিন্ন কাৰণত ভংগ হৈছে। শ্রমিকক ঘৰত থাকিবলৈ কোৱা হ’ল কিন্তু ঘৰ নথকা, খাদ্যবস্তু নােপােৱা শ্ৰমিকৰ বাবে যেন এই লকডাউন এক বিলাসীতা। আজি আমি লকডাউনৰ চতুর্থ পর্যায়ত আৰু মে’ মাহৰ আৰম্ভণিৰ পৰাই চৰকাৰে শ্ৰমিকসকলৰ বাবে বিশেষ ৰেলগাড়ীৰ ব্যৱস্থা কৰে। কিন্তু আজিও ট্রেনৰ টিকট নাপাই শ্ৰমিকৰ অবিৰাম পথযাত্ৰা চলিছে। বিত্তমন্ত্রী আৰু প্রধানমন্ত্রীয়ে যেতিয়া অর্থনৈতিক পেকেজ ঘােষণা কৰিছিল, আমি বৰকৈ আশাবাদী হৈ পৰিছিলোঁ যে লকডাউনৰ ফলত সৃষ্টি হােৱা অর্থনৈতিক সংকটৰ এইবাৰ শাম কাটিব। কিন্তু বহুকেইজন অর্থনৈতিক বিশেষজ্ঞৰ মতে এই পেকেজৰ সৰহভাগ দিয়া হ'ব ঋণৰ ৰূপত। অর্থনৈতিকভাৱে কাঙাল হৈ পৰা এই জনগণে ঋণ লৈ পৰিশােধ কৰিব পাৰিবনে?\nঅর্থনৈতিক অৱস্থাই একপ্রকাৰ লকডাউন শিথিল কৰিবলৈ বাধ্য কৰি পেলালে চৰকাৰক। অনির্দিষ্ট কাললৈ লকডাউন ব্যৱহাৰিক দিশৰ পৰাও সম্ভৱ নহয়। কিন্তু শ্ৰমিকসকল নিজ ৰাজ্যলৈ উভতিবলৈ আৰম্ভ কৰাৰ লগে লগে প্রত্যেক ৰাজ্যত সংক্রমিত সংখ্যা বাঢ়ি যায়। বহু ৰাজ্যিক চৰকাৰৰ মতে দুটা মাহ এই শ্ৰমিকসকলক দিল্লী, মুম্বাইৰ দৰে হটস্পটত আবদ্ধ কৰি নাৰাখি লকডাউনৰ আৰম্ভণিতে নিজ ৰাজ্যলৈ পঠোৱাৰ ব্যৱস্থা কৰিলে এনে পৰিস্থিতি নহ'লহেঁতেন। ইয়াৰ ওপৰিও এতিয়াও নিজ ৰাজ্যলৈ উভতি যাবলৈ এই শ্ৰমিকসকলে কোনােধৰণৰ সামাজিক দূৰত্ব পালন কৰাৰ পৰিস্থিতি নাই। দিনটো হেজাৰ হেজাৰ মানুহৰ লগত ট্রেনৰ টিকটৰ বাবে অপেক্ষা কৰাৰ পিছত দীঘলীয়া যাত্ৰাত খােৱাপানীৰ বাবেও হেতাণ্ডপৰা কৰিব লগা হৈছে। এই মহামাৰীৰ অভিজ্ঞতাৰ পৰা চৰকাৰে কিছু শিক্ষা লােৱা উচিত। পিছলৈ উভতি চালে অনুভৱ হয় যে লকডাউনৰ সিদ্ধান্ত যেন পৰিকল্পনা অবিহনে লােৱা হৈছিল। অর্থনৈতিক পেকেজে আগবঢ়োৱা সকাহাে যেন সীমিত। কিন্তু ভুল কেৱল চৰকাৰৰ বুলি কলেও আন এটা ডাঙৰ ভুল হৈ যাব। এয়া এক সুবর্ণ সুযােগ আছিল আমাৰ মানুহবােৰৰ মাজত থকা অন্ধবিশ্বাসৰ প্ৰভাৱ কিছু কমাই আনি আৰু ডাক্তৰ, চৰকাৰৰ নির্দেশ মতে এক বৈজ্ঞানিক মানসিকতা লৈ আমি ভাইৰাছৰ বিৰুদ্ধে এই যুঁজত জয়ী হ’ম। কিন্তু দুর্ভাগ্যবশত এনে নহ'ল। এই মহামাৰীৰ বিষয়ে বিভিন্ন ভুৱা বাতৰি প্ৰচাৰ হৈ থাকিল আৰু আমাৰ মানুহবােৰেও এইবােৰ অতি সহজে বিশ্বাস কৰিলে। ইয়াৰ উপৰিও কোৱাৰেণ্টাইন চেণ্টাৰবােৰত মানুহবােৰে সামাজিক, শাৰীৰিক দূৰত্ব বজাই নাৰাখিলে। আনকি লকডাউন শিথিল কৰাৰ লগে লগে প্রয়ােজনীয় বয়-বস্তুৰ ঠাইত ঈদ উপলক্ষে মানুহে কাপােৰৰ দোকানতহে ভিৰ বেছি কৰিলে। গতিকে সময় সমাগত, আমি সকলােৰে আৰােপ-প্রত্যাৰােপৰ পৰা বিৰত থাকি নিজৰ ভূলবােৰৰ পৰা শিকিবলৈ চেষ্টা কৰোঁ।\nমহামাৰীৰ বহুস্তৰীয় প্রভাৱৰ বিৰুদ্ধে এই সংগ্রাম কেৱল চৰকাৰৰ নহয়, আমাৰ প্রত্যেকৰে। স্বাস্থ্যকর্মীসকলক সহযােগ কৰোঁ, পৰিষ্কাৰ-পৰিচ্ছন্নতাৰ প্ৰয়ােজনীয়তাৰ বিষয়ে অৱগত হওঁ আৰু ফাঁকিবাজ, বাবাজীৰ কবলত নপৰিবলৈ মন স্থিৰ কৰোঁ। চৰকাৰেও ইমানখিনিৰ পিছতাে কষ্ট পাই থকা শ্ৰমিকসকলৰ দুর্দশা নির্মূল কৰিবলৈ যত্ন কৰক আৰু নাগৰিকৰ জীৱনৰ সুৰক্ষাৰ প্রতি গুৰুত্ব প্রদান কৰি পৰৱর্তী পদক্ষেপ লওক।\n(লেখাটি গণ-অধিকাৰ কাকততো প্ৰকাশ পাইছে)\nTags # ANALYSIS # ARTICLE # PARVIN-SULTANA # RECENT # পাৰভিন চুলতানা # বিশ্লেষণ\nBy xukhdukh.com on May 31, 2020


বিহংগম দৃষ্টিত পশ্চিম নলবাৰী অঞ্চলৰ কথিত লোকভাষা আৰু ইয়াৰ প্ৰয়োগ: ৰবীন্দ্ৰ চৌধুৰী - সাহিত্য ডট অৰ্গ\nপশ্চিম নলবাৰী অঞ্চল বুলিলে সাধাৰণতে অসম চৰকাৰে নিৰ্ধাৰণ কৰা পশ্চিম নলবাৰী ৰাজহ চক্ৰৰ এলেকাধীন অঞ্চলটোকেই বুজোৱা হয়। এই অঞ্চলটোৰ চাৰিসীমা এনেধৰণৰ- উত্তৰে দক্ষিণ বানেকুছি, টিহু ৰাজহ চক্ৰৰ নাম বৰভাগ মৌজা। পূবে নলবাৰী ৰাজহ চক্ৰৰ বতাহঘিলা মৌজা আৰু বাঁহজানী মৌজাৰ পশ্চিম অংশ। দক্ষিণে বৰক্ষেত্ৰী ৰাজহ চক্ৰৰ উত্তৰ বৰক্ষেত্ৰী মৌজা আৰু পশ্চিমে সৰ্থেবাৰী ৰাজহ চক্ৰৰ সৰুক্ষেত্ৰী মৌজা। এই চাৰিসীমাৰ ভিতৰত তেষষ্টি (৬৩) খন গাঁও আছে।\nপশ্চিম নলবাৰী অৰ্থাৎ পশ্চিম নলবাৰীৰ আৰ্য্য আৰু অনাৰ্য্য উভয় গোষ্ঠীৰ লোকৰে বাসস্থান। আৰ্য্য গোষ্ঠীৰ ভিতৰত হিন্দু আৰু মুছলমান ধৰ্মৰ লোক আছে। হিন্দু ধৰ্মৰ অন্তৰ্গত ব্ৰাহ্মণ, গোঁসাই, কায়স্থ, কলিতা, কেওট, বৈশ্য, কমাৰ, কুমাৰ, কৈৱৰ্ত, হীৰা,যোগী, শালৈ, ৰাজবংশীসকল। মুচলমান সকলৰ ভিতৰত খিলঞ্জীয়া মুছলমান সকল আৰু পমুৱা হিচাপে বাংলাদেশৰ পৰা আহি অসমত বাস কৰা লোকসকল। আকৌ অনাৰ্য্য গোষ্ঠীৰ ভিতৰত কোঁচ, বড়ো, কছাৰী আৰু দুই এঘৰ আহোম গোষ্ঠীৰ লোক পশ্চিম নলবাৰীত বাস কৰে।\nস্থানীয়ভাৱে ঘৰুৱা মাত-কথাত ব্যৱহাৰ কৰা অসমীয়া কথিত লোক ভাষা পশ্চিম নলবাৰীৰ বিভিন্ন অঞ্চলত বেলেগ বেলেগ ৰূপত দেখা যায়। আকৌ সম্প্ৰদায় ভেদেও কিছুমান বিশেষ বেলেগ-বেলেগ শব্দৰ ব্যৱহাৰ মনকৰিবলগীয়া। সেই ৰূপবোৰৰ এটি তুলনামূলক আলোচনা দাঙি ধৰিবলৈ প্ৰয়াস কৰা হ’ল।\nপশ্চিম নলবাৰীৰ মধ্যৱৰ্ত্তী স্থান হিচাপে বৃহত্তৰ চামতা অঞ্চলৰ লোকে ব্যৱহাৰ কৰা কথিত লোক ভাষাক ভিত্তি হিচাপে লোৱা হ’ল আৰু সৰ্বজনৰ বোধগম্য হোৱাকৈ উল্লেখিত শব্দবোৰৰ মান্যৰূপটো সন্নিবিষ্ট কৰা হ’ল। পশ্চিম নলবাৰী অঞ্চলৰ পূবে নলবাৰী চহৰৰ উপকণ্ঠ অঞ্চলত প্ৰচলিত লোক ভাষাৰ প্ৰভাৱ বালিজাৰ, খাৰহিঠা, ফুলগুৰি, বৈনাকুছি, পকোৱা, বৰ্নী, কালাকুছি আদি গাঁও সমূহত পৰা দেখা যায়। চামতাক কেন্দ্ৰ কৰি ইয়াৰ দাঁতিকাষৰীয়া গাঁও- বিহামপুৰ, বনগাঁও, নৰ্দ্দী, বেলশৰ, ককয়া, জাগৰা, পিপলিবাৰী, টেঙাবাৰী, কৈহাটী, আমনি, গামাৰমুৰী, কৈঠালকুঁছি, জোৱাৰ্দ্দী, পহলংপাৰা, শিমলীয়া আদি গাঁও সমূহত চামতা অঞ্চলৰ মানুহে কোৱা কথিত লোক ভাষাৰ প্ৰভাৱ পৰিছে।\nআকৌ পশ্চিম সীমাত থকা বড়ী, ঠুঠিকাটা, নিজ তাপা, দাহুদী, বাদেশিলা, হেলচা, চাৰাবড়ী, ঘিলাজাৰী, খেলুৱা,লোখোপুৰ, কেন্দুবাৰী আদি গাঁওসমূহ বৰপেটাৰ লোকভাষাৰ দ্বাৰা বহলভাৱে প্ৰভাৱাম্বিত। সৰ্থেবাৰীৰ চুবুৰীয়া হোৱা হেতুকে এই গাঁওসমূহৰ প্ৰচলিত মাত কথাত বৰপেটাৰ লোকভাষাৰ প্ৰভাৱ স্পষ্ট।\nএতিয়া নলবাৰীৰ পশ্চিম অংশত অৱস্থিত পকোৱা মৌজা আৰু ধৰ্মপুৰ মৌজাৰ উত্তৰ-পূৱত থকা গাঁওসমূহৰ কিছু উদাহৰণ দাঙি ধৰা হ’ল।\nমান্য ৰূপ চামতা অঞ্চলৰ ৰূপ পকোৱা আৰু উত্তৰ-পূৱ ধৰ্মপুৰৰ ৰূপ\nগোহালি গোলি গোহালি\nকটাৰী কাট্‌ৰী কটৰী\nখালৈ কুক কোক\nকুকুৰা কুক্‌ৰা কুক্‌ৰা\nকপৌ (চৰাই) কুপ্‌তি কুপ্‌তি\nগুণি মোহনা মইনা\nওঁঠ উঠ ওঠ\nতহঁত তুহুন তহ্না,তণ্ঠে\nআপুনি আপ্‌নি আপ্‌নি\nতেওঁলোকৰ তাহাৰ/তাহ্‌নাৰ তাহ্‌নাৰ/ তহ্‌ন্ঠে\nআপোনাৰ আপ্‌নাৰ আপ্‌নাৰ\nগৈছে গেইছি গেইছে\nআহিছে আইহছি আইহছি\nকৰিব কৈৰ্বো কৈৰ্বো\nমাতিছে মাইত্‌ছি মাইত্‌ছি\nৰান্ধিছে ৰাইন্ধ্‌ছি ৰাইন্ধ্‌ছি\nএতিয়া ইত্তে ইত্তে\nএনেকৈ এন্‌কে ইন্‌কে\nসেনেকৈ সেন্‌কে সিন্‌কে\nযেনেকৈ যেন্‌কে যিন্‌কে\nআৰৈ (চাউল) আউলা আলা\nচকলা চাক্‌লা চক্‌লা\nকোমল কুৱালা কুৱল/কুৱাল\nডাঙৰ ডাঙাৰ ডাঙাৰ\nখুড়া খুট্টে/খুট্টা খুট্টে/খুট্টে\nমায়েক মাক মাক\nবায়েক বাক বাক\nভায়েক ভাক ভায়াক\nদেওৰ দেউৰাক দেউৰেক\nনিচিনা নিচ্‌না দৰে/নিচ্‌না\nহেন হান/হেন্‌পাউ হান/হান্‌পাউ\nসেই কাৰণে সেইকুন্‌তাৰে সেইহোধৰি\nশোলমাৰা, টাপা, ঠুঠিকাটা আদি গাঁও বিশেষকৈ মৎস্যজীৱী লোক অধ্যুষিত অঞ্চল। মৎস্যজীৱী লোক সকলে পশ্চিম নলবাৰী অঞ্চলৰ উপভাষা কোৱাৰ লগতে বিশেষ কিছুমান শব্দ ব্যৱহাৰ কৰে আৰু তেওঁলোকৰ কথনভংগীত এক বিশেষ আছুতীয়া সুৰ শুনিবলৈ পোৱা যায়। ইয়াৰ কিছুমান উদাহৰণ দিবলৈ যত্ন কৰা হ’ল।\nমান্য ৰূপ শোলমাৰা আদি অঞ্চলৰ ৰূপ\nসি কৰবালৈ গ’ল। সি কবাত গেল সি কহ্‌বাই গেল।\nতাক মাতচোন তাক মাত্‌চোন সিক মাত্‌চোন\nকঠাল খাব ভাল কঠাল খাবা ভাল কাঠাল খাবা ভাল\nতেওঁ পথাৰত গ’ল তেওঁ পথ্‌ৰোক গেল তেওঁ পাথ্‌ৰোক গেল\nমোৰ ভোক লাগিছে মোৰ ভখ লাইগ্‌ছি মোৰ ভুখ লাইগ্‌ছি\nএলাহ নকৰিবা হেলা নক্‌ৰিবা হেলা নক্‌ৰিবা\nএকলহ পানী এক কলাহ পানী এক কলোহা পানী\nমেকুৰীটো আহিল মেক্‌ৰিটু আহিল মেক্‌ৰিটু আহিল\nতেওঁ আগতে আহিছে তেওঁ আগে আইছি তেওঁ আগে আইহ্‌ছি\nঢেঁকীশাল ঢেকাল ঢেখাল\nএতিয়া খাব নালাগে ইতা খাবা নাল্‌গে ইঠান খাবা নাল্‌গে\nএনেকৈ নকবা এন্‌কে নক্‌বা ইন্‌কে নক্‌বা\nতেওঁক খৰাহিটো দিয়া তেওঁক দুক্‌লিটু দিয়া তেওঁক দুক্‌লাটু দিয়া\nতোমালোকে আহিবা দেই তুহুন আইহ্‌বা দা তুহুন/আহুন আইহ্‌বা দিয়া\nতেওঁ কেতিয়াবাই আহিল তেওঁ কেইত্তাবাই আহিল তেওঁ কেইতাবাতে আহিল / তেওঁ কুন্‌ভান্‌তে আহিল\nকোনোবাই ক’লে কুন্‌বাই কোলাক কাইবাই কোলাক\nমই নাযাওঁ মই নাযাম মই নাযাং\nডাঙৰ মাছ এটা দিয়া ডাঙাৰ মাছ এটা দা ডাঙাৰ মাছ এটা দা\nশোলমাৰা অঞ্চলৰ লোকে বিশেষভাৱে কিছুমান শব্দ ব্যৱহাৰ কৰে। চামতা অঞ্চলত কয় ‘হ’লি মই যাবা নোৰু’, শোলমাৰা অঞ্চলত কয় ‘হুদে মই যাবা নৰু’। আকৌ কেতিয়াবা কাজিয়া লাগিলে বিপৰীত পক্ষক ভাবুকি দিয়াৰ উদ্দেশ্যেৰে ‘হুদে’ শব্দটোৰে বাক্যটো আৰম্ভ কৰে। যেনে- ‘হুদে চাই থাক মই তোক কেন্‌কে ঠেক্‌চি ঠেক্‌চি মাইৰ্‌বা পাৰু’। শোলমাৰাৰ পৰা কিছু পশ্চিম দিশে দাহুদি গাঁওৰ পশ্চিম অংশ, হেলচা, চাৰাবড়ী, কেন্দুবাৰী, লখোপুৰ আদি গাঁওসমূহত বৰপেটাৰ লোকভাষাৰ প্ৰভাৱ স্পষ্ট। তাৰোপৰি তেওঁলোকৰ কথনভংগীত এটি লেনিয়া সুৰ মন কৰা যায়। ইয়াৰ কেইটিমান উদাহৰণ দাঙি ধৰা হ’ল। যেনে-\nমান্যৰূপ এই অঞ্চলত প্ৰচলিত ৰূপ\nতোমালোক কেতিয়া আহিবা? তুমি আহুন কেথান আইহ্‌বা?\nতেওঁৰ আইতাক লগতে আহিছে। তেওঁৰ আইবাক লগতে আইছি।\nসিহঁত গৈ পেলাই ঘূৰি আহিব। তাহুন যাই মেথান ফিৰি আইহ্‌বো।\nহ’ব দিয়ক কামটো গৈ কৰিম। হবো দ’ক, কাম্‌তু যাই কৰিম আদি।\nপশ্চিম নলবাৰীৰ কিছুমান অঞ্চলত অঞ্চল বিশেষে কিছুমান এনেকুৱা কথিত শব্দ ব্যৱহাৰ কৰে, যিটো সাধাৰণতে আন ক’তো পোৱা নাযায়। যেনে- তিয়নী গামোচাৰ সলনি ‘তেলাচ’, মহিলাৰ ‘পেটিকোট’ক ‘মাইকুচ’, ‘মাটিৰ তলত হোৱা আলু্’ক ‘চেক্‌লি খুণ্ডা আলু’, ‘চৌকা থকা ঠাই’ বা ‘জুইশাল’ৰ সলনি ‘হাইশাল’, ‘কোমল চাউল’ক ‘বোকা চাউল’।\nঅব্যয় শব্দৰ কিছুমান ব্যৱহাৰ মনকৰিবলগীয়া। যেনে- প্ৰতিবাদ বা অস্বীকাৰৰ সুৰত কোৱা- ‘ইয়া আই মইৌ কি ক’ম!’, ‘চিকো চিকো এনা কথা কবা পাইল্লি’, ‘আইলা পচু, মোক মাইল্লি এনাকে থাকু?’\nপশ্চিম নলবাৰী অঞ্চলত বসবাস কৰা মুছলমান ধৰ্মাৱলম্বী লোক সকলে তেওঁলোকৰ কথা-বতৰাত কিছুমান আৰবী আৰু উৰ্দু ভাষাৰ শব্দ ব্যৱহাৰ কৰা দেখা যায়। যেনে- নাচীব, বেৰাহাম, হাৰাম আদি শব্দৰ ব্যৱহাৰ কৰা শুনা যায়। তেওঁলোকৰ ধৰ্মীয় গ্ৰন্থৰ প্ৰভাৱৰ বাবে এনে শব্দৰ ব্যৱহাৰ হোৱা বুলি ধাৰণা কৰিব পাৰি।\nপশ্চিম নলবাৰী অঞ্চলত বসবাস কৰি থকা বড়ো, কছাৰী সম্প্ৰদায়ৰ লোকসকলে নিজ সম্প্ৰদায়ৰ লোকৰ মাজত হোৱা কথা-বতৰাত তেওঁলোকৰ দোৱান ব্যৱহাৰ কৰে। আনহাতে, আনৰ লগত কথা-বতৰাত অসমীয়া কথিত ৰূপৰ ব্যৱহাৰ কৰে। অৱশ্যে তেওঁলোকে, স্বাৰ্থিক প্ৰত্যয়ৰ ক্ষেত্ৰত কিছুমান বেলেগ শব্দ ব্যৱহাৰ কৰে। যেনে- ‘ছোৱালীজনী’ৰ সলনি ‘ছোৱালীখান’ বা ‘আপিখান’। ‘সকল’ বা ‘বোৰ’ৰ সলনি ‘গিলা’, যেনে ‘মানুহগিলা’, ‘বস্তুগিলা’। কিছুমান শব্দত ‘ং’ৰ ব্যৱহাৰ কৰে যেনে- ‘বস্তুটু থং’।\nঠিক একেদৰে পশ্চিম নলবাৰী অঞ্চলত বসবাস কৰা হিন্দীভাষী লোকসকলেও বড়ো, কছাৰী সকলৰ দৰেই দুটা ভাষাই ব্যৱহাৰ কৰে। অৱশ্যে এওঁলোকৰ কথা পাতোতে অসমীয়া ভাষাতো হিন্দীভাষাৰ প্ৰভাৱৰ বাবে ক্ৰিয়া পদ আৰু নঞৰ্থক শব্দৰ স্থান সলনি কৰা দেখা যায়। যেনে- ‘মোৰ নাই’- ‘মোৰ নাই আছে’। ‘নাযাওঁ’ৰ পৰিবৰ্তে ‘যাব না’।\nএকোটা ভাষাৰ লোকভাষা বা কথিত ৰূপ সমূহ ভাষাটোৰ একো একোটা শক্তিশালী সমল। বিশ্ব-বিশ্ৰুত নাট্যকাৰ জৰ্জ বাৰ্নাড শ্বৰ ‘পিগমিলিয়ন’ নাটকৰ ‘প্ৰফেচৰ জীনছ’ৰ চৰিত্ৰটোৰ মাজেদি তাকেই প্ৰতিপন্ন কৰিছিল। কিন্তু আজি অসমত আধুনিকতাৰ কু-প্ৰভাৱৰ ফলত অসমৰ বিভিন্ন গ্ৰাম্য অঞ্চলত সিঁচৰতি হৈ থকা লোকভাষাৰ অলেখ শব্দ আৰু কথনভংগী মাত্ৰ গৱেষক সকলৰহে আলোচনাৰ বিষয় হৈ পৰিছে। ই কোনো কাৰণতেই এটা জাতিৰ ভাষাটোৰ নিজস্ব ভাষাটোৰ কাৰণে মংগলজনক নহয়। সেয়েহে অসমীয়া ভাষাটোৰ সংৰক্ষণ আৰু সমৃদ্ধিৰ স্বাৰ্থত সংশ্লিষ্ট মহলে ইয়াৰ প্ৰতি গুৰুত্ব দিয়া উচিত।\nএতিয়া অন্য এটি প্ৰসংগলৈ আহি লেখাটোৰ সামৰণি মাৰিব বিচাৰিছোঁ। আজি কিছুবছৰ আগৰে পৰা অনাতাঁৰ নাটক, মঞ্চ নাটক আৰু বৈদ্যুতিক মাধ্যমৰে প্ৰচাৰ কৰা ধাৰাবাহিক নাটবিলাকত বৰপেটা আৰু নলবাৰী অঞ্চলৰ লোক সকলে ব্যৱহাৰ কৰা কথিত ভাষাৰ ৰূপটোক কিছুমান চৰিত্ৰৰ সংলাপত ব্যৱহাৰ কৰি আহিছে। নাট্য সাহিত্যৰ যোগেদি যদি অসমীয়াৰ এই লোকভাষাসমূহক সুদূৰপ্ৰসাৰী প্ৰতিষ্ঠা দিব বিচাৰিছে তেনেহ’লে তেনে প্ৰয়াসৰ আমি শলাগ লৈছোঁ। কিন্তু কিছুমান নাট্যকাৰ বা চিত্ৰনাট্য ৰচকে তাৰ ব্যৱহাৰিক দিশটোৰ কথা অনুধাৱন নকৰি সস্তীয়া মনোৰঞ্জনৰ বাবে কটু ব্যৱহাৰ কৰা পৰিলক্ষিত হয়। কেতিয়াবা কেতিয়াবা আকৌ এনে ব্যৱহাৰত অৰ্থ-বিভ্ৰাট ঘটাও আমাৰ দৃষ্টিগোচৰ হৈছে। এনে কাৰ্য্যই লেখকজনৰ প্ৰতি পুতৌ জন্মাৰ লগতে আমাৰ মনত দুখ দিছে। এনে কাৰ্য্য বৰ্জন কৰা উচিত কাৰণ অসমীয়া ভাষাটোৰ পৰিশুদ্ধিতা আৰু সমৃদ্ধি আমাৰ চিৰকাম্য।\n← আপেক্ষিক ( মৃণাল পি জ্যোতি )\nযি কথা তেজাই নাজানিলে ( নিশাংক মিলন ) →


Union Budget 2021: কেন্দ্ৰীয় বাজেটৰ কাউণ্ট ডাউন আৰম্ভ, ১০টা পইণ্টত জানক বাজেটক লৈ প্ৰত্যাশা|union-budget-2021-10-expectations-from-the-finance-minister-s-budget– News18 Assam\nUnion Budget 2021: কেন্দ্ৰীয় বাজেটৰ কাউণ্ট ডাউন আৰম্ভ, ১০টা পইণ্টত জানক বাজেটক লৈ প্ৰত্যাশা\nUpdated:January 15, 2021, 12:51 PM IST\n১ ফেব্ৰুৱাৰীত বিত্ত মন্ত্ৰী নিৰ্মলা সীতাৰমণে আগবঢ়াব কেন্দ্ৰীয় বাজেট।\nLast Updated: January 15, 2021, 12:51 PM IST\nনতুন দিল্লীঃ সংসদৰ বাজেট অধিৱেশন (Budget Session) ২৯জানুৱাৰীৰ পৰা আৰম্ভ হ’ব। অধিৱেশনৰ মাজতে ১ ফেব্ৰুৱাৰীত সংসদত ২০২১–২০২২চনৰ সাধাৰণ বাজেট দাখিল কৰিব বিত্তমন্ত্ৰীয়ে। লোকসভা সচিবালয়ৰ বিবৃতি মতে দুটা অংশত চলিবলগীয়া বাজেট অধিৱেশন ৮ এপ্ৰিললৈকে চলিব। বাজেট অধিৱেশনৰ প্ৰথম চপণ ২৯জানুৱাৰীৰ পৰা ১৫ফেব্ৰুৱাৰীলৈ আৰু দ্বিতীয় চৰণ ৮মাৰ্চৰ পৰা ৮এপ্ৰিললৈ চলিব।\nকেন্দ্ৰীয় বিত্তমন্ত্ৰী নিৰ্মলা সীতাৰমণৰ আগন্তুক বাজেটক লৈ সাধাৰণ ৰাইজৰ মনত এইসমূহ আশাঃ\n১. বৰ্তমান ইনকাম টেক্স এক্ট 80 CCEৰ অধীনত চেকচন 80C, 80CCC और 80CCD(1)ৰ অধীনত এবছৰত মুঠ ১.৫০লাখ টকাৰ আমদানিত ৰেহাই পোৱা যায়, এইটো বৃদ্ধি কৰি ২.৫লাখ টকা কৰাৰ আশা কৰা হৈছে।\n২. এই বাজেটৰ পৰা সাধাৰণ ৰাইজে আশা কৰিছে যে চৱাৰেন গল্ড বণ্ড স্কীমৰ (SGBs) অধীনত কেপিটেল্স গেইনছে প্ৰভিজনত ৰেহাই পাব আৰু ইয়াত কোনো বিশেষ এটা বৰ্ষৰ ৰেফাৰেন্স নাথাকিব।\n৩. নেচনেল পেন্সন চিষ্টেমৰ(NPS) একাউণ্ট বন্ধ কৰিলে টকা উলিৱাওতে ৬০শতাংশ ধনৰাশিৰ ওপৰতহে টেক্স ৰেহাই দিয়া হয়। শেষ ৰাশিৰ পৰা এনপিএছ চাবস্ক্ৰাইবাৰে এনইউটি ক্ৰয় কৰিব লাগে। এনইউটি যেতিয়া ব্যক্তিয়ে লাভ কৰে তেতিয়া সেয়া টেক্সেবল হৈ যায়। মানুহে বিচাৰিছে যে NPSৰ পৰা টকা উলিয়ালে সম্পূৰ্ণ ধনৰাশি টেক্স ফ্ৰী কৰি দিয়া হওক।\n৪. কোনোবা এখন বেলেগ দেশত টেক্স ডিডাকচনক টেক্সপেয়াৰৰ ইনকাম বুলি ধৰা হয়। ইনকাম টেক্স এক্টৰ চেকশ্যন ১৯৮ৰ অধীনত বিদেশত টেক্স কাটিলে সেয়া assesseeৰ গ্ৰছ ইনকাম বুজিব লাগে। এইবাৰৰ বাজেটত এই বিষয়টোত বিশেষ গুৰুত্ব দিয়াৰ আশা কৰা হৈছে।\n৫. ডিভিডেণ্ট ডিচট্ৰিবিউশ্যন টেক্স (DDT) উঠাই ল’বলৈ সংশোধনীৰ প্ৰয়োজন। চেকশ্যন ২৪৩ৰ অধীনত কোনোবা টেক্সপেয়াৰে এডভান্স টেক্স দিবলগীয়া হ’লে তাত যদি বিলম্ব হয় বা কমকৈ টেক্স আদায় দিয়ে তেতিয়া টেক্সপেয়াৰে তাৰ ওপৰত সুত দিব লাগে।\n৬. এই বাজেটত মাল্টিনেশ্যনেল কোম্পানীক কৰ্প’ৰেট টেক্সৰ পৰা ৰেহাই দিয়াৰ সম্ভাৱনা আছে। কোম্পানীবোৰৰ দাবী যে কোৰোণা ভাইৰাছ মহামাৰীৰ কাৰণে বিত্ত মন্ত্ৰালয়ে কৰ্প’ৰেট টেক্সৰ ক্ষেত্ৰত ৰিফ’ৰ্ম অনা উচিত।\n৭. ইয়াৰ বাহিৰে বিত্ত বৰ্ষ ২০২১–২২ত বাজেটৰ পৰা চৰকাৰী বেংকৰ সংখ্যা কম কৰাৰ আশা কৰা হৈছে। বাজেটত পাব্লিক চেক্টৰ বেংকসমূহ মাৰ্জ কৰাৰ ঘোষণা হ’ব পাৰে।\n৮. এক ফেব্ৰুৱাৰীত উত্থাপন হ’বলগীয়া বাজেটত vehicle scrappage policyৰ ঘোষণা হ’ব পাৰে। ইয়াৰ উদ্দেশ্য পুৰণি, প্ৰদূষণ বিয়পোৱা বাহনসমূহ প্ৰণালীৱদ্ধ প্ৰক্ৰিয়াৰে আঁতৰাই অট’মবাইলৰ চাহিদা বৃদ্ধিক উৎসাহ দিয়া।\n৯. এই বাজেটত চৰকাৰে ৰেলৱেত নিজৰ বিনিয়োগ বৃদ্ধিক লৈ বিশেষ গুৰুত্ব কেন্দ্ৰ কৰিব পাৰে। ইয়াৰ বাহিৰে চৰকাৰে যাত্ৰীৰ সুৰক্ষাক লৈও বিশেষ ঘোষণা কৰিব পাৰে।\n১০. দেশৰ ব্যৱসায়ী বৰ্গক তুলি ধৰিবল সাধাৰণ বাজেটত জিএছটি কৰ্তন আৰু কম সুতত লোন পোৱাৰ আশা কৰা হৈছে?\nFirst published: January 15, 2021, 12:51 PM IST


গুৱাহাটীৰ হোষ্টেলত ভূত - এক শিহৰিত অভিজ্ঞতা - JonakAxom- Assamese Quotes, Blogging , Business Ideas, Tips And Tricks\nAssamese horror story, paranormal assamese story\n(এতিয়ালৈ আমালৈ পঠিওৱা আটাইবোৰ পেৰানৰ্মেল কনফেশ্বনৰ ভিতৰত এইটো ভয়ংকৰ আৰু দেহ শিহৰিত কনফেশ্বন)\nমই হোষ্টেলত থকা ৬ মাহ হৈ গল। সকলো থিক থাক চলি আছে। বন্ধুবোৰো বহুত ভাল। আমি আটায়ে গুৱাহাটী প্ৰাইভেট মেডিকেল কলেজৰ ষ্টুডেণ্ট আছিলো। দাদা (মালিক) হত ৰাতি থকাকৈ খুব কমেই যায়। কাৰণ তেওঁলোকৰ এটা লেব্ৰা ডগ আছে। এদিন হঠাৎ দাদাৰ দেউতাকৰ গা বেয়া হল দুদিন পিছত খবৰ আহিল যে তেওঁ ঢুকাল। মই হোষ্টেলত থকাৰ পৰা এয়াই ১ম দাদা আৰু তেওঁৰ ফেমিলি এসপ্তাহৰ বাবে গাওত যোৱা।.দাদা অৰ্থাৎ আমাৰ হোষ্টেলৰ মালিক তেওঁ যোৱা দুদিন মানলৈ সকলো থিক থাক চলি আছিল। তিনি নং দিন টো গল। ৰাতি আমি হোষ্টেলৰ লৰাবোৰ ভাত খাই আহিলো ৰুমত সোমালো চব। আমাৰ হোষ্টেলত এজনী বাইদেউ আছে। অলপ বয়সীয়াল। ভাত বনায়। হোষ্টেলৰ ৰেচপনচিবিলিটি দাদাই বাইদেউ গৰাকীকে দি থৈ গৈছে।..বাইদেউ থাকে টপ ফ্লৰত কেতিয়াবা ঘৰলৈও যায় যদি সোনকালে ভাত হয় । বাইদেউৰ ঘৰ ওচৰতে। শেষ ৰাতি বাইদেউ হোষ্টেলত আছিল। আমি ৰুমত অহাৰ অলপ পিছতে বাইদেউ ভয়েৰে ওপৰৰ পৰা নামি আহি আমাক যেন কিবা কবলৈ ব্যাকুল হৈ পৰিছিল। মই ৰুমত মোবাইলত গান শুনি আছিলো বাহিৰত অলপ হাল্লা যেন শুনি ওলাই গলো।\n:হোষ্টেলৰ দুটামান লৰাৰ লগত বাইদেউ কথা কৈ আছিল মই সুধিলো বাইদেউ কি হৈছে। বাইদেউ কলে যে কিবা এটা হৈছে মনটো ভাল লগা নাই "মই আকৌ ভালকৈ কব কলো। বাইদেউ কলে "" কালি ৰাতি ১টা মান বজাত বিৰাট জোৰেৰে কোনোবা দৌৰি আহি গ্ৰাউণ্ড ফ্লৰৰ পৰা টপ ফ্লৰ পাইছিল আৰু কিটচেনৰ ওচৰত ৰৈ গৈছিল কিটচেনৰ বেৰবোৰ লাৰি আছিল আৰু যেন দাদা হতৰ খিৰিকীবোৰ কাটি আছিল এনেকুৱা শব্দ হৈছিল। আমি ভাবিলো যে চোৰেই হব আৰু বাইদেউক শান্তনা দিলো যে আমি লৰাবোৰ থাকোতে আপোনাক কোনেও একো কৰিব নোৱাৰে। মই লগে লগে দাদাক ফোন কৰিলো যে দাদা চোৰ আহিছিল কালি, বাইদেৱে ও সকলো কলে। তাৰ পিছত দাদাই কলে যে আজিলৈ কোনো চোৰ সেই ঠাইখিনিত অহা নাই আৰু লৰাৰ হোষ্টেলততো কেতিয়াও সোমাব সাহস নকৰে। গেট আৰু ৱালো বহুত ওখ। এইবোৰ কথা পাতোতে ৰাতি হল আৰু ১টা মান বাজিল। আমি সকলোৱে দা কটাৰী যিয়ে যি পাৰে লৈ চোৰ খেদিম বুলি শুই থাকিলো।\nসিদিনা ৰাতি একো নাই সকলো নৰ্মেল পাৰ হল. । পিছদিনা ৰাতি আমি ভাত খাই আহিলো। বাইদেউ কিবা বহুত ভয় খালে আৰু সোনকালে ভাত দি ঘৰলৈ গল। ৰাতি ১২.৩০ মান বাজিছিল। মোৰ কাষৰ ৰুমৰ লৰাজনে তাৰ গাৰ্লফ্ৰেণ্ডৰ লগত কথা পাতি আছে ভিডিঅ কলত। হঠাৎ vc টো off নে আন্ধাৰ হৈ গল ..আকৌ খোল খালে কিন্তু তাৰ গাৰ্লফ্ৰেণ্ডৰ চেহেৰাটো ভয় লগা ধৰণৰ হল। সি ভাবিলে নেটৰ প্ৰব্লেম। কিন্তু চেহেৰাটো তেনে হৈ থকাত সি ভয় খাই ফোনটো অফ কৰি দিলে আৰু বাহিৰ আহি আমাক কলে। আমি ধেমালিতে কথাবোৰ উৰাই দিলো। তাৰ পিছত ৰাতি ২.৩০ মান হল আমাৰ পৰীক্ষাৰ সময় বাবে আমি পঢ়ি আছিলো। হঠাৎ এজন লৰা বিৰাট জোৰত দৰ্জাখুলি বেলকনিলৈ ওলাই গল। আৰু এজন গল. । মই বোলো কিনো হল বুলি মইও ওলাই আহিলো। মই একো নাপালো কিন্তু পিছত দুইটাই যি কলে মোৰো ভয় লাগিল ....দাদা মোৰ ৰুমৰ খিৰিকীৰ ওচৰত কোনোবাই কান্দি আছে। আৰু আনজনে কলে তাৰো বেলকনিৰ ওচৰত হেনো কোনোবাই কান্দি আছে সেয়ে দুয়োজনেই ওলাই আহিছিল। আমি অলপ কথা পাতি শুই থাকিলো।\nৰাতিটো কিবাকৈ গলে হয় বুলি ভগবানৰ নাম লৈ শুই গলো। পিছদিনা দাদা (মালিক) আহিল খবৰ পালো যে হেনো বৌৰো দেউতাক ঢুকাইছে। শুনি বেয়া লাগিল। দাদাৰ চুলি কটা সকাম যোৱা নাছিল দেউতাকৰ আৰু হোষ্টলৰ কিটছনত নন ভেজ চলি আছিল। হয়তো এইবোৰৰ বাবে কিবা হব পাৰে। ময়ো সৰু লৰা বৰ বেছি জ্ঞান নাই। ভুলো হব পাৰে। সেইদিনা দাদা আহি পুনৰ গুচি গল.....\n..দাদা যোৱাৰ পিছত সন্ধ্যা সময়ত বাইদেউ আহিল আৰু গোটেই হোষ্টেলত ধূনা দিলে। আমাৰ সকলোৰে ৰুমত ধূনা দি থাকোতে বাইদেউৰ বোলে যিমান ওপৰ ফ্লৰত গৈ আছিল গাৰ নোম বোৰ উঠি আছিল। এনেকুৱা লাগিছে যেন কোনোবাই বাধা দিছে এইবোৰ দিয়াত। তাৰ পিছতো নৰখি তেও ধূনা দি গল। সচাকৈ ফ্ৰেছ লাগিল। কিন্তু আজি ৰাতি মোৰ বাবে অলপ ভয় লগা আছিল। যিটো মই ভবা নাছিলো বা আগতে পোৱা নাছিলো। ৰাতি ২.২০ মান হল। মই এই সময়ত শুই য়াও। টোপনি আহিছে মোৰ। মই শুলে আকৌ হনুমান চালিচা সদায় লগত লও। বাইদেউ মোক কৈছিল যে কোনোবাই যদি দুবাৰ দৰ্জাত নক(knock) কৰে দৰ্জা খুলি নিদিবি কাৰণ মানুহে অকল ২বাৰ নক নকৰে.. হয়। আপুনিও ভাবি চাবচোন ৰাতি কাৰোবাক মাতিলে ২ বাৰ দৰ্জাখনত টুকুৰিয়াই মাতিব নে ৫-৬ বাৰ মান মাতিব। যিয়েই নহওক বাইদেউৰ কথাটো মনত কৰি শুই গলো।\nমোৰ টোপনি আহিল আৰু সপোনত মই দেখিলো যে কোনোবাই মোৰ দৰ্জাত দুবাৰ নক কৰিছে। কিন্তু এয়া সপোন আৰু মই গম পাই আছিল সকলো। মই বাইদেউৰ কথাটো মনত কৰিছো। কিন্তু সপোনতে কোনোবাই দৰ্জাখন জোৰত মোলি সোমাই আহিছে। তেতিয়া আছিল পুহ মাহৰ বৰ ঠাণ্ডা। মোৰ হাৰ্ট বিট ইমান বেছি হৈছিল যেন যদিও সপোন দেখি থকা যেন আছিল সকলো বাস্তব যেন লাগিছিল। মই সপোনত হনুমান চালিচা খন লবলৈ চেষ্টা কৰিছো কিন্তু মোৰ হাতত কোনোবাই ধৰি বেকা কৰি নিছে। চালিচা খন আনিব দিয়া নাই। মই ইমান জোৰ দিছো যে মই ঘামি গৈছো আৰু খঙত কাণত কিবা কৈ গল মনে মনে মই বুজি নাপালো আৰু সপোনৰ পৰা সাৰ পালো। কিন্তু মোৰ ইমান বেছিকৈ ভয় লাগিল মই কব নোৱাৰো। মোৰ যে হাৰ্ট এটেক নহল। কিন্তু মই চকু মেলা নাই ভয়ত আৰু হনুমান চালিচা খন আনিব খুজিলো যে মোৰ হাতখন তেতিয়াও বেকা হৈ আছে। থিক কৰিব পৰা নাই। আকৌ ভয় লাগিল। মা লৈ মনত পৰিছে। চিঞৰি কান্দিবলৈ মন গৈছে। মোৰ হাতখন যেন ধৰি ৰাখিছে। কি কৰো বুলি জোৰত মই গাৰুৰ কাষত থকা হনুমান চালিচা খন বুকুত সাৱটি ললো। তথাপিও যেন কিবা এটা আছে ৰুমত মোৰ গাৰ আত্মাটো যেন স্থিৰ হব পৰা নাই। তাৰ পিছত বায়ে এটা মন্ত্ৰ দিছিল মই সেয়া অলপ মাতিলো। লাহে লাহে মোৰ শৰীৰ মন মগজু সুস্থিৰ হৈ পৰিল। মোৰ হাৰ্ট বিট নৰ্মেল হল। মই ৰিলেক্স হলো অলপ। তেতিয়া 3.00 am হৈছে ...আৰু কুকুৰটোৱে ইমান জোৰকৈ ভুকিছে যেন সি কাৰোবাক খাই পেলাব .ৰাতি3.00 বজাত সি আগতে কেতিয়াও নুভুকে কিন্তু সিদিনা ভুকিছে। কিয় মই নাজানো। কিন্তু সেই ৰাতিটোৰ কথা বেলেগ কোনেও নুবুজিব। ৰব আৰু মাজত এটা দুটা কথা আছিল। মই আপোনালোকক নকলো। লিখিছিলো মই কিন্তু কাটি দিলো। এইখিনি লিখোতেও মোৰ ভয় লাগিল। কিয় নাজানো। কিন্তু কিবা এটা বহুত শক্তিশালী বস্তু আছিল তাত মই অনুভৱ কৰিছিলো। সেই দিনাই ৰাতি চাগে গুচি গৈছে। কাৰণ তাৰ পিছত আজিলৈ হোষ্টেলত একো কেচ হোৱা নাই।....\nলিখিছে - দীপাংকৰ


হালধি কুমকুম - অসমীয়া ৱিকিপিডিয়া\nহালধি কুমকুম বা হালধি কুমকুম অনুষ্ঠান হৈছে ভাৰতৰ এক সামাজিক অনুষ্ঠান য'ত বিবাহিত মহিলাসকলে তেওঁলোকৰ বিবাহিত মৰ্যাদাৰ প্ৰতীক হিচাপে হালধি আৰু কুমকুম (ভাৰ্মিলিয়ন পাউডাৰ) বিনিময় কৰে আৰু তেওঁলোকৰ স্বামীসকলৰ দীৰ্ঘ জীৱন বিচাৰে।\nএই অনুষ্ঠানটো পশ্চিম ভাৰতীয় ৰাজ্য মহাৰাষ্ট্ৰ, কৰ্ণাটক, গুজৰাট, ৰাজস্থান আৰু গোৱাত বিশেষভাৱে জনপ্ৰিয়। তামিলনাডুত, ইয়াক আদিপেৰুক্ককু আকা আদি মৌচমী মহোৎসৱ হিচাপে পালন কৰা হয় আদি মাহৰ ১৮ তাৰিখে (জুলাইৰ মাজভাগৰ পৰা আগষ্টৰ মাজভাগলৈ) উদযাপন কৰা এক হিন্দু-তামিল উৎসৱ। বিবাহিত মহিলাসকলে বন্ধু, আত্মীয় আৰু নতুন চিনাকিসকলক আনন্দ আৰু আমোদৰ পৰিৱেশত সাক্ষাৎ কৰিবলৈ আমন্ত্ৰণ জনায়। এনে সময়ত, মিঠাই, ফুল, বাদামৰ লগতে নাৰিকল আদি বিতৰণ কৰে। জলপানবোৰৰ ভিতৰত হৈছে কৈৰিচে পাহে (কেঁচা আমৰ ৰস) আৰু ভতলি ডাল।\nএই অনুষ্ঠানটো শুক্ৰবাৰে শাওণ, দিৱালী আৰু সংক্ৰান্তি মাহৰ বিভিন্ন অনুষ্ঠানৰ সময়ত অনুষ্ঠিত কৰা হয়।\n↑ Rege, Sharmila (2006). Writing Caste, Writing Gender: Narrating Dalit Women's Testimonies.. Zubaan. পৃষ্ঠা. 148. ISBN 81-89013-01-7.\n"https://as.wikipedia.org/w/index.php?title=হালধি_কুমকুম&oldid=253311"ৰ পৰা অনা হৈছে\nএই পৃষ্ঠাখন ০৬ ডিচেম্বৰ, ২০২০ তাৰিখে ১৩:২৭ বজাত অন্তিম সংশোধন কৰা হৈছিল।


Sensorcaine Heavy in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Sensorcaine Heavy ar byavahar, ppali, parshwakriya, upkaar, kriya-pratikriya aaru satarkatabani\nmember can buy this for ₹22.52\nSensorcaine Heavy की जानकारी\nSensorcaine Heavy ৰ লাভ আৰু ব্যৱহাৰসমূহ- Sensorcaine Heavy Benefits & Uses in Assamese- Sensorcaine Heavy ar laabh aaru byavaharsamuh\nSensorcaine Heavy ৰ পালি আৰু সেয়া কেনেদৰে ল'ব- Sensorcaine Heavy Dosage & How to Take in Assamese - Sensorcaine Heavy ar paali aaru xeya kenedore lobo\nSensorcaine Heavy ৰ পাৰ্শ্চক্ৰিয়াসমূহ- Sensorcaine Heavy Side Effects in Assamese- Sensorcaine Heavy ar parshwakriyasamuh\nSensorcaine Heavy সংক্ৰান্ত সতৰ্কতাবাণীসমূহ- Sensorcaine Heavy Related Warnings in Assamese- Sensorcaine Heavy xonkranta xatarkatabanisamuh\nঅইন দৰৱৰ সৈতে Sensorcaine Heavyৰ গুৰুতৰ ক্ৰিয়া-প্ৰতিক্ৰিয়া- Severe Interaction of Sensorcaine Heavy with Other Drugs in Assamese- Oinor xoite Sensorcaine Heavy ar gurutor kriya-pratikriya\nSensorcaine Heavy মতভেদসমূহ- Sensorcaine Heavy Contraindications in Assamese- Sensorcaine Heavy nishedhsamuh\nSensorcaine Heavy ৰ বিষয়ে সততে সোধা প্ৰশ্নসমূহ- Frequently asked Questions about Sensorcaine Heavy in Assamese- Sensorcaine Heavy ar bikhoye satate xodha prashnasamuh\nখাদ্য আৰু মদৰ সৈতে Sensorcaine Heavy ক্ৰিয়া-প্ৰতিক্ৰিয়া- Sensorcaine Heavy Interactions with Food and Alcohol in Assamese- khadya aaru modor xoite Sensorcaine Heavy kriya-pratikriya\nSensorcaine Heavy ৰ লাভ আৰু ব্যৱহাৰসমূহ - Sensorcaine Heavy Benefits & Uses in Assamese - Sensorcaine Heavy ar laabh aaru byavaharsamuh\nSensorcaine Heavy তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nSensorcaine Heavy ৰ পালি আৰু সেয়া কেনেদৰে ল'ব - Sensorcaine Heavy Dosage & How to Take in Assamese - Sensorcaine Heavy ar paali aaru xeya kenedore lobo\nSensorcaine Heavy-ৰ উপাদানসমূহ - Sensorcaine Heavy Active Ingredients in Assamese - Sensorcaine Heavy-ar upadaansamuh\nSensorcaine Heavy ৰ পাৰ্শ্চক্ৰিয়াসমূহ - Sensorcaine Heavy Side Effects in Assamese - Sensorcaine Heavy ar parshwakriyasamuh\nগৱেষণাৰ ভিত্তিত, Sensorcaine Heavy ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nSensorcaine Heavy সংক্ৰান্ত সতৰ্কতাবাণীসমূহ - Sensorcaine Heavy Related Warnings in Assamese - Sensorcaine Heavy xonkranta xatarkatabanisamuh\nSensorcaine Heavy-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাৰ ক্ষেত্ৰত Sensorcaine Heavy ৰ সুৰক্ষাৰ বিষয়ে কোনো গৱেষনা কৰা হোৱা নাই। গতিকে, Sensorcaine Heavy টো গৰ্ভাবস্থাৰ সময়ত সুৰক্ষিত হয় নে নহয় সেয়া কব নোৱাৰি।\nSensorcaine Heavy-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nSensorcaine Heavyএ স্তন্যপায়ী মহিলাৰ ক্ষেত্ৰত কি প্ৰভাৱ পেলাব এইটোৰ ওপৰত এতিয়ালৈকে কোনো গৱেষনা কৰা হোৱা নাই। গতিকে Sensorcaine Heavy গ্ৰহণ কৰিলে পাৰ্শ্ব-প্ৰতিক্ৰিয়া হব নে নহয় জনা নাযায়।\nবৃক্কত Sensorcaine Heavy কি প্ৰভাৱ দেখা গৈছে?\nSensorcaine Heavyএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Sensorcaine Heavy কি প্ৰভাৱ দেখা গৈছে?\nSensorcaine Heavy গ্ৰহণ কৰাৰ পিছত আপোনাৰ কলিজা ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nহৃদযন্ত্ৰৰ ক্ষেত্ৰত Sensorcaine Heavy ৰ কি প্ৰভাৱ দেখা গৈছে?\nহৃদয় ৰ ওপৰত Sensorcaine Heavyৰ পাৰ্শ্ব-প্ৰতিক্ৰিয়াৰ কোনো গৱেষনা উপলব্ধ নহয়। গতিকে ইয়াৰ প্ৰভাৱৰ কথা জনা নাযায়।\nঅইন দৰৱৰ সৈতে Sensorcaine Heavyৰ গুৰুতৰ ক্ৰিয়া-প্ৰতিক্ৰিয়া - Severe Interaction of Sensorcaine Heavy with Other Drugs in Assamese - Oinor xoite Sensorcaine Heavy ar gurutor kriya-pratikriya\nSensorcaine Heavy তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nSensorcaine Heavy মতভেদসমূহ - Sensorcaine Heavy Contraindications in Assamese - Sensorcaine Heavy nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Sensorcaine Heavy লোৱা অনুচিত যাতে -\nSensorcaine Heavy ৰ বিষয়ে সততে সোধা প্ৰশ্নসমূহ - Frequently asked Questions about Sensorcaine Heavy in Assamese - Sensorcaine Heavy ar bikhoye satate xodha prashnasamuh\nএই Sensorcaine Heavy-এ অভ্য়াস বা নিচাৰ সৃষ্টি কৰে নেকি?\nনহয়, আপনি Sensorcaine Heavyৰ প্ৰতি আসক্ত নহয়।\nSensorcaine Heavy লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Sensorcaine Heavyয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু ডাক্তৰৰ পৰামৰ্শ মতেহে Sensorcaine Heavy লওক।\nমানসিক ৰোগৰ চিকিত্সাৰ বাবে Sensorcaine Heavy লৈ কোনো লাভ নাই।\nখাদ্য আৰু মদৰ সৈতে Sensorcaine Heavy ক্ৰিয়া-প্ৰতিক্ৰিয়া - Sensorcaine Heavy Interactions with Food and Alcohol in Assamese - khadya aaru modor xoite Sensorcaine Heavy kriya-pratikriya\nখাদ্য আৰু Sensorcaine Heavyৰ ক্ৰিয়া-প্ৰতিক্ৰিয়া\nSensorcaine Heavyৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Sensorcaine Heavyৰ মাজৰ প্ৰতিক্ৰিয়া\nSensorcaine Heavy লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nSensorcaine Heavy ৰ অনুকল্প - Substitutes for Sensorcaine Heavy in Assamese\nSensorcaine Heavy ৰ মূল্য আৰু পেকৰ চাইজ - Sensorcaine Heavy Price and Pack Size in Assamese - Sensorcaine Heavy ar mulya aaru pakor size\nSensorcaine Heavy Injection ₹23.7 खरीदें\nআপুনি বা আপোনাৰ পৰিয়ালৰ কোনোবাই Sensorcaine Heavy লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Sensorcaine Heavy ব্যৱহাৰ কৰিছিল নেকি?\nআপুনি কিমান পৰিমাণে Sensorcaine Heavy সেৱন কৰিছিল?\nআপুনি Sensorcaine Heavy ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Sensorcaine Heavy সেৱন কৰে?


एक साल में बाइबल - ইণ্ডিয়ান ৰিভাইচ ভাৰচন - मार्च 12\nগণনা পুস্তক 21:1-35\n1. পাছত দক্ষিণ অঞ্চলত থকা অৰাদৰ কনানীয়া ৰজাই অথাৰীমৰ বাটেদি ইস্ৰায়েল আহিছে বুলি শুনি, তেওঁলোকৰ বিৰুদ্ধে যুদ্ধ কৰি তেওঁলোকৰে কিছুমান লোকক বন্দী কৰি নি ৰাখিলে।\n2. তেতিয়া ইস্ৰায়েলে যিহোৱাৰ আগত প্ৰতিজ্ঞা কৰি ক’লে, “আপুনি যদি এই লোকসকলক আমাৰ হাতত সমৰ্পণ কৰে, তেন্তে আমি তেওঁলোকৰ নগৰবোৰ নিঃশেষে বিনষ্ট কৰিম।”\n3. তেতিয়া যিহোৱাই ইস্ৰায়েলৰ বাক্যলৈ কাণ দিলে, সেই কনানীয়াসকলক সমৰ্পণ কৰিলে। তেতিয়া লোকসকলে তেওঁলোকক আৰু তেওঁলোকৰ নগৰবোৰ নিঃশেষে বিনষ্ট কৰিলে। সেই ঠাইৰ নাম হৰ্মা ৰখা হ’ল।\n4. পাছত তেওঁলোকে ইদোম দেশ ঘূৰিবৰ অৰ্থে, চূফ সাগৰৰ বাটেদি হোৰ পৰ্ব্বতৰ পৰা যাত্ৰা কৰিলে। আৰু বাটৰ কাৰণে লোকসকলৰ মন অতিশয় অধৈৰ্য হ’ল।\n5. আৰু লোকসকলে ঈশ্বৰ ও মোচিৰ বিৰুদ্ধে ক’বলৈ ধৰিলে: বোলে, “মৰুভূমিত মৰিবলৈ তোমালোকে মিচৰৰ পৰা আমাক কেলেই উলিয়াই আনিলা?” কিয়নো আহাৰো নাই পানীও নাই আৰু আমাৰ মনে এই সামান্য আহাৰ ঘিণ কৰিছে।\n6. তেতিয়া যিহোৱাই লোকসকলৰ মাজলৈ বিষাক্ত সাপ পঠিয়ালে আৰু সেইবোৰে দংশিবলৈ ধৰাত ইস্ৰায়েলৰ মাজত অনেক লোক মৰিল।\n7. লোকসকলে মোচিৰ গুৰিলৈ আহি ক’লে, “আমি গুপ্ত পাপ কৰিলোঁ, কাৰণ আমি যিহোৱা আৰু তোমাৰ বিৰুদ্ধে কথা কলোঁ। আমাৰ ওচৰৰ পৰা যিহোৱাই সাপবোৰ দূৰ কৰিবৰ বাবে, তুমি তেওঁৰ আগত প্ৰাৰ্থনা কৰা।” তেতিয়া মোচিয়ে লোকসকলৰ বাবে প্ৰাৰ্থনা কৰিলে।\n8. যিহোৱাই মোচিক ক’লে, “তুমি এটা বিষাক্ত সাপ সাজি এডাল খুটিৰ ওপৰত নিচানস্বৰূপে তুলি ৰাখিবা। তেতিয়া সাপে দংশা যিকোনো লোকে যদি তালৈ চায়, সেইজন জীৱ।”\n9. তেতিয়া মোচিয়ে পিতলৰ এটা সাপ বনাই নিচানস্বৰূপে এডাল খুটিত তুলি ৰাখিলে। যেতিয়া সাপে কোনো মানুহক দংশিলে, তেতিয়া তেওঁ সেই পিতলৰ সাপলৈ দৃষ্টি কৰি জীলে।\n10. তেতিয়া ইস্ৰায়েলৰ সন্তান সকলে যাত্ৰা কৰি এবোতত ছাউনি পাতিলে।\n11. আৰু এবোতৰ পৰা যাত্ৰা কৰি সূৰ্য ওলোৱা দিশে মোৱাবৰ সন্মুখে থকা মৰুভূমিৰ ইয়ে-অবাৰীমত ছাউনি পাতিলে।\n12. তাৰ পৰা যাত্ৰা কৰি জেৰদ উপত্যকাত ছাউনি পাতিলে।\n13. আৰু তাৰ পৰা যাত্ৰা কৰি ইমোৰীয়াসকলৰ সীমাৰ পৰা ওলোৱা, মৰুভূমিত থকা অৰ্ণোনৰ অন্য পাৰে ছাউনি পাতিলে, কিয়নো মোৱাবৰ আৰু ইমোৰীয়াসকলৰ মাজত থকা অৰ্ণোন মোৱাবৰ সীমা আছিল।\n14. এই হেতুকে যিহোৱাৰ যুদ্ধ-পুস্তকত কোৱা হৈছে, বোলে, “চুফাত বাহেবক, অৰ্ণোনৰ উপত্যকাবোৰক,\n15. আৰু আৰ নামেৰে লোকালয়লৈ মুখ কৰা আৰু মোৱাবৰ সীমাত লগা চাৱলীয়া উপত্যকাবোৰ তেওঁ জয় কৰিলে।\n16. তাৰ পৰা তেওঁলোকে বেৰলৈ, অৰ্থাৎ যি নাদৰ বিষয়ে যিহোৱাই মোচিক কৈছিল, তুমি লোকসকলক গোটোৱা, মই তেওঁলোকক পানী দিম। সেই নাদলৈ যাত্ৰা কৰিলে।”\n17. সেই কালত ইস্ৰায়েলে এই গীত গান কৰিলে: “হে নাদ উঠলি উঠা; তোমালোকে ইয়াৰ উদ্দেশ্যে গান গোৱা।\n18. এয়ে অধ্যক্ষ সকলে খনা নাদ, লোকসকলৰ প্ৰধানসকলে ৰাজ-দণ্ডেৰে আৰু নিজ নিজ লাখুটিৰে ইয়াক খনন কৰিলে।” পাছত তেওঁলোকে অৰণ্যৰ পৰা মত্তানালৈ।\n19. মত্তানাৰ পৰা নহলীয়েললৈ, নহলীয়েলৰ পৰা বামোতলৈ,\n20. আৰু বামোতৰ পৰা উপত্যকাইদি মোৱাবৰ দেশলৈ। সেয়ে যিচীমোনৰ ফাললৈ মুখ কৰি থকা পিচগা পৰ্ব্বতৰ টিঙলৈ গ’ল।\n21. পাছত ইস্ৰায়েলে ইমোৰীয়াসকলৰ ৰজা চীহোনৰ গুৰিলৈ দূতৰ দ্বাৰাই এই কথা কৈ পঠিয়ালে বোলে,\n22. “তুমি নিজ দেশৰ মাজেদি মোক যাবলৈ দিয়া; আমি শস্যক্ষেত্ৰত বা দ্ৰাক্ষা-ক্ষেত্ৰত নোসোমাও আৰু নাদৰ পানীও নাখাওঁ। তোমাৰ সীমা পাৰ নহওঁমানে ৰাজবাটে গৈ থাকিম।”\n23. তথাপি চীহোনৰ ৰজাই নিজ অঞ্চলৰ মাজেদি ইস্ৰায়েলক যাবলৈ নিদিলে। কিন্তু চীহোনে নিজৰ সকলো প্ৰজাক গোটাই ইস্ৰায়েলৰ বিৰুদ্ধে মৰুভূমিলৈ ওলাল আৰু যহচলৈ গৈ ইস্ৰায়েলে সৈতে যুদ্ধ কৰিলে।\n24. ইস্ৰায়েলে তৰোৱালৰ ধাৰত তেওঁক আঘাত কৰি, অৰ্ণোনৰ পৰা যব্বোকলৈকে অম্মোনৰ সন্তান সকলৰ সীমালৈকে তেওঁৰ দেশ অধিকাৰ কৰিলে; কাৰণ অম্মোনৰ সন্তান সকলৰ সীমা গড়েৰে দৃঢ় আছিল।\n25. এইদৰে ইস্ৰায়েলে সেই সকলো নগৰ হাত কৰি ললে; আৰু ইস্ৰায়েলে ইমোৰীয়াসকলৰ আটাই নগৰত, হিচবোনত আৰু তাৰ সকলো উপত্যকাবোৰত বাস কৰিবলৈ ধৰিলে।\n26. কিয়নো হিচবোন ইমোৰীয়াহঁতৰ ৰজা চীহোনৰ নগৰ আছিল; সেই চীহোনে মোৱাবৰ আগৰ ৰজাৰ অহিতে যুদ্ধ কৰি তেওঁৰ হাতৰ পৰা অৰ্ণোনলৈকে তেওঁৰ আটাই দেশ লৈছিল।\n27. এই কাৰণে কবি সকলে কয়, “তোমালোক হিচবোনলৈ আহা, চীহোনৰ নগৰ সজা আৰু দৃঢ় কৰা হওঁক।\n28. কিয়নো হিচবোনৰ পৰা অগ্নি-শিখা ওলাই, চীহোনৰ পৰা শিখাই, মোৱাবৰ আৰ লগৰ গ্ৰাস কৰিলে, আৰু অৰ্ণোনৰ ওখ ঠাইবোৰৰ প্ৰভুসকলক গ্ৰাস কৰিলে।\n29. হে মোৱাব!, তোমাৰ সন্তাপ হ’ল, আৰু হে কমোচৰ প্ৰজা, তুমি বিনষ্ট থ’লো; সি নিজৰ পুতেকসকলক পলাবলৈ, আৰু নিজৰ জীয়েকসকলক বন্দী অৱস্থাত পৰিবলৈ এৰি দিলে, ইমোৰীয়াসকলক ৰজা চীহোনৰ হাতত সমৰ্পণ কৰিলে।\n30. আৰু আমি তেওঁলোকলৈ বাণ মাৰিলোঁ; দীবোনলৈকে হিচবোন বিনষ্ট হ’ল। মেদবালৈ বিস্তৃত নোফহলৈকে আমি সকলোকে ধ্বংস কৰিলোঁ।”\n31. এইদৰে ইস্ৰায়েলে ইমোৰীয়াসকলৰ দেশত বাস কৰিবলৈ ধৰিলে।\n32. মোচিয়ে যাজেৰক গুপুতে চাবলৈ মানুহ পঠালে। তাৰ পাছত লোকসকলে তাৰ সকলো উপনগৰ হাত কৰি লৈ, তাত থকা ইমোৰীয়াসকলক দূৰ কৰিলে।\n33. তেতিয়া তেওঁলোক ঘূৰি বাচানৰ বাটেদি উঠি গ’ল। তেওঁলোকৰ বিৰুদ্ধে ইদ্ৰেয়ীত যুদ্ধ কৰিবলৈ বাচানৰ ৰজা ওগ আৰু তেওঁৰ সকলো প্ৰজাসকল ওলাল।\n34. তেতিয়া যিহোৱাই মোচিক ক’লে, “তুমি তেওঁলৈ ভয় নকৰিবা; কিয়নো মই তেওঁক, তেওঁৰ আটাই প্ৰজাক আৰু তেওঁৰ দেশকো তোমাৰ হাতত শোধাই দিলোঁ। তুমি হিচবোনত থকা ইমোৰীয়া ৰজা চীহোনলৈ যেনে কৰিলা, তেওঁলৈকো তেনে কৰিবা।”\n35. গতিকে তেওঁলোকৰ তেওঁৰ কোনো শেষ নথকাকৈ, তেওঁক, তেওঁৰ পুতেকসকলক আৰু তেওঁৰ আটাই প্ৰজাক মাৰি, তেওঁৰ দেশ অধিকাৰ কৰি ল’লে।\nগণনা পুস্তক 22:1-41\n1. যৰ্দ্দন নদীৰ পৰা আনফালে যিৰীহোৰ ওচৰত থকা মোৱাবৰ সমথলত ছাউনি নপতালৈকে ইস্ৰায়েলৰ সন্তান সকলে যাত্রা কৰি আছিল।\n2. তেতিয়া আটাই ইস্ৰায়েলে ইমোৰীয়াসকললৈ কৰা আটাইকে চিপ্পোৰৰ পুত্ৰ বালাকে দেখি আছিল।\n3. আৰু মোৱাবে লোকসকলৰ কাৰণে অতিশয় ভয়ত আছিল, কিয়নো তেওঁলোক অধিক আছিল; আৰু মোৱাব ইস্ৰায়েলৰ সন্তান সকলৰ কাৰণে অতিশয় ব্যাকুল হ’ল।\n4. মোৱাবৰ ৰজাই মিদিয়নৰ বৃদ্ধ লোক সকলক ক’লে, “গৰুৱে পথাৰৰ কোমল ঘাঁহ চেলেকাদি, এই লোক সকলে আমাৰ চাৰিওঁফালে থকা সকলোকে খাই শেষ কৰিব।” সেই কালত চিপ্পোৰৰ পুত্ৰ বালাক মোৱাবৰ ৰজা আছিল।\n5. তেওঁ বিয়োৰৰ পুত্ৰ বিলিয়মক মাতিবলৈ, তেওঁৰ স্ব-জাতীয় লোকসকলৰ দেশলৈ ফৰাৎ নদীৰ পাৰত থকা পথোৰ নগৰলৈ দূত পঠাই তেওঁক ক’লে, “চোৱা, মিচৰৰ পৰা এক জাতি ওলাই আহিছে। চোৱা, তেওঁলোকে পৃথিৱীখন ঢকাৰ দৰে ঢাকি এই মূহূর্ত্তত আমাৰ সন্মূখতে আছে।\n6. মই নিবেদন কৰোঁ, আপুনি আহি মোৰ কাৰণে সেই জাতিক শাও দিয়ক, কিয়নো তেওঁলোক মোতকৈ অতি বলৱন্ত। কিজানি তেওঁলোকক জয় কৰি দেশৰ পৰা খেদিবলৈ মোৰ সাধ্য হ’ব। কিয়নো মই জানো, আপুনি যিজনক আশীৰ্ব্বাদ কৰে, তেওঁ আশীৰ্ব্বাদ পায়, আৰু যিজনক শাও দিয়ে, তেওঁ শাও পায়।”\n7. পাছে মোৱাবৰ বৃদ্ধসকলে আৰু মিদিয়নৰ বৃদ্ধসকলে মঙ্গল চোৱাৰ বেচ হাতত লৈ প্ৰস্থান কৰিলে। আৰু তেওঁলোকে বিলিয়মৰ ওচৰ পাই বালাকৰ কথাবোৰ তেওঁক ক’লে।\n8. তাতে তেওঁ তেওঁলোকক উত্তৰ দিলে, “তোমালোক আজি ৰাতি এই ঠাইতে থাকা। যিহোৱাই মোক যিহকে ক’ব, সেই দৰেই মই তোমালোকক উত্তৰ দিম।” গতিকে মোৱাবৰ অধ্যক্ষসকল বিলিয়মৰ লগতে সেই ৰাতিটো থাকিল।\n9. ঈশ্বৰে বিলিয়মৰ ওচৰলৈ আহি তেওঁক ক’লে, “তোমাৰ লগত থকা এই লোকসকল কোন?”\n10. বিলিয়মে ঈশ্বৰক উত্তৰ দি ক’লে, “মোৱাবৰ ৰজা চিপ্পোৰৰ পুত্ৰ বালাকে মোৰ ওচৰলৈ তেওঁলোকক কৈ পঠিয়াইছে। তেওঁ কৈছে,\n11. ‘চোৱা, মিচৰৰ পৰা ওলাই অহা জাতিয়ে পৃথিৱী ঢকা দি মোৰ ঠাই ঢাকি ধৰিছে। এতিয়া তুমি আহি মোৰ কাৰণে তেওঁলোকক শাও দিয়া। কিজানি মই যুদ্ধ কৰি তেওঁলোকক খেদিব পাৰিম’।”\n12. তেতিয়া ঈশ্বৰে বিলিয়মক ক’লে, “তুমি তেওঁলোকৰ লগত নাযাবা। তুমি সেই জাতিক শাও নিদিবা; কিয়নো তেওঁলোক আশীৰ্ব্বাদ পোৱা লোক।”\n13. পাছত বিলিয়মে ৰাতিপুৱাতে উঠি বালাকৰ অধ্যক্ষসকলক ক’লে, “তোমালোকে নিজ দেশলৈ গুচি যোৱা; কিয়নো যিহোৱাই তোমালোকৰ লগত মোক যাবলৈ অনুমতি নিদিলে।”\n14. তাতে মোৱাবৰ অধ্যক্ষসকলে উঠি বালাকৰ গুৰিলৈ আহিল। তেওঁলোকে ক’লে, “আমাৰ লগত আহিবলৈ বিলিয়ম অসন্মত হ’ল।”\n15. বালাকে তেওঁলোকতকৈ অর্থাৎ প্রথম দলটিতকৈ অধিক আৰু অতিশয় সম্ভ্ৰান্ত আন অধ্যক্ষসকলক পঠিয়ালে।\n16. তেওঁলোকে বিলিয়মৰ ওচৰলৈ গৈ তেওঁক ক’লে, “চিপ্পোৰৰ পুত্ৰ বালাকে এই কথা কৈছে, ‘মই নিবেদন কৰোঁ, মোৰ ওচৰলৈ আহিবলৈ আপোনাক একোৱে বাধা নিদিয়ক।\n17. কিয়নো মই আপোনাক অতিশয়ৰূপে সন্মানিত কৰিম আৰু যি যি আজ্ঞা দিব, তাকে কৰিম; এই হেতুকে বিনয় কৰোঁ। আপুনি আহি মোৰ কাৰণে এই জাতিক শাও দিয়ক’।”\n18. তেতিয়া বিলিয়মে বালাকৰ দাসবোৰক উত্তৰ দিলে, “যদিও বালাকে ৰূপ আৰু সোণেৰে পূৰ হোৱা নিজৰ ৰাজপ্রাসাদো মোক দিয়ে, তথাপি মই ক্ষুদ্ৰ কি মহৎ কাৰ্য কৰিবলৈ নিজ ঈশ্বৰ যিহোৱাৰ আজ্ঞা উলঙ্ঘন কৰিব নোৱাৰোঁ।\n19. এতিয়া নিবেদন কৰোঁ, তোমালোকো এই ঠাইতে আজি ৰাতিটো থাকা, যিহোৱাই মোক আৰু যি ক’ব, তাক মই জানিম।”\n20. পাছত ঈশ্বৰে ৰাতি বিলিয়মৰ ওচৰলৈ আহি তেওঁক ক’লে, “যিহেতু সেই লোকসকলে তোমাক মাতিবলৈ আহিছে, তুমি উঠি তেওঁলোকৰ লগত যোৱা; কিন্তু মই তোমাক যিহকে ক’ম, তাকেহে তুমি কৰিবা।”\n21. বিলিয়মে ৰাতিপুৱাতে উঠি নিজৰ গাধ সজাই তাত উঠি মোৱাবৰ অধ্যক্ষসকলৰ লগত প্ৰস্থান কৰিলে।\n22. পাছত তেওঁ যোৱাতে ঈশ্বৰৰ ক্ৰোধ জ্বলি উঠিল। আৰু যিহোৱাৰ দূত তেওঁৰ বিৰুদ্ধকাৰী হৈ বাটৰ মাজত থিয় হ’ল। তেতিয়া তেওঁ নিজৰ গাধত উঠি নিজৰ দুজন দাসেৰে সৈতে গৈছিল।\n23. তেতিয়া সেই গাধজনীয়ে খোলা তৰোৱাল ধৰা যিহোৱাৰ দূতক বাটৰ মাজত থিয় হৈ থকা দেখিলে। এই হেতুকে গাধজনীয়ে বাট এৰি পথাৰৰ ফাললৈ গ’ল। বিলিয়মে গাধজনীক বাটলৈ আনিবৰ কাৰণে তাইক কোবালে।\n24. তেতিয়া যিহোৱাৰ দূত দুইফালে গড় থকা দ্ৰাক্ষাবাৰীৰ ঠেক বাটত থিয় হ’ল।\n25. গাধজনীয়ে যিহোৱাৰ দূতক আকৌ দেখি গড়ত গা ঘঁহাই যাওঁতে, বিলিয়মৰ ভৰি গড়ত ঘঁহা খালে; তেতিয়া তেওঁ আকৌ তাইক কোবালে।\n26. যিহোৱাৰ দূত আৰু অলপমান আগলৈ গৈ, সোঁফালে কি বাওঁফালে ঘূৰিবলৈ ঠাই নোহোৱা এনে এক চেপ ঠাইত থিয় হ’ল।\n27. তেতিয়া গাধজনীয়ে যিহোৱাৰ দূতক দেখি বিলিয়মেৰে সৈতে আঁঠুকাঢ়ি পৰিল, বিলিয়াম খঙত জ্বলি উঠিল আৰু তেওঁ গাধজনীক লাখুটিৰে কোবাবলৈ ধৰিলে।\n28. তেতিয়া যিহোৱাই গাধক কথা ক’বলৈ শক্তি দিলে। গাধজনীয়ে বিলিয়মক ক’লে, “মই তোমাক কি কৰিলোঁ যে, তুমি এই তিনিবাৰ মোক কোবালা?”\n29. বিলিয়মে গাধজনীক ক’লে, “তই মোক অমান্য কৰিছ; মোৰ হাতত তৰোৱাল থকা হ’লে বৰ ভাল আছিল; সেয়ে হোৱা হ’লে মই এতিয়াই তোক বধ কৰিলোঁহেঁতেন।”\n30. গাধজনীয়ে বিলিয়মক ক’লে, “যাৰ ওপৰত তুমি আজিলৈকে তোমাৰ সমস্ত জীৱন উঠি আহিছা, মই জানো সেই গাধজনী নহওঁ? মই জানো কেতিয়াবা তোমালৈ এনে ব্যৱহাৰ কৰিছিলোঁ?” বিলিয়মে ক’লে, “নাই কৰা।”\n31. তেতিয়া যিহোৱাই বিলিয়মৰ চকু মুকলি কৰিলে, খোলা তৰোৱাল হাতত লোৱা যিহোৱাৰ দূতক বাটৰ মাজত থিয় হৈ থকা তেওঁ দেখিলে; তেতিয়াই তেওঁ মূৰ দোঁৱাই উবুৰি হৈ পৰিল।\n32. তেতিয়া যিহোৱাৰ দূতে তেওঁক ক’লে, “তুমি সেই তিনিবাৰ নিজৰ গাধজনীক কিয় মাৰিলা? চোৱা, মই তোমাৰ বিৰুদ্ধকাৰী হৈ ওলাইছোঁ, কিয়নো মোৰ সাক্ষাতে তুমি অপথে গৈছা।\n33. আৰু গাধজনীয়ে মোক দেখি এই তিনিবাৰ মোৰ সন্মুখৰ পৰা ঘূৰিছিল। তাই মোৰ সন্মূখৰ পৰা নুঘূৰা হ’লে মই নিশ্চয়ে তোমাক বধ কৰিলোঁহেঁতেন, কিন্তু তাইক জীয়াই ৰাখিলোঁহেঁতেন।”\n34. বিলিয়মে যিহোৱাৰ দূতক ক’লে, “মই পাপ কৰিলোঁ; কিয়নো আপুনি যে মোৰ বিৰুদ্ধে বাটত থিয় হৈ আছে, তাক মই নাজানিলোঁ। কিন্তু এতিয়া যদি ইয়াত আপোনাৰ বেজাৰ হৈছে, তেন্তে মই উলটি যাওঁ।”\n35. তেতিয়া যিহোৱাৰ দূতে বিলিয়মক ক’লে, “সেই লোকসকলেৰে সৈতে যোৱা। কিন্তু মই যি কথা তোমাক ক’ম, কেৱল তাকেহে ক’বা।” আৰু বিলিয়ম বালাকৰ অধ্যক্ষসকলেৰে সৈতে গ’ল।\n36. পাছে বিলিয়ম অহাৰ বাতৰি শুনি, বালাকে তেওঁক আগবঢ়াই নিবলৈ দেশৰ সীমাৰ দাঁতিত অৰ্ণোনৰ সীমাত থকা মোৱাবৰ নগৰলৈ গ’ল।\n37. পাছত বালাকে বিলিয়মক ক’লে, “মই আপোনাক মাতিবলৈ জানো অতি যত্নেৰে মানুহ পঠোৱা নাছিলো? আপুনি মোৰ ওচৰলৈ কিয় নহাকৈ আছিল? আপোনাক সন্মানিত কৰিবলৈ মই জানো নিচেই অসমৰ্থ?”\n38. তাতে বিলিয়মে বালাকক ক’লে, “এইয়া চোৱা, মই তোমাৰ ওচৰলৈ আহিছোঁ। তথাপি এতিয়াও কোনো কথা ক’বলৈ জানো মোৰ ক্ষমতা আছে? ঈশ্বৰে মোৰ মুখত যি বাক্য দিব, তাকেহে মই ক’ম।”\n39. বিলিয়মে বালাকৰ লগত আহি কিৰিয়ৎ-হুচোৎ পালেহি।\n40. আৰু বালাকে গৰু আৰু মেৰ বলিদান কৰি, বিলিয়ম আৰু তেওঁৰ লগৰ অধ্যক্ষসকললৈ মাংস পঠিয়ালে।\n41. পাছত ৰাতিপুৱাতে বালাকে বিলিয়মক বালৰ পবিত্র ঠাইবোৰলৈ লৈ গ’ল। তাৰ পৰা তেওঁ ইশ্রায়েলীয়া সকলৰ মাথোন এফালহে দেখা পালে।\n10. যিহোৱাই জাতিবোৰৰ পৰিকল্পনা নিস্ফল কৰে, তেওঁ লোক সমূহৰ সঙ্কল্পবোৰ ব্যৰ্থ কৰে।\n11. যিহোৱাৰ পৰিকল্পনা চিৰকাললৈকে থিৰে থাকে; তেওঁৰ মনৰ সঙ্কল্প পুৰুষানুক্ৰমে স্থায়ী।\n12. ধন্য সেই জাতি, যি জাতিৰ ঈশ্বৰ যিহোৱা; সেই লোকসকলক তেওঁ নিজৰ আধিপত্যৰ অর্থে মনোনীত কৰিলে।\n13. যিহোৱাই স্বৰ্গৰ পৰা তললৈ দৃষ্টিপাত কৰে; তেওঁ সকলো মনুষ্য সন্তানক নিৰীক্ষণ কৰে।\n14. পৃথিৱী নিবাসী সকলো লোকৰ ওপৰত তেওঁ নিজৰ বাসস্থানৰ পৰা দৃষ্টি ৰাখে।\n15. তেৱেঁই তেওঁলোক সকলোৰে হৃদয়ৰ নিৰ্ম্মাণকৰ্ত্তা; তেওঁলোকৰ সকলো কাৰ্যই তেওঁ নিৰীক্ষণ কৰে।\n16. বৃহৎ সৈন্যদল থাকিলেও ৰজাই তাৰ দ্বাৰা ৰক্ষা নাপায়; মহাশক্তিৰ দ্বাৰাও কোনো যোদ্ধা ৰক্ষা নাপায়।\n17. জয়ৰ অৰ্থে ঘোঁৰাৰ ওপৰত নির্ভৰ কৰা এক মিছা আশা; মহা-শক্তি থাকিলেও ঘোঁৰাই তাৰ বলেৰে ৰক্ষা কৰিব নোৱাৰে।\n25. দয়ালু লোকৰ উন্নতি হয়, আৰু যি লোকে আনলোকক পানী দিয়ে, তেওঁ নিজৰ বাবেও পানী পায়।\n26. যি লোকে শস্য বিক্রী কৰিবলৈ অমান্তি হয়, তেওঁক লোকসকলে শাও দিয়ে; কিন্তু যি লোকে বিক্রী কৰে, তেওঁ মুৰত মুকুট স্বৰূপ আশীৰ্ব্বাদ লাভ কৰে।\n28. তেতিয়া বিধানৰ অধ্যাপক সকলৰ এজনে আহি, তেওঁলোকে এনে বাদ-বিচাৰ কৰা শুনি দেখিলে যে, যীচুৱে তেওঁলোকক ভালদৰেই উত্তৰ দিলে৷ তেতিয়া তেওঁ যীচুক সুধিলে, “কোনটো আজ্ঞা সকলোতকৈ প্রয়োজনীয়?”\n29. যীচুৱে উত্তৰ দিলে, “প্ৰথমটো এই, ‘হে ইস্ৰায়েল, শুনা; প্ৰভুৱেই আমাৰ ঈশ্বৰ আৰু তেওঁ এজন,\n30. আৰু তুমি সকলো হৃদয়, সকলো প্ৰাণ, সকলো চিত্ত আৰু সকলো শক্তিৰে তোমাৰ প্ৰভু পৰমেশ্বৰক প্ৰেম কৰা’।\n31. দ্বিতীয়টো এই, ‘তোমাৰ চুবুৰীয়াক নিজৰ নিচিনাকৈ প্ৰেম কৰা’। এই দুটাতকৈ প্ৰধান আন আজ্ঞা নাই।”\n32. তেতিয়া সেই বিধানৰ অধ্যাপকে তেওঁক ক’লে, “হে সৎ গুৰু! আপুনি সত্য কথাই কৈছে; প্রকৃততে তেওঁ এজন, তেওঁৰ বাহিৰে আন কোনো নাই;\n33. আৰু সকলো হৃদয়, সকলো বুদ্ধি আৰু সকলো শক্তিৰে তেওঁক প্ৰেম কৰা আৰু নিজৰ নিচিনাকৈ চুবুৰীয়াক প্ৰেম কৰা, এয়ে সকলো হোমবলি বা বলিদানতকৈয়ো অধিক।”\n34. তাতে যীচুৱে তেওঁক সু-বিবেচনাৰে উত্তৰ দিয়া দেখি ক’লে, “তুমি ঈশ্বৰৰ ৰাজ্যৰ পৰা দূৰৈত নাই।” তেতিয়াৰে পৰা তেওঁক পুনৰ কোনো কথা সুধিবলৈ কাৰো সাহস নহ’ল।\n35. পাছত যীচুৱে মন্দিৰত বহি উপদেশ দিওঁতে, সমিধান দি সেই লোক সকলক ক’লে, “খ্ৰীষ্ট যে দায়ুদৰ সন্তান, এই বিষয়ে বিধানৰ অধ্যাপক সকলে কেনেকৈ কব পাৰে?\n36. কিয়নো দায়ুদে পবিত্ৰ আত্মাৰে নিজে কৈছিল, ‘প্ৰভুৱে মোৰ প্ৰভুক ক’লে, মোৰ সোঁ হাতে বহি থাকা, যেতিয়ালৈ মই তোমাৰ শত্ৰুবোৰক তোমাৰ ভৰি-পীৰা নকৰাও৷’\n37. দায়ুদে নিজেই তেওঁক ‘প্ৰভু’ বুলিছিল, তেনেহলে তেওঁ কেনেকৈ তেওঁৰ সন্তান হয়?” আৰু লোক সমূহে আনন্দেৰে তেওঁৰ কথা শুনিলে।\n38. তেতিয়া তেওঁৰ উপদেশৰ মাজত ক’লে, “বিধানৰ অধ্যাপক সকললৈ আপোনালোক সাৱধান হওক; তেখেত সকলে দীঘল বস্ত্ৰ পিন্ধি ফুৰিবলৈ\n39. আৰু হাত-বজাৰত নমস্কাৰ, নাম-ঘৰত প্ৰধান আসন, ভোজত প্ৰধান ঠাই,\n40. এই সকলোকে ইচ্ছা কৰে আৰু বাঁৰী মহিলা সকলৰ ঘৰ-বাৰী গ্ৰাস কৰি দীঘল প্ৰাৰ্থনাৰে ছদ্মবেশ ধৰে৷ তেখেত সকল অধিক দণ্ডৰ পাত্ৰ হব।”\n41. পাছত যীচুৱে ভঁৰালৰ সন্মুখত বহি, লোক সকলে দান পাত্ৰত কেনেকৈ ধন সুমুৱাইছিল, তাকে চাই আছিল। তেতিয়া অনেক ধনী লোকে বহু ধন সুমুৱাই দিলে।\n42. পাছত এজনী দৰিদ্ৰ বাঁৰী মহিলাই আহি অতি কম মূল্যৰ তামৰ মুদ্ৰাৰ দুই পাই সুমুৱাই দিলে।\n43. তেতিয়া যীচুৱে তেওঁ নিজৰ শিষ্য সকলক ওচৰলৈ মাতি ক’লে, “মই তোমালোকক স্বৰূপকৈ কওঁ, দান পাত্ৰত ধন সুমুৱাই দিয়া লোক সকলৰ ভিতৰত এই দৰিদ্ৰ বাঁৰী মহিলা গৰাকীয়ে সকলোতকৈ অধিক দিলে।\n44. কিয়নো সকলোৱে নিজৰ নিজৰ অতিৰিক্ত সম্পত্তিৰ পৰা দিলে, কিন্তু এই দৰিদ্ৰ বাঁৰীয়ে ধনৰ নাটনি হোৱাতো, তেওঁৰ যি আছিল অৰ্থাৎ তেওঁৰ সকলো জীৱিকা দিলে।”


চেম্পিয়ন ৰিটাৰ্ণছ! পুনৰ স্বৰ্ণৰে উজলিল হিমা দাস; অসম সন্তান অম্লান বৰগোহাঁইৰো স্বৰ্ণ জয়\nচেন্নাইত অনুষ্ঠিত ৬১ তম ৰাষ্ট্ৰীয় আন্তঃৰাজ্যিক এথলেটিকছ চেম্পিয়নশ্বিপত ১০০মিটাৰ মহিলাৰ দৌৰত ১১.৪৩ ছেকেণ্ডেৰ সোণৰ পদক জয় কৰিলে হিমা দাসে।\nশনিবাৰে ৰাষ্ট্ৰীয় আন্তঃৰাজ্যিক ছিনিয়ৰ এথলেটিকছ চেম্পিয়নশ্বিপৰ দ্বিতীয় দিনা তাৰকা স্প্ৰিণ্টাৰ হিমা দাস আৰু তেওঁৰ অসম দলৰ সঙ্গী অম্লান বৰগোহাঁইয়ে চেম্পিয়নশ্বিপৰ দ্ৰুততম মহিলা আৰু পুৰুষ হোৱাৰ লগে লগে ক্ৰমান্বয়ে মহিলা আৰু পুৰুষৰ ১০০ মিটাৰ ডেছত স্বৰ্ণ জয় কৰে।\nহিমাই ৰাষ্ট্ৰীয় ৰেকৰ্ডৰ অধিকাৰী দ্যুতি চান্দক ১১.৪৩ ছেকেণ্ড সময় লৈ পৰাস্ত কৰে। এই দূৰত্বত হিমাৰ এয়া ব্যক্তিগত সৰ্বশ্ৰেষ্ঠ প্ৰদৰ্শন। উৰিষ্যাক প্ৰতিনিধিত্ব কৰা দ্যুতিয়ে ১১.৪৪ ছেকেণ্ডৰ সৈতে হিমাৰ পিছত এক ছেকেণ্ডৰ ব্যৱধানত দ্বিতীয় স্থানত ৰয় । উৰিষ্যাৰ আন এগৰাকী অভিজ্ঞ স্প্ৰিণ্টাৰ শ্ৰাবণী নন্দাই ১১.৫৩ ছেকেণ্ডৰে তৃতীয় স্থানত থাকে।\nউল্লেখ্য যে দ্যুতিৰ এইক্ষেত্ৰত ১১.১৭ ছেকেণ্ডৰ ৰাষ্ট্ৰীয় অভিলেখ আছে। কমনৱেলথ গেমছৰ বাবে ভাৰতীয় এথলেটিকছ ফেডাৰেচনৰ দ্বাৰা নিৰ্ধাৰিত যোগ্যতা অৰ্জনৰ মানদণ্ড হৈছে ১১.৩১ ছেকেণ্ড।\n“এইটো মোৰ সৰ্বশ্ৰেষ্ঠ মুহূৰ্ত। এইটো মোৰ কাৰণে বিশেষ কিয়নো মই দ্যুতিৰ দৰে মোৰ জ্যেষ্ঠজনৰ দ্বাৰা অনুপ্ৰাণিত হৈছো আৰু মই তেওঁৰ বিৰুদ্ধে ভাল প্ৰদৰ্শন কৰিবলৈ সক্ষম হৈছো,” হিমাই কয়।\nCongratulations to ace sprinters @HimaDas8 and Amlan Borgohain on winning the Women & Men 100m 🥇 at the 61st National Sr. Inter-State Athletics Championships in Chennai.\nA proud moment for Assam. Keep on flying higher! @afiindia pic.twitter.com/v46j0IvihI\n— Sarbananda Sonowal (@sarbanandsonwal) June 11, 2022\nহিমাই ৪০০ মিটাৰত ৫০.৭৯ সময়েৰে ৰাষ্ট্ৰীয় অভিলেখ গঢ়িছে। ২০০ মিটাৰ (২০.৫২)ত ৰাষ্ট্ৰীয় অভিলেখ গঢ়া বৰগোহাঁয়ে ১০.৪৭ ছেকেণ্ড সময় লৈ ১০০ মিটাৰ ডেছ বিজয়ী হয়। তামিলনাডুৰ এলাক্কিয়াদাসন কে ১০.৪৮ ছেকেণ্ডৰ দ্বিতীয় আৰু পঞ্জাৱৰ হৰজিৎ সিং ১০.৫৫ ছেকেণ্ডেৰে তৃতীয় স্থানত থাকে।


অগ্নি অভিযান্ত্ৰিক আৰু অভিযান্ত্ৰিক ব্যৱস্থাপনা\nস্নাতক উত্তীৰ্ণৰ পিছত কেৰিয়াৰৰ নতুন দিশ\n‘অগ্নি অভিযান্ত্রিক আৰু নিৰাপত্তা ব্যৱস্থাপনা’ বা “ফায়াৰ ইঞ্জিনিয়াৰিং এণ্ড ছেফটি মেনেজমেণ্ট’ত চাৰ্টিফিকেট, ডিপ্লমা, স্নাতক, স্নাতকোত্তৰ আদি পাঠ্যক্ৰম অধ্যয়ন কৰিব পাৰি। ‘অগ্নি অভিযান্ত্রিক আৰু নিৰাপত্তা ব্যৱস্থাপনা’ত শিক্ষা গ্রহণ কৰিব পৰা কেইখনমান শিক্ষানুষ্ঠান হ’ল – কলেজ অৱ ফায়াৰ ইঞ্জিনিয়াৰিং এণ্ড ছেফ্‌টি মেনেজমেণ্ট, ঔৰংগাবাদ www.cfesm.org, কলেজ অৱ ফায়াৰ ইঞ্জিনিয়াৰিং এণ্ড ছেফ্‌টি মেনেজমেন্ট, ঔৰংগাবাদ আৰু পুনে www.fireengg.in, দিল্লী ইনষ্টিটিউট অৱ ফায়াৰ এণ্ড ছেফটি ইঞ্জিনিয়াৰিং , নাগপুৰ (www.ifse.org) ইনষ্টিটিউট অৱ ফায়াৰ ইঞ্জিনিয়াৰছ, নাগপুৰ httpE.ütife.org.in নেচনেল ইনষ্টিটিউট অৱ ফায়াৰ এণ্ড ছেফটি ইঞ্জিনিয়াৰিং Tri (httpE.ütiwww.nifse.in), ইনষ্টিটিউট অৱ ফায়াৰ ইঞ্জিনিয়াৰিং এণ্ড ছেফটি মেনেজমেণ্ট, বিশাখাপট্টনম (www.nifsindia.net) নেচনেল ইনষ্টিটিউট অৱ ফায়াৰ ইঞ্জিনিয়াৰিং এণ্ড ছেফটি মেনেজমেন্ট, জয়পুৰ আৰু উদয়পুৰ (www.nifesmindia.net), পৰমানন্দ কলেজ অৱ ফায়াৰ ইঞ্জিনিয়াৰিং এণ্ড ছেফটি মেনেজমেণ্ট, ঔৰংগাবাদ (www.firesafetyc.com)আদি। এই শিক্ষানুষ্ঠানসমূহৰ বিভিন্ন পাঠ্যক্ৰমত নাম ভর্তিৰ বাবে প্রয়োজন হোৱা ন্যূনতম নম্বৰ তথা শিক্ষাগতৰ অৰ্হতা শিক্ষানুষ্ঠান অনুযায়ী বিভিন্ন হয়। এই শিক্ষানুষ্ঠানবোৰত বিভিন্ন পাঠ্যক্ৰমত নাম ভর্তি কৰিব বাবে প্রয়োজন হোৱা সবিশেষ তথ্য জানিবৰ বাবে শিক্ষানুষ্ঠানবোৰৰ ৱেবছাইটত চাব পাৰে।\nৰাষ্ট্ৰীয় বৃত্তিমূলক আৰু গৱেষণা প্ৰশিক্ষণ পৰিষদে ‘অগ্নি অভিযান্ত্ৰিক আৰু নিৰাপত্তা ব্যৱস্থাপনা’ত বিভিন্ন বৃত্তিমূলক প্ৰশিক্ষণ প্ৰদান কৰে।\n‘অগ্নি অভিযান্ত্ৰিক আৰু নিৰাপত্তা ব্যৱস্থাপনা’ৰ শিক্ষাগত অৰ্হতা আৰু অভিজ্ঞতাৰ ওপৰত ভিত্তি কৰি চৰকাৰী আৰু বেচৰকাৰী বিভিন্ন খণ্ডত নিযুক্তি লাভ কৰিব পাৰে|\nনিযুক্তি লাভ কৰিব পৰা বিভিন্ন পদবোৰ হ’ল — ফায়াৰ এলাৰ্ম টেকনিছিয়ান, ফায়াৰ অফিচাৰ, ফায়াৰ প্ৰটেকচন টেকনিছিয়ান, ফায়াৰ ছুপাৰভাইজাৰ, ফায়াৰমেন, ছেফ্‌টি এনালিষ্ট, ছেফ্‌টি এক্সিকিউটিভ, ছেফ্‌টি ইঞ্জিনিয়াৰ, ছেফ্‌টি ইন্সপেক্টৰ, ছেফ্‌টি মেনেজাৰ, ছেফ্‌টি ছুপাৰভাইজাৰ, ছেফ্‌টি অফিচাৰ আদি।\nমহাবিদ্যালয় আৰু বিশ্ববিদ্যালয়ত অধ্যাপক হিচাপে কেৰিয়াৰ আৰম্ভ কৰিব পাৰে।\nস্নাতক উত্তীৰ্ণৰ পিছত সদায়েই ছাত্র-ছাত্ৰীসকলক এটা চিন্তাই জুমুৰি ধৰে যে এতিয়া কোনটো বিষয়ত অধ্যয়ন কৰিব বা উচ্চ শিক্ষাৰ বাবে কি বিষয় নির্বাচন কৰিব। যিটোৱে তেওঁৰ কেৰিয়াৰ জীৱনৰ গতি নির্ণয় কৰিব। কিন্তু তেওঁৰ স্নাতক উত্তীৰ্ণৰ পিছত অন্তৰ্ভুক্ত হ’ব পৰা পাঠ্যক্ৰমৰ বিষয়ে অত্যধিক জ্ঞান নাথাকে। কিন্তু এতিয়া তেওঁলোকৰ চিন্তাৰ কোনো কাৰণ নাই, কিয়নো বি এ, বি কম আৰু বি এছ চিৰ পিছত কিছুমান আকর্ষণীয় পাঠ্যক্ৰমৰ বিষয়ে আজি আমি আপোনালোকক অৱগত কৰিম।— যি আপোনাৰ কেৰিয়াৰ জীৱনত সহায়ক হিচাপে কাম কৰিব।\nবি এৰ পাছত কি কৰিব পাৰে ?\nআপুনি যি বিষয়তে স্নাতক উত্তীর্ণ হ’ব তাৰে এটা বিষয়ত এম এ কৰিব পাৰে। ইয়াৰ বাহিৰেও বিএড, এমবিএ, আইন, হোটেল মেনেজমেন্টৰ ওপৰত ডিগ্ৰীৰ পাঠ্যক্রম গ্রহণ কৰিব পাৰে। লগতে আপুনি চিনেমাৰ প্ৰযোজক/নির্মাতা, সাংবাদিকতা, এনিমেচন, ফেছন, চুলিৰ বিশেষজ্ঞ, বিউটিচিয়ান, পিজিডিচিএৰ ডিপ্লমাৰ পাঠ্যক্ৰমতো অন্তৰ্ভুক্ত হ’ব পাৰে।\nবি এৰ পাছত ইংৰাজী সাহিত্য, দর্শন শাস্ত্ৰ, ভূগোল, অর্থশাস্ত্ৰ, সমাজশাস্ত্ৰ, ৰাজনীতিবিজ্ঞান, মনোবিজ্ঞান বিষয়ত স্নাতকোত্তৰ ডিগ্ৰী কৰি সুন্দৰ কেৰিয়াৰ গঢ়িব পাৰে। বি.এ কৰাৰ পিছত এম এ মনোবিজ্ঞানত কৰি মনোবিজ্ঞানীও হ’ব পাৰে। মেজিকৰ আৰু স্বাস্থ্য কেন্দ্ৰৰ ক্ষেত্ৰসমূহত মনোবিজ্ঞানীৰ যথেষ্ট আৱশ্যক।\nফাইন আর্ট ক্রিয়েটিভ পাঠ্যক্ৰমত অন্তৰ্ভুক্ত হ’ব খোজা শিক্ষার্থীসকলে এই কেৰিয়াৰত অন্তর্ভুক্ত হ’ব পাৰে। পেইণ্টিঙৰ জৰিয়তে এই ক্ষেত্ৰখনত এটি সুন্দৰ কেৰিয়াৰ গঢ়িব পাৰে।\nচিভিল ছাৰ্ভিচ, জাৰ্নেলিজম, ফৰেইন লেংগুৱেজ, অনুবাদক (হিন্দু-ইংলিছ), লাইব্ৰেৰী আৰু ইনফ্‌ৰমেচন ছাইন্সৰ পাঠ্যক্ৰম কৰিব পাৰে।\nবি কমৰ পাছত কি কৰিব পাৰে\nবি কমৰ পিছত আপুনি সেইটোৱে পাঠ্যক্রম অধ্যয়ন কৰক- যিটোৱে আপোনাৰ কেৰিয়াৰ গঢ়াত সহায় কৰে। যদি কৰ্প’ৰেট ছেক্টৰত কাম কৰিব বিচাৰে তেতিয়া এমবিএ কৰাটো অত্যন্ত প্রয়োজনীয়। যদি শিক্ষকতা বৃত্তিত জড়িত হ’ব বিচাৰে তেন্তে বি কমৰ পিছত বিএড কৰিব পাৰে। বি কমৰ পিছত যদি আপুনি এম কম, এমফিল, পিএইচডি কৰে আৰু লগতে যদি নেট পৰীক্ষাত উত্তীর্ণ হয়, তেন্তে আপুনি অধ্যাপক পদৰ বাবে আবেদন কৰিব পাৰিব। আপুনি ইনকাম টেক্স অফিচাৰ, চি এ, চি এছ আই চি ডব্লিউৰ কষ্ট একাউণ্টৰ দৰে পাঠ্যক্রমো কৰিব পাৰে। ইয়াৰ বাহিৰেও বেংক পি অ’, স্কেন আৰু ৰে’লৱেত আবেদন কৰিব পাৰিব। কমার্চ বা বাণিজ্য শাখাৰ শিক্ষার্থীয়ে টেক্সেচন, কম্পিউটাৰ ছাইন্স, ফৰেইন ট্ৰেড, ইঞ্চুৰেঞ্চু, কম্পিউটাৰ এপ্লিকেচন আদি বিষয়ত ডিগ্রী লৈ ইয়াত স্নাতকোত্তৰ ডিগ্ৰী গ্রহণ কৰি এটি আকর্ষণীয় কেৰিয়াৰ গঢ়িব পাৰে।\nবি.এছচিৰ পাছত কি কৰিব পাৰে\nবি.এছচিৰ পিছত স্নাতকোত্তৰৰ বাবে বহুতো বিকল্প আছে| আপুনি নিজ ইচ্ছানুসৰি নির্বাচন কৰিব পাৰে বা প্রথমতেই চাকৰিত সোমাই আপোনাৰ প্ৰতিভাসমূহ আগুৱাই নিব পাৰে।\nদৰাচলতে বিএছচি ৰসায়ন বিজ্ঞান, পদার্থ বিজ্ঞান, গণিত, জীৱ বিজ্ঞানতেই সীমিত নহয়। বহুতো অন্য বিষয়ো আছে, যি আপোনাক কেৰিয়াৰ গঢ়াত সহায় কৰে।\nযদি আপুনি বিএছচিৰ পাছত স্নাতকোত্তৰ কৰিব বিচাৰে, তেতিয়াও এইটো প্রয়োজনীয় নহয় যে আপুনি এমএছচি য়ে কৰিব। আপুনি এমবিএ কৰি মেনেজমেণ্টৰ ক্ষেত্ৰখনত পদার্পণ কৰিব পাৰে। এমচি-এ কৰি আই টি ক্ষেত্ৰতো যাব পাৰে বা বিএড কৰি শিক্ষকতাৰ বৃত্তিতে নিজৰ কেৰিয়াৰ গঢ় দিব পাৰে।\nইয়াৰ বাহিৰেও যদি আপুনি বিচাৰে তেন্তে কম সময়ৰ বাবে টেকনিকেলৰ পাঠ্যক্ৰম কৰিব পাৰে। যেনে- এছএপি জাবা, এক্সুৱেল, ফাইনেন্সিয়েল একাউণ্টিংত অধ্যয়ন কৰি কেৰিয়াৰ আগুৱাই নিয়াত সহায় কৰিব পাৰে।\nএগ্রিকালচাৰ ইঞ্জিনিয়াৰিং বা কৃষি অভিযান্ত্রিক পাঠ্যক্রম পঢ়ি ছাত্র-ছাত্ৰীসকলে এটা সুন্দৰ কেৰিয়াৰ গঢ়িব পাৰে। এগ্রিকালচাৰ ইঞ্জিনিয়াৰিং বা কৃষি অভিযান্ত্রিক পাঠ্যক্ৰমত বৈজ্ঞানিক সূত্র প্রয়োগ কৰি প্ৰযুক্তিবিদ্যা পদ্ধতিৰে গুণগত মান অটুট ৰাখি কৃষিজাত সামগ্ৰী উৎপাদনৰ সমস্যা সমাধানৰ বিষয়ে জ্ঞান প্রদান কৰে। এগ্রিকালচাৰ ইঞ্জিনিয়াৰিঙৰ ছাত্র-ছাত্ৰীসকলে উচ্চতৰ মাধ্যমিকৰ চূড়ান্ত পৰীক্ষাত বিজ্ঞান শাখাত পদার্থ বিজ্ঞান, ৰসায়ন বিজ্ঞান, গণিত বিষয়সহ উত্তীর্ণ হ’ব লাগে। স্নাতক পাঠ্যক্ৰমত নামভৰ্তিৰ বাবে বাছনি পৰীক্ষা অনুষ্ঠিত হয়। এগ্রিকালচাৰ ইঞ্জিনিয়াৰিঙত চাৰ্টিফিকেট, ডিপ্লমা, স্নাতকোত্তৰ আৰু পিএইচডি পাঠ্যক্রম অধ্যয়ন কৰিব পাৰে। দেশৰ বিভিন্ন স্থানৰ লগতে অসমতো এগ্রিকালচাৰ ইঞ্জিনিয়াৰিঙত শিক্ষা গ্রহণ কৰিব পৰা শিক্ষানুষ্ঠান আছে। অসম বিশ্ববিদ্যালয় (http://www.aus.ac.in/)ত এগ্ৰিকালচাৰ ইঞ্জিনিয়াৰিঙৰ স্নাতকোত্তৰ আৰু পিএইচডি পাঠ্যক্রম অধ্যয়ন কৰিব পৰাৰ সুবিধা আছে। যোৰহাটত অৱস্থিত ‘প্রিন্স অৱ ৱেল্‌ছ অভিযান্ত্ৰিক আৰু প্রযুক্তি প্রতিষ্ঠান (http://www.powietjrt.org/) ত এগ্রিকালচাৰ ইঞ্জিনিয়াৰিঙৰ ডিপ্লমা পাঠ্যক্ৰমত অধ্যয়ন কৰিব পৰাৰ সুবিধা আছে। পলিটেকনিক এডমিছন টেষ্ট (Polytechnic Admission Test (PAT) নামৰ এটি প্রৱেশ পৰীক্ষাৰ জৰিয়তে এই পাঠ্যক্ৰমত নামভৰ্তিৰ সুবিধা আছে। এই পৰীক্ষাত বহিবৰ বাবে সাধাৰণ শ্রেণীৰ প্রার্থীয়ে হাইস্কুল শিক্ষান্ত পৰীক্ষাত গণিত আৰু বিজ্ঞান বিষয়ত ন্যূনতম চল্লিশ শতাংশ, অনুসূচিত জাতিৰ প্রার্থীয়ে ৩৫ শতাংশ আৰু জনজাতিৰ প্রার্থীয়ে ৩৩ শতাংশ নম্বৰসহ উৰ্ত্তীর্ণ হ’ব লাগিব আৰু পৰীক্ষা অনুষ্ঠিত হোৱা বৰ্ষৰ এক আগষ্টত সাধাৰণ শ্রেণীৰ প্রার্থীৰ বয়স বিছ বছৰৰ ভিতৰত হ’ব লাগে আৰু অনুসূচিত জাতি আৰু জনজাতিৰ প্ৰাৰ্থীৰ বয়স ২৩ বছৰৰ ভিতৰত হ’ব লাগে। এই প্রৱেশ পৰীক্ষা অনলাইন পদ্ধতিত আবেদন কৰিব লাগে। ইয়াৰ ৱেবছাইট ঠিকনাটি হ’ল- www.dleassam.in । এই প্ৰৱেশ পৰীক্ষাত গণিত আৰু বিজ্ঞান বিষয়ৰ মুঠ নম্বৰ এশ থাকে আৰু প্রশ্নসমূহ বস্তুনিষ্ঠ ধৰণৰ।\nএগ্রিকালচাৰ ইঞ্জিনিয়াৰিঙৰ শিক্ষা গ্ৰহণ কৰিব পৰা অসমৰ বাহিৰৰ কেইখনমান শিক্ষানুষ্ঠান হ’ল— অন্ধ্ৰ প্রদেশ কৃষি বিশ্ববিদ্যালয় (http:/www.angrau.ac.in), এলাহাবাদ কৃষি প্ৰতিষ্ঠান(http://shiats.edu.ac.in), কলেজ অৱ এগ্রিকালচাৰ ইঞ্জিনিয়াৰিং এণ্ড টেকন’লজী (http://caet.ac.in) জুনাগড় কৃষি বিশ্ববিদ্যালয় (http://www.jau.in), ভাৰতীয় প্ৰযুক্তিবিদ্যা প্রতিষ্ঠান খড়গপুৰ (http:// www.agri.iitkgp.ernet.in), কেৰালা কৃষি বিশ্ববিদ্যালয় (http:// www.kau.in), পঞ্জাৱ কৃষি বিশ্ববিদ্যালয় (http://www.pau.edu./)আদিI এই শিক্ষানুষ্ঠানবোৰত এগ্রিকালচাৰ ইঞ্জিনিয়াৰিঙৰ বিভিন্ন পাঠ্যক্ৰমত নামভৰ্তিৰ বাবে প্রয়োজন হোৱা শিক্ষাগত অৰ্হতা তথা নামভর্তি প্রক্রিয়া শিক্ষানুষ্ঠান অনুযায়ী ভিন্ন হয়। সবিশেষ তথ্য জানিবৰ বাবে শিক্ষানুষ্ঠানবোৰৰ ৱেবছাইটত চাব পাৰে। এগ্রিকালচাৰ ইঞ্জিনিয়াৰিং বা কৃষি অভিযান্ত্রিক পাঠ্যক্রম সমাপ্ত হোৱাৰ পিছত চৰকাৰী-বেচৰকাৰী খণ্ডত বিভিন্ন পদত নিযুক্তি লাভ কৰিব পাৰে। কেন্দ্রীয় আৰু ৰাজ্যিক চৰকাৰৰ কৃষি বিভাগ, ভাৰতীয় খাদ্য নিগম, ভাৰতীয় কৃষি গৱেষণা পৰিষদ, ভাৰতীয় বিজ্ঞান আৰু ঔদ্যোগিক গৱেষণা পৰিষদ, কৃষি সঁজুলি উৎপাদন উদ্যোগ আদিত কৃষি অভিযান্ত্ৰিকৰ পাৰদৰ্শীসকলে নিযুক্তি লাভ কৰা দেখা যায়। কৃষিৰ লগত জড়িত ৰাষ্ট্ৰীয় আৰু আন্তঃৰাষ্ট্ৰীয় পর্যায়ৰ এনজিঅ’বোৰেও কৃষি অভিযন্তাসকলক নিযুক্তি দিয়ে। কৃষি বিষয়ৰ গৱেষণা প্রতিষ্ঠানবোৰতো নিযুক্তি লাভ কৰিব পাৰে। কৃষি মহাবিদ্যালয়/বিশ্ববিদ্যালয়ত অধ্যাপক হিচাপে কেৰিয়াৰ আৰম্ভ কৰিব পাৰে।\nবহুতো মানুহক নিজক লৈ বহুত চিন্তিত দেখা যায়। তেওঁ প্রত্যেক সময়তে নিজৰ কেৰিয়াৰৰ বিষয়েই চিন্তাত মগন হৈ থাকে। তেওঁ কেতিয়াও এনেকুৱা কাম কৰিবলৈ নিবিচাৰে, যিবোৰে তেওঁৰ জগতখনত তেওঁৰ ওপৰত আঙুলি উঠাব পাৰে। ইয়াৰ বাবে তেওঁ নিজতকৈ বিশেষজ্ঞক নিয়োগ কৰে। যদি আপোনাৰ লগত মানুহক সুপ্রতিজ্ঞ কৰাৰ কৌশল আছে তেন্তে আপুনিও বিশেষজ্ঞ হৈ নিজৰ কেৰিয়াৰৰ জীৱন আৰম্ভ কৰিব পাৰে। ইয়াৰ বাবে আপুনি মাত্র ছমহীয়া এটা প্ৰফেছনেল ক'ৰ্ছ কৰিব পাৰে বা এবছৰীয়াকৈও আপুনি এই ক'ৰ্ছটো কৰি প্ৰফেছনেল ইমেজ কনছালটেণ্ট হ’ব পাৰে। আমি আপোনাক ক’বলৈ বিচাৰিছো যে কেনেকৈ আপুনি এই সুন্দৰ বিষয়টোত নিজকে অন্তর্ভুক্ত কৰিব।\nইমেজ কনছালটেন্ট বিষয়ৰ ওপৰত আপোনাৰ ৰাপ থাকিব লাগিব।\nআপুনি নিজেই আপোনাৰ থকা, কথা কোৱাৰ ধৰণ, কাপোৰ পিন্ধাৰ সতৰ্কতা, মানুহ লগত সংযোগ আদিৰ ওপৰত যথেষ্ট ধান দিয়াটো প্রয়োজন।\nকেনেকৈ অন্তৰ্ভুক্ত হ’ব?\nএই বিষয়টোত পদার্পণ কৰিবৰ বাবে কোনো বিশেষ ডিগ্ৰীৰ প্রয়োজন নাই। দ্বাদশ বা স্নাতক ডিগ্ৰীধাৰীৰ পিছতেই আপুনি এই বিষয়টোত অন্তৰ্ভুক্ত হ’ব পাৰে।\nএই বিষয়টোৰ লগত সংযুক্ত শিক্ষা বার্তাৰ বাবে আপুনি এটা ছমহীয়া পাঠ্যক্ৰম বা এবছৰীয়া ডিপ্লমাৰ পাঠ্যক্রম কৰিব পাৰে।\nপাঠ্যক্রম শেষ হোৱাৰ পিছত ট্ৰেইনিঙৰ জৰিয়তে আপুনি আপোনাৰ শিক্ষাক উন্নীত কৰিব পাৰিব।\nইমেজ কনছালটেন্টগৰাকীয়ে নিজৰ উপভোক্তাগৰাকীৰ ব্যক্তিগত বা ৰাজ্যিক দিশটোত আগুৱাই নিয়াত সহায় কৰে, যদি কোনো এগৰাকী উপভোক্তাই নতুন প্রতিষ্ঠানত নিয়োগ হয়, তেতিয়া তেওঁৰ সাজ-পাৰৰ বিষয়ে, কথা কোৱাৰ ধৰণ, মানুহৰ লগত সংযুক্ত হোৱাৰ কৌশল আদিৰ বিষয়ে অৱগত কৰিব লাগে।\nইমেজ কনছালটেন্টগৰাকীৰ ৰঙৰ বিষয়ে ষ্টাইল বা পৰিচৰ্যাৰ বিষয়ে ব্যক্তিগত বজাৰ আদিৰ বিষয়ে জ্ঞান থাকিব লাগিব।\nপ্ৰফেছনেল পাঠ্যক্রম কৰাৰ পিছত আপুনি ইমেজ কনছালটেন্ট বার্ডচোৰ কলছালটেন্ট, ফেছন ষ্টাইলিষ্ট, ফেছন কনছালটেন্ট, গ্ৰুমিং অফিচাৰৰ নিযুক্তিও পাব পাৰে।\nফেছন, মিডিয়া মনোৰঞ্জন আদিৰ লগতে কৰ্প’ৰেট কোম্পানী/প্রতিষ্ঠানত ইমেজ কনছালটেন্টক নিয়োগ কৰা হয়।\nআপুনি ব্যক্তিগতভাৱেও এই কেৰিয়াৰ আৰম্ভ কৰিব পাৰে। ইয়াৰ জৰিয়তে আপুনি ইণ্ডাষ্ট্ৰীৰ বাবে ফ্ৰীলেন্সো কৰিব পাৰে।\n১৮ৰ পৰা ৭০ বছৰৰ মানুহ এই কেৰিয়াৰত নিয়োজিত হোৱা দেখা গৈছে। যদি আপোনাৰো এই কেৰিয়াৰৰ প্রতি মন আছে বা আপুনি আগ্রহী হয়, তেন্তে আপুনিও ইয়াত অন্তর্ভুক্ত হ’ব পাৰে। দিনটোৰ আধা সময়ৰ বাবে আপুনি এই কাম কৰিব পাৰে।\nএই সুন্দৰ কেৰিয়াৰটোৰ বাবে আপুনি ক’ত পাঠ্যক্রম গ্রহণ কৰিব পাৰিব\nইমেজ কনছালটেণ্ট বিজনেছ ইনষ্টিটিউট, মুম্বাই- ইম্পেক্ট-ইমেজ, ষ্টাইল এণ্ড এটিকেট কনছালটেন্টছ, গুড়গাঁও।\nফাৰ্ছ ইম্প্রেছন, ভূৱনেশ্বৰ\nষ্টলিং ষ্টাইল একাডেমী, মুম্বাই\nঅনলাইনতো এই পাঠ্যক্রম উপলব্ধ www.fashionStylistinstitute.com, www.imagemakerl.com


সম্পাদকীয়ৰ পৰি‌ৱৰ্তে (উজ্জ্বল ফুকন) - সাহিত্য ডট অৰ্গ\n“মামা”– চিঞৰটোৰ পম খেদি মই ঘূৰি চালো। সৰু সৰু এজাক লৰা ছোৱালী। সকলো মোৰ ভাগিন ভাগিনী। আমি সৰুৰে পৰা যৌথ পৰিয়াল এটাৰ মাজত ডাঙৰ হৈছো যদিও আজিকালি বিহুৱে সংক্রান্তিয়ে ঘৰলৈ আহিলেহে গোটেইবোৰ লগ খোৱা হয়।মনত পৰে পৰীক্ষাত কম নম্বৰ পালে দেউতাই খবৰটো পোৱাৰ আগতেই খুড়াৰ পৰা গালি খাইছিলো। আৰু খুড়াৰ লৰাই দেউতাৰপৰা পইচা লৈ পৰীক্ষাৰ মাছুল জমা দিছিল। দাদাৰ উৎপাতত বিদ্যালয়ৰ প্রধান শিক্ষকক দেউতাৰ ঠাইত বৰদেউতাই বুজাই আহিছিল। আজিও হাঁহি উঠে যেতিয়া ডাঙৰ বাইদেউৰ নৱম শ্রেনীৰ অঙ্কৰ কিতাপখন এদিন মোৰ হাততো পৰিছিল আৰু সকলো চিনাকি নামৰ তলত গৌৰৱেৰে মইও মোৰ নামটো লিখিছিলো। বেয়া দিন বা স্ফুৰ্তি নকৰা দিন হয়তো আমি দেখাই নাছিলো। ঘৰখনলৈ বিপদ আহিলেও আমি গম পোৱাৰ আগতেই এজাক হাঁহিৰ মাজত দুখ কষ্ট পলাই ফাট মাৰিছিল। পিছলৈ ইঞ্জিনিয়াৰিং কলেজ ছাত্রাবাসত ভাতৰ ঘন্টাৰ শব্দ শুনি সৰুকালৰ নিজৰ ঘৰৰ ভাতৰ ঘন্টাটো মনত পেলাই ৰোমাঞ্চিত হৈছিলো ।\nআজিৰ যান্ত্রিক যুগত আমাৰ প্রজন্মৰ সকলো নিউক্লিয়েৰ ফেমিলী হৈ দেশৰ ইমূৰে সিমূৰে জীয়াই আছো। হয়তো আমি বহু কিবাকিবি পাইছো কিন্তু সফলতাৰ মৰিচীকা বিচাৰি তাতোকৈ বহু বেছি হেৰুৱাইছো। আজিকালি যিদৰে যৌথ পৰিয়াল আঙুলীৰ মূৰত লিখিব পৰা ,ঠিক সেইদৰে নিজকে অসমীয়া বুলি পৰিচয় দিয়া মানুহো তেনেই নগণ্য । আহোম , বামুণ , কোঁচ , কলিতা , মিছিং , মিৰি , বড়ো আদি হ’বলৈ গৈ আমি প্রকৃত অসমীয়া হ’বলৈ পাহৰি গলো । চুকাফাই যদি শক্তিৰে,মহাপুৰুষ দুজনাই ভক্তিৰে আৰু জ্যোতি,বিষ্ণু, ৰসৰাজ আদিয়ে কলা-সাহিত্যৰ দ্বাৰা নিজকে অসমীয়া বুলি ক’বলৈ শিকাই গৈছিল। কিন্তু আমি সেইবোৰ কিয় শিকিম । আমি যে পশ্চিমৰ ডুব যোৱা বেলিটোক অনুকৰণ কৰি ভাল পাওঁ । বড়োলেণ্ড, আহোমলেণ্ড , কমতাপুৰ , আদি শ শ লেণ্ডৰ বাবে যেতিয়া অসম ভাগ ভাগ হ’ব সেইদিনা হয়তো ব্রহ্মপুত্রই পুৰুষত্ব হেৰুৱাই চীনা চৰকাৰক আবেদন কৰিব “মোৰ মুখত নদীবান্ধ সাজি মোক শুকুৱাই পেলোৱা।”\n“মামা। শুনিছানে মই কি কৈ আছো। তুমি মোক আজি বিহুৰ কাপোৰ দিব লাগিব।” জাকটোৰ সন্মুখত থকা সকলোতকৈ সৰু কিন্তু সকলোতকৈ তীখৰটোৰ মাতত মোৰ চিন্তাত যতি পৰিল।\n“মোক ফ্রক।” “মোক ক্রিকেট বেট-বল।” প্রায় গোটেই জাকে পিছফালৰপৰা একেলগে চিঞঁৰিবলৈ ধৰিলে।\n“মোক এটা পিষ্টল দিবি । এক বাৰ য’ মে কমিটমেন্ট কৰ দিয়া ত’ মে আপনে বাপ কা ভী নহী চুনতা।” এইটো ডাঙৰ বাইদেউৰ সৰুটো।\nসি কথাটো কোৱাৰ লগে লগে চাৰিওফালে এবাৰ চাই ল’লে দেউতাক ওচৰত আছে নেকি ।\nমোৰ হাঁহি উঠিছিল যদিও যিমান পাৰো নহঁহাকৈ তাক সুধিলো “তই মাক কিমান ভাল পাৱ?”\nসি হাতদুখন যিমান পাৰি মেলি কলে “ইমান ভাল পাও।”\n“দুজনি ‘মা’ লগ হলে এটা ‘মামা’ হয় আৰু তহঁতে মোক এনেকৈ কথা কৱ ? ” মই কৃত্রিম খং দেখুৱাই ক’লো ।\n“দেন মামা হুৱাট এবাউট “চকুনি” মামা ?” এইজনী ইংৰাজী মাধ্যমত পঢ়ে।\n“শকুনি একো বেয়া নাছিল । সি প্রতিশোধ মানে ৰিভেঞ্জ লৈছিল। গান্ধাৰ দেশৰ শকুনিৰ গোটেই বংশটোক দুৰ্যোধনে মাৰিছিল।” মই যিমান পাৰো মনত পেলাই ক’লো।\n“গান্ধাৰনো ক’ত?” তাই আকৌ সুধিলে।\n“পাকিস্তানত” মই কৈ মনে মনে ভা‌ৱিলো এতিয়া নুসুধিবি পাকিস্তান ক’ত? সিহঁতৰ গাতো দোষ নাই। শিক্ষামন্ত্ৰীৰ বাবে ভূগোল বুৰঞ্জী আজিৰ যুগত অদৰকাৰী বিষয় ।\n“কিন্তু মামা , লাচিতে যে কৈছিল দেশতকৈ মোমাই ডাঙৰ নহয় বুলি”– এইজনা অসমীয়া মাধ্যমৰ । সি এতিয়াও যেনে তেনে লাচিতক মনত ৰাখিছে। মনেমনে ভাবিলো এই আইপিএলৰ বতৰত “লাচিত-মালিঙ্গাৰ” ঠাইত লাচিত বৰফুকনক সি ভাল মনত ৰাখিছে। মৈডামত শুই থকা লাচিতৰ আত্মাই চাগৈ অলপ হলেও শান্তি পাইছে।\n“কেৱল দেশতকৈহে মোমাই ডাঙৰ নহয়। বাকী সকলোতকৈ মোমাই ডাঙৰ।” মই গহীন হৈ ক’লো।\nএইবাৰ যেন গোটেই জাকটোৱে সন্মানৰ চকুৰে চাই মোক আগুৰি বহিল।\n“মামা গান্ধীজীৰ বান্দৰ তিনিটাই কি বুজাই কোৱাছোন?” এটাই যেন মোৰ পৰীক্ষা লোৱা আৰম্ভ কৰিলে ।\n“বেয়া নাচাবা,বেয়া নকবা,বেয়া নুশুনিবা।” মই কোৱাৰ আগতেই আন এজনীয়ে তপৰাই ক’লে।\n“বেয়া নাচালে,বেয়া নকলে আৰু বেয়া নুশুনিলে সেইটো যে বেয়া আমি কেনেকৈ বুজি পাম। সেইকাৰণে বাতৰি কাগজ , টিভি নিউজ সকলোতে বেয়া খবৰ দিয়ে । হয় নে নহয় মামা?” আন এটাই মাত লগালে।\nতাৰ কথা শুনি মোৰ মুখৰ মাত হৰিল। মনে মনে ভা‌বিলো সি ঠিক কথাই কৈছে। আমাৰ সমাজখনে সকলো ফালৰ পৰাই নতুন প্রজন্মটোক বেয়া দেখুৱাবলৈ,বেয়া শুনিবলৈ আৰু বেয়া ক’বলৈ বাধ্য কৰাইছে। তাৰপিছত সিহঁত ভাল হ’ব বুলি আশা কৰাটো আমাৰ নিজৰ ভুল ।\nৰাতিপুৱাৰ কাগজখনৰ প্রথমপৃষ্ঠাৰ পৰা নতুন নতুন বেয়া বাতৰি আহে আমাৰ মাজলৈ। মই আজিও নুবুজিলো কিয় আমাৰ বাতৰি কাকতবোৰে প্রথম পৃষ্ঠাটোত অলপ আশা ভৰা, সাহস গোটাব পৰা বা প্রেৰণা দিয়া বাতৰি পৰিবেশন নকৰে। বেয়া বাতৰিবোৰৰ বাবে ভিতৰৰ পৃষ্ঠাবোৰ সদায় থাকিব। কিন্তু আমিও জানো কম? আমাক লাগে “আজ কি তাজা খবৰ”। আৰু টিভিৰ বাতৰি বা চিৰিয়েলবোৰৰ ফালেটো চাবই নোৱাৰি। অসমীয়া বাতৰি চালে এনে লাগে যেন অসমত হত্যা,অপহৰণ,ধৰ্ষণ আদিৰ বাদে একো নহয়। আৰু এই সকলোবোৰেই ‘ব্রেকিঙ নিউজ’। কোনোবাই এজনৰ কটা মূৰটো হাতত লৈ থানাত আত্মসমৰ্পণ কৰিছে। আন এজনে নিজৰে বৃদ্ধ মাকক ৰাজপথত ৰাতি এৰি পলায় গৈছে। এইবোৰ চোৱাৰ পিছতো আমি উঠি অহা প্রজন্মটোক ভাল মানুহ হ’ব বুলি আশা কৰোঁ । বেয়া দেখুৱাবলৈ বা বেয়া শুনাবলৈ যিদৰে বাতৰি-কাকত, টি.ভি. আছে ঠিক সেইদৰে বেয়া কোৱাটো আমাৰ জন্মসিদ্ধ অধিকাৰ। এটুপি পিয়াৰ পিছত কথাৰ মাজত বেয়া মাতটো মাতে নে বেয়া মাতটোৰ মাজে মাজে কথা কয় বুজাই টান। চৰকাৰেও পদুলিয়ে পদুলিয়ে মদৰ দোকান খুলি প্রতিটো চুবুৰিতে অতি কমেও এজন জ্ঞানী জন্ম দিছে যি গধুলি হলেই গোটেই চুবুৰিটোকে চিঞৰি চিঞৰি জ্ঞান বিলাই যায়। তাৰপিছত আমি ভাবো নতুন প্রজন্মই ইমান সৰুৰেপৰা বেয়া ক’বলৈ ক’ত শিকে বা বেয়া বস্তু মুখত দিয়ে কিয়?\nমোৰ পৰা একো উত্তৰ নাপায় সি মিচিকিয়া হাঁহি এটা মাৰি গোটেই জাকটো লৈ আঁতৰি গল। তাৰ হাঁহিটোৱে যেন মোক কৈ গল– “আৰু বহুত বেয়া কথা শিকিবলৈ আছে মামা । তোমাৰ লগত কথাৰ মহলা মাৰি একো লাভ নাই”।\nসিহঁতৰ আহি থকা দিনবোৰৰ কথা ভাবি মইও এটা দুখৰ হাঁহি মাৰিলো। হীৰু দাৰ বিখ্যাত শাৰীটো মনত পৰি গ’ল । যদিও মোৰ মুখত পৰি অলপ সলনি হল। “মাজে মাজে এটা দুটা হাঁহি মৰা ভাল নহ’লেতো গোটেই জীৱনটোৱেই জঞ্জাল।”\nব্যক্তিগতভা‌ৱে হয়তো কেৱল এই হাঁহি শব্দটোকেই বিশ্বাস কৰো যাৰ ওপৰত বহি থকা চন্দ্রবিন্দুটো আমাৰ মৃত্যুৰ পিছতো হাঁহি হাঁহি আমাৰ নামৰ আগত বহি থাকে ।\n“ওপৰলৈ থু পেলালে নিজৰ মুখতে পৰে।” সমালোচনা কৰাতো আমাৰ তেজত আছে। সেয়েহে ওপৰত মই সমালোচনা কৰিলো। কিন্তু মই আমাৰ চিন্তাক সমালোচনা কৰিছো ব্যক্তি বিশেষক কৰা নাই। আমাৰ এজাকে যদি চিঞৰে “তৰুণ গগৈ জিন্দাবাদ,অখিল গগৈ মূৰ্দাবাদ” আন এজাকে চিঞৰে “অখিল গগৈ জিন্দাবাদ,তৰুণ গগৈ মূৰ্দাবাদ”। আৰু শেষত গৈ গৈ তৰুণ গগৈ আৰু অখিল গগৈৰ যুঁজৰ নাটকখনৰ মাজত মূল বিষয় নদীবান্ধটো তল পৰি যায় । যদি কাইলৈ দুয়োজন আমাৰ মাজৰপৰা নোহোৱা হৈ যায় তেন্তে আমি ভাবিব পাৰো নেকি যে নদীবান্ধ সমস্যাৰো ওৰ পৰিব বুলি ? দুই মেৰুৰ চিন্তাবোৰ লৈ আন দুটা দল উঠি নাহিবনে? যেতিয়ালৈকে আমি মূল সমস্যা নিৰূপণ কৰি তাৰ প্রতিকাৰ নকৰো তেতিয়ালৈকে বেমাৰ ভাল নহয়।\nএটা চীনা প্রবচনৰ উদ্ধৃতি দি কও “মেকুৰিটো ক’লা নে বগা সেয়া বিচাৰ কৰাৰ প্রয়োজন নাই। প্রয়োজনীয় কথাটো হ’ল মেকুৰিটোৱে নিগনী ধৰিব পাৰে নে নোৱাৰে।”\nআহক অলপ হাঁহি আৰু ভাল চিন্তাৰ মাজেৰে অসমখন লাগিলে মাটিৰেই সজাও কিন্তু নতুন প্রজন্মৰ অসমীয়াৰ চিন্তাবোৰ যাতে সোণৰ হয়। সত্যকাম,ধ্রুৱাশিষ,মুকেশ,অনন্যা , প্রিয়ঙ্কাৰ দৰে ল’ৰা-ছোৱালীক আদৰ্শ হিচাপে লৈ যাতে আমাৰ নতুন প্রজন্মই জ্ঞানৰ নিগনী ধৰিবলৈ সক্ষম হয়। ক’লা বগা, ধনী দুখীয়া, ধৰ্ম, জাতি-জনজাতিৰ উৰ্ধ্ধত যেন এজাক প্রকৃত অসমীয়াৰ জন্ম হয়। মোৰ দৰে যাতে আপুনিও গান্ধীৰ বান্দৰ তিনিটাই কি বুজাব খুজিছে তাক ক’বলৈ গৈ থমকি ৰব লগা নহয়। আশাই জীৱন আৰু আশাতে বন্দী আমি প্রতিজন। পঢ়াশালিৰ দিনৰ মোৰ প্রিয় কবিতা এটা সকলোকে মনত পেলাই দিব খুজিছো যাৰ প্রতিটো শাৰীয়ে আমাক আত্মবিশ্বাসী, সাহসী আৰু কষ্টসহিষ্ণু হবলৈ শিকাই যায়।\nদিন যায় আহে ৰাতি সময় গৈছে টুটি\nলাহে লাহে চমু চাপি আহিছে মৰণ\nসংসাৰ যুঁজৰ ঠাই শুবৰ সকাম নাই\nকাঁচি পাৰি যুঁজা সবে কৰি প্রাণপন।\nএলাহ নিহালি থোৱা বীৰবেশ গাত লোৱা\nনহবা মৰাৰ দৰে জ্ঞানৰ সন্তান\nনহবা গৰুৰ দৰে খুছিলেহে খোজ ধৰে\nৰণত বীৰেন্দ্র বুলি হোৱা খ্যাতিমান।\nআমিও কৰিব পাৰো জীৱন গঢ়িত\nঅভিনয় শেষ হলে আয়ু বেলি মাৰ গলে\nসম্পাদক : উজ্জ্বল ফুকন\n“জাতীয় জীৱনৰ সন্ধি ক্ষণত ব্রহ্মাস্ত্র প্রয়োগ কৰিব নোৱাৰিলেও দুই এটা বাটুল গুটি দলিয়াব লাগে।” – অম্বিকাগিৰি ৰায় চৌধুৰী।\n← বৰবৰুৱাৰ মহাভাৰতৰ পাতনি (-লক্ষ্মীনাথ বেজবৰুৱা)\nআহ্ ঐ আহ্ , ওলাই আহ্ →\nসম্পাদকীয় — প্ৰাঞ্জল অনুভৱী\nসম্পাদকীয়টোৱে বহু গুৰুত্বপূৰ্ণ বিষয় আমাৰ আগত হাঁহি হাঁহি কৈ গল । সৰলকৈ গুৰুত্বপূৰ্ণ কথা বৰ্ণনা কৰাটো আটাইতকৈ কঠিন কাম । সেয়ে সম্পাদক ডাঙৰীয়াক ধন্যবাদ ।\nএটা ব্যতিক্ৰমী সম্পাদকীয় লেখা পঢ়িলো , ভাল লাগিল ৷\nভাল সম্পাদকীয় । ………….“শকুনি একো বেয়া নাছিল । সি প্রতিশোধ মানে ৰিভেঞ্জ লৈছিল। গান্ধাৰ দেশৰ শকুনিৰ গোটেই বংশটোক দুৰ্যোধনে মাৰিছিল।” মই যিমান পাৰো মনত পেলাই ক’লো।…………. দুৰ্যোধনৰ ঠাইত ধৃতৰাষ্ট্র হ’ব লাগিছিল ।\nসুন্দৰ ভাষাৰে বৰ্ণনা কৰা এটা সময়োপযোগী সম্পাদকীয় । ধন্যবাদ উজ্জ্ব্ল দা ।\nপ্ৰতি ৰূনাব কাঁ —- মই যিমান দূৰ জানো দুৰ্যোধনেই হয় ।\nUjjal, khub bhal hoise. congratulation for coming up withagreat editorial and keep that up. I am yet to familiar with assamese script software. So sorry for writing in english.\nবহু সাম্প্ৰতিক সমস্যাৰ বহিঃ প্ৰকাশ কৰা হ’ল| লিখনি পঢ়ি ভাল লাগিল|\nদেৰিকৈ হলেও পৰহিলো ৷ ভাল লাগিল ৷ আমি সমস্যা বোৰৰ বিষয়ে কথা পাতিয়েই শান্ত হৈ যাও ৷ গাতোত কিবা, বিন্ধা মাৰি নিয়া যেন লাগে ৷


গুৱাহাটী ৰে'লৱে ষ্টেচনত শোকাৱহ ঘটনা, বিদ্যুৎস্পৃষ্ট হৈ প্ৰাণ হেৰুৱালে যাত্ৰীবাহী ট্ৰেইনৰ চালকে guwahati-railway-station-a-loco-pilot-died-accidently-tvrakibur-hb– News18 assam\nগুৱাহাটী ৰে'লৱে ষ্টেচনত শোকাৱহ ঘটনা, বিদ্যুৎস্পৃষ্ট হৈ প্ৰাণ হেৰুৱালে যাত্ৰীবাহী ট্ৰেইনৰ চালকে\nএই দুৰ্ঘটনাটোত ল'ক' পাইলটজনৰ দেহৰ আধা অংশ জ্বলি যায়। উক্ত ঘটনাৰ পাছতেই ষ্টেচনটোত তীব্ৰ চাঞ্চল্যৰ সৃষ্টি হয়।\nমঙলবাৰে নিশা গুৱাহাটী ৰে'লৱে ষ্টেচনত এক ভয়ংকৰ ঘটনা সংঘটিত হয়। ষ্টেচনটোত সংঘটিত এক শোকাৱহ ঘটনাত অকালতে প্ৰাণ গ'ল এজন যাত্ৰীবাহী ট্ৰেইনৰ চালকৰ। বিদ্যুৎস্পৃষ্ট হৈ প্ৰাণ হেৰুওৱালে শিৱ শইকীয়া চালকজনে।\nজানিব পৰা মতে, গুৱাহাটী-মুৰ্কংচেলেক লাচিত এক্সপ্ৰেছখন যাত্ৰাৰ বাবে সাজু কৰি আছিল ল'ক' পাইলটজনে। কিন্তু সেই সময়তে এই ঘটনাটো সংঘটিত হৈ ল'ক' পাইলটজন ইঞ্জিনৰ পাছফালে বাগৰি পৰে। পৰৱৰ্তী সময়ত আৰ.পি.এফ. তথা জি.আৰ.পি.এফ. বাহিনীৰ লোকে তেখেতক প্লেটফৰ্মলৈ দাঙি লৈ আনে যদিও ইতিমধ্যে লোকজনৰ মৃত্যু ঘটে।\nএই দুৰ্ঘটনাটোত ল'ক' পাইলটজনৰ দেহৰ আধা অংশ জ্বলি যায়। উক্ত ঘটনাৰ পাছতেই ষ্টেচনটোত তীব্ৰ চাঞ্চল্যৰ সৃষ্টি হয়। আচলতে কি কাৰণত এই অঘটনটো সংঘটিত হ'বলৈ পালে সেই সন্দৰ্ভত অৱশ্যে এই পৰ্যন্ত ৰে'ল বিভাগৰ তৰফৰ পৰা কোনো আনুষ্ঠানিক জাননী জাৰি কৰা নাই।\nDeath NewsDriver DiedGuwahati Railway Station


ভেলী অৱ ফ্লাৱাৰ্ছ ৰাষ্ট্ৰীয় উদ্যান - অসমীয়া ৱিকিপিডিয়া\nনন্দা দেৱী আৰু ভেলী অফ ফ্লাৱাৰ্ছ ৰাষ্ট্ৰীয় উদ্যান\n১৯৮৮ (১২তম অধিবেশন)\nIndia Uttarakhandত ভেলী অৱ ফ্লাৱাৰ্ছ ৰাষ্ট্ৰীয় উদ্যানৰ অৱস্থিতি\nভেলী অফ ফ্লাৱাৰ্ছ (ইংৰাজী: Valley of Flowers National Park) সুউচ্চ পশ্চিম হিমালয়ত অৱস্থিত এক ভাৰতীয় ৰাষ্ট্ৰীয় উদ্যান। ইয়াক স্থানীয় পৰ্বতীয়া ফুলেৰে ভৰা বিস্তীৰ্ণ ঘাঁহনি আৰু তাত পোৱা বিভিন্ন উদ্ভিদৰ বাবে জনা যায়। এই উদ্যান উত্তৰাখণ্ডত অৱস্থিত। এই জৈৱবৈচিত্ৰৰে সমৃদ্ধ অঞ্চলটো ভালেকেইবিধ বিৰল তথা লুপ্তপ্ৰায় বন্যপ্ৰাণী যেনে এছিয়ান ক'লা ভালুক, হিম চিতা, মুগা ভালুক, নীলগাই (Blue Sheep) আদিৰো বাসস্থান। ভেলী অফ ফ্লাৱাৰ্ছ ৰাষ্ট্ৰীয় উদ্যানৰ নয়নাভিৰাম প্ৰাকৃতিক দৃশ্যই পূবৰ নন্দা দেৱী ৰাষ্ট্ৰীয় উদ্যানৰ বনৰীয়া পাৰ্বত্য আৱৰণক পৰিপূৰ্ণ কৰি তোলে। দুয়ো মিলি জংস্কাৰ আৰু হিমালয়ৰ মাজৰ অনন্য পথছোৱা আগুৰি থাকে। উদ্যানখন ৮৭.৫০ বৰ্গ কিঃমিঃ জুৰি বিস্তৃত। এই দুয়োখন উদ্যানকে নন্দা দেৱী বন্যপ্ৰাণী সংৰক্ষিত বনাঞ্চলে (২২৩,৬৭৪ হেক্টৰ) আৱৰি আছে। এক সুৰক্ষিত অঞ্চলে (৫,১৪৮.৫৭ হেক্টৰ) ইয়াক ঘেৰি ৰাখিছে। এই সংৰক্ষিত বনাঞ্চল ২০০৪ চনৰ পৰা ইউনেস্ক'ৰ বিশ্ব বন্যপ্ৰাণী সংৰক্ষিত অঞ্চলৰ নেটৱৰ্ক হিচাপে অন্তৰ্ভুক্ত হৈ আছে।\nদ্য ভেলী অফ ফ্লাৱাৰ্ছ অৰ্থাৎ পুষ্প উপত্যকা হৈছে হিমালয়ৰ উচ্চতাত থকা এক উপত্যকা যাক খ্যাতনামা পৰ্বতাৰোহী আৰু উদ্ভিদবিদসকলে এটা শতিকাজুৰি বিভিন্ন লেখনিত উল্লেখ কৰি আহিছে। হিন্দু ধৰ্মত ইয়াৰ উল্লেখ বহুদিনীয়া। পুষ্প উপত্যকাত সময়ৰ সৈতে ৰঙ সলোৱা অনেক প্ৰকাৰৰ ৰঙীন ফুল পোৱা যায়। ১৯৮২ চনত ইয়াক ৰাষ্ট্ৰীয় উদ্যান হিচাপে ঘোষণা কৰা হয় আৰু বৰ্তমান ই এক বিশ্ব ঐতিহ্যবাহী স্থান। স্থানীয় লোক বিশ্বাস কৰে যে এই ঠাই অপেশ্বৰীসকলৰ বাসস্থান। উপত্যকাটো অনেক আপুৰুগীয়া ফুল যেনে ব্ৰহ্মকমল, নীলা পপী, ক'ব্ৰা লিলি আদিৰ নিবাস।\nপুষ্প উপত্যকাটো পশ্চিম হিমালয়ান পাৰ্বত্য জোপোহা আৰু ঘাঁহনি অঞ্চলক প্ৰতিনিধিত্ব কৰা ইয়াৰ পাৰ্বত্য উদ্ভিদ বৈচিত্ৰ্যৰ বাবে আন্তৰ্জাতিকভাৱে গুৰুত্বপূৰ্ণ। ইয়াৰ সমৃদ্ধিশালী জৈৱ-বৈচিত্ৰ্যই ক্ৰমে উত্তৰ আৰু দক্ষিণজুৰি বিস্তৃত জংস্কাৰ আৰু হিমালয় তথা পূব হিমালয় আৰু পশ্চিম হিমালয়ৰ মাজৰ যোগাযোগৰ কথাকে প্ৰতিফলিত কৰে। কিছুসংখ্যক উদ্ভিদ সমগ্ৰ বিশ্বতে বিপন্ন আৰু বহুকেইবিধ উত্তৰাখণ্ডৰ বাদে আৰু ক'তো পোৱা নাযায়। অন্য হিমালয়ান সুৰক্ষিত অঞ্চলতকৈ ইয়াত বিপন্ন ঔষধি উদ্ভিদৰ অৱস্থিতি অধিক পোৱা গৈছে। সমগ্ৰ নন্দা দেৱী জীৱমণ্ডল সংৰক্ষিত অঞ্চলটো পশ্চিম হিমালয় স্থানীয় পক্ষী অঞ্চলত অৱস্থিত। ভেলী অফ ফ্লাৱাৰ্ছ ৰাষ্ট্ৰীয় উদ্যানখন উক্ত মণ্ডলটোৰ দ্বিতীয়খন মুখ্য ক্ষেত্ৰ। সাতবিধ সীমিত অঞ্চলত পোৱা চৰাইৰ প্ৰজাতি ইয়াৰ স্থানীয় নিবাসী। উদ্যানখনৰ উচ্চতম ঠাই হৈছ গৌৰী পৰ্বত। সাগৰপৃষ্ঠৰ পৰা এই ঠাইৰ উচ্চতা ৬,৭১৯ মিটাৰ।\nপুষ্প উপত্যকাৰ এক নান্দনিক দৃশ্য\n1 ইতিহাস আৰু কিংবদন্তি\nইতিহাস আৰু কিংবদন্তি[সম্পাদনা কৰক]\nমাৰ্গাৰেট লেগৰ সোঁৱৰণি সমাধি\nদুৰ্গম হোৱা হেতুকে এই ঠাইখন পৰ্যটন মানচিত্ৰত নাছিল। কিন্তু ১৯৩১ চনত ইংৰাজ পৰ্বতাৰোহী ফ্ৰেংক এছ. স্মিথ, এৰিক শ্বিপটন আৰু আৰ.এল. হ'ল্ডছৱৰ্থে কামেট শৃংগ সফলতাৰে আৰোহণ কৰি উলটি আহোঁতে পথ হেৰুৱায় আৰু ফুলেৰে ভৰা এই উপত্যকা পায়হি। তেওঁলোক অঞ্চলটোৰ সৌন্দৰ্যত মুগ্ধ হয় আৰু ইয়াৰ নাম ভেলী অফ ফ্লাৱাৰ্ছ (পুষ্প উপত্যকা) ৰাখে। পিছত ফ্ৰেংক এছ. স্মিথে একে নামৰ এখন গ্ৰন্থও ৰচনা কৰে।\n১৯৩৯ চনত ৰয়েল ব'টানিকেল গাৰ্ডেনছ এডিনবাৰ্গৰ ফালৰ পৰা মাৰ্গাৰেট লেগ এই সম্পৰ্কে অধিক অধ্যয়নৰ বাবে আহে। শিলনিৰ ওপৰেদি ফুলৰ নমুনা গোটাই ফুৰোঁতে দুৰ্ঘটনাবশতঃ তেওঁ পিচলি পৰি নিৰুদ্দেশ হয়। পিছত তেওঁৰ ভগ্নী সেই ঠাইলৈ আহি তেওঁৰ স্মৃতিচিহ্ন এটা সজোৱাই দিয়ে।\n১৯৮২ চনৰ ৬ নৱেম্বৰৰ পৰা কাৰ্যকৰী হোৱাকৈ পুষ্প উপত্যকা এক ৰাষ্ট্ৰীয় উদ্যানলৈ উন্নীত হয়।\nভাৰতীয় বন্যজীৱ প্ৰতিষ্ঠানৰ ফালৰ পৰা অধ্যাপক চন্দ্ৰ প্ৰকাশ কালাই ১৯৯৩ চনৰ পৰা এটা দশক জুৰি উপত্যকাটোৰ উদ্ভিদ আৰু ইয়াৰ সংৰক্ষণৰ ওপৰত এক গৱেষণামূলক অধ্যয়ন চলায়। তেওঁ কেৱলমাত্ৰ এই উদ্যানখনত পোৱা ৫২০ বিধ পৰ্বতীয়া উদ্ভিদৰ এক সম্ভাৰ তৈয়াৰ কৰাৰ লগতে দ্য ভেলী অফ ফ্লাৱাৰ্ছ - মিথ এণ্ড ৰিয়েলিটি আৰু ইক'লজী এণ্ড কনজাৰভেচন অফ দ্য ভেলী অফ ফ্লাৱাৰ্ছ নেচনেল পাৰ্ক, গড়ৱাল হিমালয়া নামৰ দুখন গ্ৰন্থও ৰচনা কৰে।\n১৮৬২: কৰ্ণেল এডমাণ্ড স্মিথে পুষ্পৱতী উপত্যকা আৱিষ্কাৰ কৰে।\n১৯৩১: পৰ্বতাৰোহী ফ্ৰেংক এছ. স্মিথে এই ঠাই ভ্ৰমণ কৰে আৰু ইয়াৰ কথা ব্যক্ত কৰি এখন কিতাপ লিখে।\n১৯৩৬: নন্দা দেৱী আৰোহণ কৰা পৰ্বতাৰোহী ই. শ্বিপটন আৰু এন. অডেল উজনি নন্দা দেৱী অৱবাহিকা পায়গৈ আৰু ইয়াৰ বিৱৰণ দাঙি ধৰে।\n১৯৩৯: চৰকাৰী আদেশ 1493/XIV - 28 of 7/01 অনুসৰি এই অৱবাহিকাক নন্দা দেৱী ক্ৰীড়া সংৰক্ষিত অঞ্চল (Nanda Devi Game Sancttary) হিচাপে প্ৰতিষ্ঠা কৰা হয়।\n১৯৬২: সীমা বিবাদৰ ফলত এই অঞ্চলত স্থানীয় অৰ্থনীতিৰ পৰিৱৰ্তন ঘটি ব্যৱসায়-বাণিজ্য বন্ধ হৈ পৰে।\n১৯৭৪-৮২: সংৰক্ষিত অঞ্চলটো পৰ্বতাৰোহীসকলৰ বাবে মুকলি কৰা হয় কিন্তু নিশ্চিত অৱনমনৰ ফলস্বৰূপে ই সকলোৰে বাবে বন্ধ হৈ যাবলৈ আগবাঢ়ে।\n১৯৮০: উদ্যানখন জাননী ৩৯১২/XIV ৩-৩৫-৮০ যোগে সঞ্জয় গান্ধী ৰাষ্ট্ৰীয় উদ্যান হিচাপে প্ৰতিষ্ঠা কৰা হয় আৰু পশু চাৰণ তথা পৰ্বতাৰোহণ স্থগিত কৰা হয়।\n১৯৮০: চৰকাৰী আদেশ ৪২৭৮/XIV-৩-৬৬-৮০ যোগে বন্যপ্ৰাণী সংৰক্ষণ আইন ১৯৭২ অনুসৰি ইয়াৰ উদ্ভিদসমূহৰ সংৰক্ষণৰ বাবে পুষ্প উপত্যকাক ৰাষ্ট্ৰীয় উদ্যানৰূপে ঘোষণা কৰা হয়।\n১৯৮২: উদ্যানখন নন্দা দেৱী ৰাষ্ট্ৰীয় উদ্যান হিচাপে নতুনকৈ নামকৰণ কৰা হয়।\n১৯৮৮: এই ৰাষ্ট্ৰীয় উদ্যানক (৬২,৪৬২ হেক্টৰ) অভ্যন্তৰত লৈ নন্দা দেৱী ২২৩,৬৭৪ হেক্টৰজুৰি জীৱমণ্ডল সংৰক্ষিত অঞ্চল (Nanda Devi Biosphere Reserve) আৰু দুয়োকাষ আগুৰি এক সুৰক্ষিত অঞ্চল (৫১৪,৮৫৭ হেক্টৰ) স্থাপন কৰা হয়। চুবুৰীয়া গাওঁবাসীৰ ওপৰত কিছু পৰিমাণে বাধা-নিষেধ আৰোপ কৰা হয়।\n২০০০: এই জীৱমণ্ডল সংৰক্ষিত অঞ্চল বৰ্ধিত কৰি ইয়াত ভেলী অফ ফ্লাৱাৰ্ছ ৰাষ্ট্ৰীয় উদ্যানকো অন্তৰ্ভুক্ত কৰা হয়।\nউদ্যানখন ভাৰতীয় পৰিৱেশ আৰু বন মন্ত্ৰণালয় আৰু উত্তৰাখণ্ড ৰাজ্যিক বন বিভাগে পৰিচালনা কৰে। ১৯৮৩ চনৰ পৰাই এই অঞ্চলত বসবাস কৰা আৰু পশু চাৰণ নিষেধ কৰা হৈছে। পূৰ্বতে যেতিয়া পশু চাৰণ নিষিদ্ধ নাছিল তেতিয়া এই কথা লক্ষ্য কৰা হয় যে ইয়াৰ ফলত অঞ্চলটোলৈ কিছুমান অপতৃণৰ আগমন ঘটে। বছৰটোৰ আন সময়ত প্ৰচণ্ড তুষাৰপাত হোৱা হেতুকে উদ্যানখন কেৱল গ্ৰীষ্মকালি জুনৰ পৰা অক্টোবৰ মাহলৈকেহে খোলা থাকে।\nৰাজ্য: উত্তৰাখণ্ড, ভাৰত\nনিকটৱৰ্তী চহৰ: যোশীমঠ\nঅৱস্থান: ভেলী অফ ফ্লাৱাৰ্ছ গড়ৱাল অঞ্চলৰ যোশীমঠৰ ওচৰৰ ভুণ্ডৰ গঙ্গাৰ উজনিত অৱস্থিত। ই নন্দা দেৱী ৰাষ্ট্ৰীয় উদ্যানৰ ২০ কিঃমিঃ উত্তৰ-পশ্চিমত ভুণ্ডৰ গঙ্গাৰ বিস্তীৰ্ণ উপত্যকা জুৰি আছে। ই ভুণ্ডৰ উপত্যকাৰ মূৰৰ ফালে দুই ওলোমা উপত্যকাৰ অন্যতম। আনটো উপত্যকা হৈছে হেমকুণ্ড।\nঅভ্যন্তৰীণ হিমালয়ৰ উপত্যকা হিচাপে নন্দা দেৱী অৱবাহিকাৰ জলবায়ু পৃথকধৰণৰ। সাধাৰণতে জলবায়ু শুষ্ক হয়, কিন্তু জুন মাহৰ শেষভাগৰ পৰা ছেপ্টেম্বৰৰ আৰম্ভণিলৈকে মৌচুমীৰ প্ৰভাৱত অত্যন্ত বৰষুণ হয়। মৌচুমীৰ সময়ত কুঁৱলী আৰু নিম্ন উচ্চতাৰ ডাৱৰে মাটি সেমেকা কৰি ৰাখে আৰু সেয়ে আন শুষ্কতৰ অভ্যন্তৰীণ হিমালয়ৰ উপত্যকাসমূহতকৈ ইয়াৰ উদ্ভিদসমূহ জীপাল হৈ থাকে। এপ্ৰিলৰ মাজভাগৰ পৰা জুনলৈকে উষ্ণতা মধ্যমীয়া বা শীতল হয় (সৰ্বোচ্চ ১৯° চেলচিয়াছ)। দক্ষিণে থকা হিমালয় পৰ্বতলানিয়ে উপত্যকাটো দক্ষিণ-পশ্চিম মৌচুমী বতাহৰ পূৰ্ণ প্ৰভাৱৰ পৰা বচাই ৰাখে। গ্ৰীষ্মকালীন মৌচুমীৰ শেষৰ ফালে ইয়াত প্ৰায়ে ঘন কুঁৱলী আৰু বৰষুণ পৰা দেখা যায়। অৱবাহিকা আৰু উপত্যকা দুয়োটাই অক্টোবৰৰ শেষভাগৰ পৰা মাৰ্চৰ শেষলৈকে ৬-৭ মাহ তুষাৰাবৃত হৈ থাকে। উপত্যকাটোৰ উত্তৰ অংশতকৈ দক্ষিণ অংশত হিমপাতৰ প্ৰকোপ বেছি দেখা যায়।\nদ্য ভেলী অফ ফ্লাৱাৰ্ছ আৰু কেঁচা পথছোৱা\nউদ্যানখনলৈ যাবলৈ হ'লে ১৭ কিঃমিঃ কেঁচা ৰাস্তাৰে বাট বুলিব লাগে। নিকটৱৰ্তী প্ৰধান চহৰ হৈছে গড়ৱালৰ যোশীমঠ যাৰ পৰা হৰিদ্বাৰ আৰু ডেৰাডুনলৈ ২৭০ কিঃমিঃ জোৰা সুবিধাজনক পথ আছে। দিল্লীৰ পৰা ৰেলেৰে হৰিদ্বাৰলৈ আহি বাছেৰে হৃষীকেশেদি গোবিন্দঘাটলৈ যাব পাৰি। আন এক গুৰুত্বপূৰ্ণ স্থান বদ্ৰীনাথৰ পৰা গোবিন্দঘাটলৈ ১৬ কিঃমিঃ। দিল্লীৰ পৰা গোবিন্দঘাটলৈ গাড়ীৰেও যাব পাৰি (৫০০ কিঃমিঃ)।\nগোবিন্দঘাট যোশীমঠৰ ওচৰৰ এখন সৰু ঠাই য'ৰপৰা কেঁচা পথছোৱা আৰম্ভ হয়। এই ঠাইৰপৰা পথছোৱা ১৪ কিঃমিঃ গৈ উপত্যকাটোৰ পৰা ২ কিঃমিঃ আঁতৰৰ ঘাঙ্গৰিয়াত লাগেগৈ। হেমকুণ্ডত অৱস্থিত শিখ মন্দিৰলৈ যোৱাৰ পথো এইটোৱেই। পুষ্পৱতী নদীৰ কাষৰ শিলনি এখনৰ পৰাই উপত্যকাটো আৰম্ভ হয়।\nউপত্যকাটো তিনিটা প্ৰধান বনানি মণ্ডলত (vegetation zone) বিভক্ত - ৩,২০০মিঃৰ পৰা ৩,৫০০মিঃ উচ্চতাৰ ভিতৰত উপ-পাৰ্বত্য (sub-alpine), ৩,৫০০মিঃৰ পৰা ৩,৭০০মিঃৰ ভিতৰত নিম্ন পাৰ্বত্য (lower alpine) আৰু ৩,৭০০মিঃতকৈ অধিক উচ্চতাৰ বৃক্ষসমূহ উচ্চ পাৰ্বত্য মণ্ডলৰ অন্তৰ্ভুক্ত। উপত্যকাটোৰ নিম্নাংশ, নদীৰ পাৰ, সৰু অৰণ্য, ঘাঁহনি, ক্ষয়িষ্ণু জুটুলা জোপোহাৰ গৰা, মালভূমি, পিটনি, শৈল মৰুভূমি আৰু গুহাসমূহ উপত্যকাটোৰ অন্তৰ্গত। সুৰক্ষিত এলেকাটোৰ নিম্ন পাহাৰীয়া অঞ্চলটো ঘন অৰণ্যৰে ভৰা। ১৯৯২ চনত অৰণ্য গৱেষণা প্ৰতিষ্ঠানে উপত্যকাটোত ৬০০ বিধ angiosperm আৰু ৩০ বিধ pteridophyte পাইছিল আৰু ইয়াৰ ৫৮ বিধ নতুনকৈ আৱিষ্কৃত হোৱাৰ লগতে ৪ বিধ উত্তৰ প্ৰদেশৰ হিমালয় অঞ্চলৰ ভিতৰতে নতুন আছিল। ইয়াৰে ৬ বিধৰ ভিতৰত ৫ বিধ উদ্ভিদ: Aconitum falconeri, A. balfouri, Acer caesium (ভাৰতীয় মে'পল), Mecanopsis aculeate (হিমালয়ান নীলা পপি) আৰু Saussurea atkinsoni সমগ্ৰ বিশ্বতে বিপন্ন হোৱাৰ লগতে কাষৰীয়া নন্দা দেৱী ৰাষ্ট্ৰীয় উদ্যান বা উত্তৰাখণ্ডৰ আন কোনো ঠাইতে পোৱা নাযায়। ১৯৯৮ চনত চন্দ্ৰ প্ৰকাশ কালাই উদ্যানখনত ৩১ বিধ বিৰল তথা বিপন্ন প্ৰজাতি উদ্ধাৰ কৰে। পিছত তেওঁৰ অধ্যয়নত পোৱা হয় যে উপত্যকাটোৰ ফুলসমূহ ৬২ প্ৰজাতিৰে মূলতঃ Asteraceae পৰিয়ালৰ অন্তৰ্গত। স্থানীয় গাওঁবাসীয়ে ৪৫ বিধ ঔষধি উদ্ভিদ আৰু নন্দা দেৱী আৰু সুনন্দা দেৱীৰ পূজাৰ অৰ্থে ব্ৰহ্মকমল (Saussurea obvallata) আদি ফুল সংগ্ৰহ কৰে। এই অঞ্চলটো এক উদ্ভিদ বৈচিত্ৰ্য কেন্দ্ৰৰূপে প্ৰতিষ্ঠাপন কৰা হৈছে।\nউপ-পাৰ্বত্য মণ্ডলৰ বৈশিষ্ট্য হৈছে উচ্চ অঞ্চলৰ অৰণ্যসমূহ যি বাতাৱৰণ সেমেকা কৰি ৰখা আৰু তুষাৰৰ সহায়ক হয় আৰু এনেদৰেই ঠাইডোখৰ বহুসংখ্যক উদ্ভিদ আৰু প্ৰাণীৰ বাবে সুবিধাজনক কৰি ৰাখে। হিমালয়ান মে'পল এচাৰ কেচিয়াম (Acer caesium), পশ্চিম হিমালয়ান দেৱদাৰু এবিছ পাইনড্ৰো (Abies pindrow, হিমালয়ান শুকুলা ভূৰ্জপত্ৰ বেটুলা ইউটিলিছ (Betula utilis) আৰু ৰড'ডেনড্ৰন কেম্পেনুলাটামৰ (Rhododendron campanulatum) লগতে ইয়াত হিমালয়ান চিৰসেউজ বৃক্ষ টেক্সাছ ৱেলিচিয়ানা (Taxus wallichiana), ছিৰিংগা এম'ডি (Syringa emodi) আৰু চ'ৰবাছ লেনেটাৰ (Sorbus lanata) প্ৰভাৱ অধিক। সাধাৰণতে পোৱা আন উদ্ভিদৰ ভিতৰত এৰিছেমা জেকুৱেমণ্টি, বচনিয়েকিয়া হিমালয়কা, কৰিডেলিছ কেচমেৰিয়ানা, প'লমনিয়াম চেৰুলিয়াম, পলিগৰিয়াম পলিষ্টেচিয়াম, ইম্পেচিয়েনছ চালকেটা, জেনেৰিয়াম ৱেলিচিয়েনাম, গেলিয়াম এপেৰাইন, মৰিনা লঙিফলিয়া, ইনুলা গ্ৰেণ্ডিফ্ল'ৰা, ন'ম'কৰিছ অক্সিপেটালা, এনিমন ৰিভালেৰিছ, পেডিকুলাৰিছ পেক্টিনেটা, পি. বাইকৰ্ণিউটা, প্ৰাইমুলা ডেণ্টিকুলেট আৰু ট্ৰিলিডিয়াম গভেনিয়েনাম।\nউপত্যকাটোত বন্যপ্ৰাণীৰ ঘনত্ব বৰ বেছি নহয় কিন্তু ইয়াত পোৱা আটাইবোৰ জন্তুৱেও সমগ্ৰ দেশতে বিৰল অথবা বিপন্ন। চন্দ্ৰ প্ৰকাশ কালাই উদ্যানখনৰ সৰ্বমুঠ ১৩ বিধ স্তন্যপায়ী জন্তু লিপিৱদ্ধ কৰিছিল আৰু ইয়াৰে ৯ বিধ পোনপটীয়াকৈ দৈখা পাইছিল। এইসমূহ হৈছে উত্তৰৰ সমতলৰ মুগাবৰণীয়া লেংগুৰ, উৰণীয়া কেৰ্কেটুৱা, হিমালয়ান ক'লা ভালুক, ৰঙা শিয়াল, হিমালয়ান নেউল আৰু হিমালয়ান হালধীয়া ডিঙিৰ নেউল, নেমৰডাচ গ'ৰেল, হিমালয়ান মুখা পিন্ধা হৰিণ, মচিঅ'লা ইণ্ডিকা, হেমিট্ৰেগাছ জেমলাহিকাছ আৰু কেপ্ৰিকৰ্ণিছ ছুমাট্ৰায়েনচিছ।\n১৯৮৭ আৰু ১৯৯২ চনত ক্ৰমে ভাৰতীয় উদ্ভিদ জৰীপ আৰু অৰণ্য গৱেষণা প্ৰতিষ্ঠানে বনানিৰ এক জৰীপ চলায়। ১৯৯৭ চনত ভাৰতীয় বন্যজীৱ প্ৰতিষ্ঠানে আন এক জৰীপ চলায় আৰু তিনিটা নতুন উদ্ভিদ প্ৰজাতি আৱিষ্কাৰ কৰে।\nঅৰ্কিড, পপি, প্ৰাইমুলা, নাৰ্জী, ডেইজী আৰু এনিমন ফুলসমূহে ভূ-পৃষ্ঠ আবৃত কৰি ৰাখে। ভূৰ্জপত্ৰ আৰু ৰ'ড'ডেনড্ৰনৰ উপ-পাৰ্বত্য অৰণ্যই উদ্যানখন আৱৰি আছে। অধ্যাপক চন্দ্ৰ প্ৰকাশ কালাৰ দশকজোৰা অধ্যয়নে কয় যে পুষ্প উপত্যকাত ৫২০টা প্ৰজাতিৰ উদ্ভিদ আছে যাৰে ভিতৰত ৪৯৮টাই ফুলৰ প্ৰজাতি। উদ্যানখনত বহু প্ৰকাৰৰ ঔষধি উদ্ভিদো পোৱা যায়।\nগুলথেৰিয়া ট্ৰিক'ফাইলা যাক ভোকবৰ্ধক ঔষধৰ প্ৰস্তুতিত ব্যৱহাৰ কৰা হয়\nপতঙ্গবেষ্টিত এবিধ ফুল\nহিমালয়ান টিলিঙা ফুল\nএপাহ ফুলত এটা পতঙ্গ]]\nনিয়ৰসিক্ত ফুল এপাহ\nএবিধ বগা ফুল\n↑ "Colonel Frank Smythe - Francis Sydney Smythe, 1900-1949". zipworld.com. http://www.zipworld.com.au/~lnbdds/home/smythefrank.htm। আহৰণ কৰা হৈছে: March 23, 2013.\n↑ "Nanda Devi and Valley of Flowers National Parks". World Heritage Site: Unesco.org. http://whc.unesco.org/en/list/335। আহৰণ কৰা হৈছে: 17 March 2013.\n↑ Valley of Flowers Valley of Flowers.\n↑ Lamba, B. 1987. Status survey report of fauna: Nanda Devi National Park. Records of the Zoological. Survey of India Occasional Paper No. 103. 50 pp\n↑ Kala, CP 1998. Ecology and Conservation of Alpine Meadows in the Valley of Flowers National Park, Garhwal Himalaya. Forest Research Institute, Dehradun\n↑ 6.0 6.1 Valley of Flowers: World Heritage Site\n↑ Kala, C.P. 2004. Pastoralism, plant conservation, and conflicts on proliferation of Himalayan knotweed in high altitude protected areas of the Western Himalaya, India. Biodiversity and Conservation, 13 (5): 985-995.\n↑ Kala, C.P. (2005) A multifaceted review on the biodiversity conservation of the Valley of Flowers National Park, India. International Journal of Biodiversity Science and Management, 1 (1): 25-32.\n↑ Kala, C.P. (2005) Indigenous uses, population density, and conservation of threatened medicinal plants in protected areas of the Indian Himalayas. Conservation Biology, 19 (2): 368-378.\n↑ Kala, C.P. (2004) Distribution pattern and conservation status of mammals and birds in the Valley of Flowers National Park and its vicinity, Uttaranchal. Himalayan Biosphere Reserves, 6: 91-102.\n↑ Kala, C.P. 2005. The Valley of Flowers; A newly declared World Heritage Site. Current Science, 89 (6): 919-920.\nৱিকিমিডিয়া কমন্সত ভেলী অৱ ফ্লাৱাৰ্ছ ৰাষ্ট্ৰীয় উদ্যান সম্পৰ্কীয় মিডিয়া ফাইল আছে।\nআনুষ্ঠানিক ইউনেস্ক' অন্তৰ্ভুক্তি\nজাতিসংঘৰ পৰিৱেশ সম্পৰ্কীয় অনুষ্ঠান\n"https://as.wikipedia.org/w/index.php?title=ভেলী_অৱ_ফ্লাৱাৰ্ছ_ৰাষ্ট্ৰীয়_উদ্যান&oldid=236202"ৰ পৰা অনা হৈছে


‘চোৰ’ বলীউড, পাকিস্তানৰ পৰা চুৰি কৰা ১০ টা ছুপাৰহিট গীত! যি আজিও দৰ্শকৰ মুখে মুখে...|bollywood-songs-list-based-on-pakistani-music-sajan-to-raja-hindustani– News18 Assam\n‘চোৰ’ বলীউড, পাকিস্তানৰ পৰা চুৰি কৰা ১০ টা ছুপাৰহিট গীত! যি আজিও দৰ্শকৰ মুখে মুখে...\nUpdated:July 31, 2019, 7:11 PM IST\nবলিউডত এতিয়া চলিছে গীত ৰিমেক কৰাৰ অঘোষিত প্ৰতিযোগিতা! কাহিনী, গীত, এক্সনৰ ৰিমেক কৰি এতিয়া ব্যৱসায় চলাইছে বলীউডে! কিন্তু বহু কম সংখ্যক লোকেহে জানে যে ৯০ দশকৰ বহুকেইটা ছুপাৰ হিট পাকিস্তানৰ গীতৰ পৰা চুৰি কৰা হৈছিল!\nLast Updated: July 31, 2019, 7:11 PM IST\nএতিয়া বলীউডৰ ছবি মানেই যেন কেৱল ৰিমেক! বিশ্বৰ বিভিন্ন প্ৰান্তত নিৰ্মীত ছবি, গীতৰ ৰীমেক কৰি এতিয়া বলীউডে লৈছে বাহ বাহ! নাইকীয়া হৈছে ভাল ছবিৰ কোনো আদৰ। কিন্তু বহু কম লোক হে জ্ঞাত , বলীউডে পাকিস্তানৰ পৰাও চুৰি কৰিছিল বহুকেইটা ছুপাৰহিট গীতৰ কথা, সুৰ আৰু সংগীত! তাৰে ভিতৰত কেইটামান উল্লেখযোগ্য গীত হ’ল।\n১. ‘বহ্ত প্যাৰ কৰতে হে তোমকো চনম– ১৯৯১ চনৰ ছুপাৰহিট ছবি চাজনৰ এই গীতটো আজিও দৰ্শকৰ মুখে মুখে। গীতটো লিখিছিল সমীৰে। আৰু সংগীত কৰিছিল, জনপ্ৰিয় সংগীত পৰিচালক নদীম–শ্ৰৱণে। কিন্তু এই গীতটো পাকিস্তানী গীত ‘বহত খুৱসূৰত হে মেৰে চনম’ গীতটোৰ পৰা চুৰি কৰা। গীতটো পাকিস্তানৰ গজল সম্ৰাট মেহদী হাসনৰ।\n২. কিতনা প্যাৰ তু্জে ৰব নে বনায়া– ১৯৯৬ চনৰ আমীৰ খান অভিনীত ছুপাৰহিট ছবি ৰাজা হিন্দুস্থানী ছবিৰ এই গীতটো আজিও সমানেই জনপ্ৰিয়! কিন্তু গীতটোৰ সুৰ নুসৰত ফতেহ আলী খানে দিছিল। তেওঁ বিভিন্ন অনুষ্ঠানটো এই গীতটো পৰিৱেশন কৰিছিল।\n৩. ধীৰে ধীৰে আপ মেৰে- ১৯৯৫ চনৰ আমিৰ খান অভিনীত বাজী ছবিৰ এই গীতটো উদিত নাৰায়ন আৰু সাধনা সৰগমে গাইছিল। গীতৰ সুৰ আছিল বিশিষ্ট চলচিত্ৰ পৰিচালক অষতোশ গোৱাৰিকাৰৰ। কিন্তু প্ৰকৃততে এইগীতৰ সুৰ ‘ৰফ্তা ৰফ্তা ৱ’ মেৰে হস্তী কে সামা’ গীতৰ পৰা চুৰি কৰা। এইগীতটো গাইছিল পাকিস্তানৰ প্ৰশিদ্ধ গজল গায়ক মেহদী হাসনে।\n৪. চোলী কে পিছে ক্যা হে– ১৯৯৩ চনৰ ছুপাৰহিট ছবি খলনায়কৰ এই গীতটো বলীউডৰ ছুপাৰহিট গীতৰ মাজত এটা। গীতটোত মাধুৰী দিক্ষিতৰ নৃত্যই আজিও আকৰ্ষিত কৰে বহুজনক। গীতটোত কণ্ঠদান কৰিছিল সপ্না অৱস্থী আৰু অলকা য়াগনিকে। গীতৰ সুৰ কৰিছিল বিশিষ্ট সংগীত পৰিচালক লক্ষ্মীকান্ত–প্যাৰেলালে। কিন্তু প্ৰকৃততে গীতটোৰ সুৰ পাকিস্তানী গীত ‘ৰাত দে বাৰহ বজ্জে’ গীতটোৰ পৰা চুৰি কৰা!\n৫. মে যিচ দিন ভূলা দ্যো– ১৯৯০ চনত মুক্তি পোৱা পুলিচ পাব্লিক ছবিৰ গীত। গীতটোত কণ্ঠদান কৰিছিল লতা মংগেশকাৰ আৰু অমিত কুমাৰে। গীতৰ সুৰ আৰু সংগীত কৰিছিল ৰাম–লক্ষ্মণে। কিন্তু গীতটো প্ৰকৃততে পাকিস্তানী গীত ‘ মে যিচ দিন ভূলা দ্যো’ গীতৰ পৰা হুবহু চুৰি কৰা!\n৬. তো চীজ বড়ী হে মস্ত মস্ত– ১৯৯৪ চনৰ মহোৰা ছবিৰ এই গীতটোৱে লাভ কৰিছিল অভূতপূৰ্ব জনপ্ৰিয়তা। অক্ষয় কুমাৰ, ৰবীনা টেণ্ডন অভিনীত গীতটোত কণ্ঠদান কৰিছিল উদিত নাৰায়ন আৰু কবিতা কৃষ্ণমূৰ্তীয়ে। গীতটোৰ কথা আনন্দ বক্সীয়ে ৰচনা কৰিছিল আৰু সংগীত কৰিছিল বিজু সাহে। কিন্তু প্ৰকৃততে গীতটেোৰ সুৰ নূসৰত ফতেহ আলী খানৰ ‘দম মস্ত কলন্দৰ’ গীত লগত ১০০ শতাংশই মিলে।\n৭. মেৰে পিয়া ঘৰ আয়া– ১৯৮১ চনৰ ছবি য়াৰানা ছবিৰ এই গীত এতিয়াও সমানেই জনপ্ৰিয়। কিন্তু গীতৰ সুৰ আৰু কথা নূসৰত ফতেহ আলী খানৰ ‘মেৰে পিয়া ঘৰ আয়া’ ৰ পৰা ১০০ শতাংশ চুৰি কৰা।\n৮. কালা সা কালা– ১৯৯১ চনৰ আয়ি মিলন কি ৰাত ছবিৰ গীতটো অনুৰাধা পোধৱালাই কণ্ঠদান কৰিছিল। গীতটোত সংগীত পৰিচালনা কৰিছিল আনন্দ–মিলন্দে। কিন্তু গীতটো প্ৰকৃততে বাবৰ খানৰ।\n৯. চাজন তেৰে বিনা– ১৯৯৭ চনৰ জুদাই ছবিৰ এইগীতটো নদীম শ্ৰৱনে পাকিস্তানৰ মহান গায়ক নূসৰত ফতেহ আলী খানৰ ‘ ছানু এক পল চেন ন্যা আৱে’ গীতৰ পৰা অনুপ্ৰাণিত হৈ ৰচনা কৰিছিল।\n১০.দিল মেৰে তোড় দিয়া ওসনে– ২০০১ চনৰ কসূৰ ছবিৰ গীতটো প্ৰকৃততে ‘ৱ’ মেৰা না সকা, গীতটোৰ বলীউড ভাৰ্জন। গীতটো পাকিস্তানী ছবি অজমতত গায়ক নূৰ জহাই কণ্ঠদান কৰিছিল।\nFirst published: July 31, 2019, 7:09 PM IST


কিয় দাম বাঢ়িছে পিয়াঁজৰ ? - sangbad365.com\nকিয় দাম বাঢ়িছে পিয়াঁজৰ ?\nনিউজ ডেস্ক, সংবাদ ৩৬৫, ২৫ ছেপ্টেম্বৰ : একেৰাহে হৈ থকা ধাৰাসাৰ বৰষুণৰ ফলত দাম বাঢ়িছে পিয়াঁজৰ। ৫ থকাকৈ বাঢ়ি আছে প্ৰতি কেজি পিয়াঁজৰ দাম । বৰ্তমান প্ৰতি কেজি পিয়াঁজৰ দাম চুইছেগৈ ৮০ ৰ ঘৰ।\nনেশ্যনেল এগ্ৰিকালচাৰেল কো অপাৰেটিভ মাৰ্কেটিভ ফেডাৰেশ্বন অব ইণ্ডিয়া লিমিটেডৰ ডাইৰেক্টৰ নানা চাহেব পেটেলে পিয়াঁজৰ এই অত্যধিক মূল্যৰ সন্দৰ্ভত কয় যে অত্যাধিক বৰষুণৰ বাবে মধ্যপ্ৰদেশ , গুজৰাট, মহাৰাষ্ট্ৰ আদি ৰাজ্যসমূহত পিয়াঁজৰ খেতি নষ্ট হৈছে। পিয়াঁজৰ যি যোগান আহিব লাগিছিল সেই যোগান আহিব ছেপ্টেম্বৰৰ পৰিবৰ্তে অক্টোবৰ মাহত ।\nএক তথ্য অনুসৰি যোৱাবছৰৰ তুলনাত চলিত বছৰত পিয়াঁজৰ উৎপাদন প্ৰায় আধা কমি গৈছে। ভাৰতৰ বজাৰত পিয়াঁজৰ চাহিদা অনুসৰি যিমান যোগান আহিব লাগিছিল তাৰ পৰিৱৰ্তে খুৱেই কম যোগান আহিছে । য’ত পূৰ্বতে ৬ – ৬.৫ লাখ মেট্ৰিকটন পিয়াঁজৰ যোগান ধৰা হয় তাৰ পৰিৱৰ্তে ২০১৯ ৰ ছেপ্টেম্বৰ মাহত বজাৰলৈ পিয়াঁজ আহিছে মাত্ৰ ৩.১ মেট্ৰিকটন । যাৰ বাবে দাম বাঢ়িছে পিয়াঁজৰ।\nউল্লেখযোগ্য যে পিয়াঁজৰ খেতি সৰ্বাধিক পৰিমাণে কৰা নাছিকত ২০১৮ চনত অৰ্থাৎ যোৱাবছৰত পিয়াঁজ দলিয়াই দিব লগা পৰিস্থিতিৰ সৃষ্টি হৈছিল । ইয়াৰোপৰি পিয়াঁজৰ উচিত মূল্য নাপাই দুজনকৈ খেতিয়কে আত্মহত্যাও কৰিছিল।\nদুই বছৰমানৰ মানৰ পৰা পিয়াঁজৰ খেতি কমকৈ কৰি আহিছিল পিয়াঁজৰ খেতিয়কসকলে। বৰ্তমানৰ ঊৰ্ধগামী হাৰত হৈ থকা পিয়াঁজৰ মূল্যৰ সন্দৰ্ভত খেতিয়কসকলৰ মন্তব্য যোৱা তিনিটা বছৰত খেতিয়কসকলে নোপোৱা মূল্যৰ পৰিণতি।\nপিয়াঁজৰ মূল্য নিয়ন্ত্ৰিত কৰাৰ সন্দৰ্ভত মুখ্যমন্ত্ৰী সৰ্বানন্দ সোনোৱালে শনিবাৰে জনতা ভৱনৰ এক সন্মিলনত খাদ্য আৰু অসামৰিক যোগান বিভাগৰ কামক সমীক্ষা কৰি বিভাগটোক শক্তিশালী কৰিবৰ কাৰণে আহ্বান জনায়।\nউল্লেখ্য যে বিগত সময়ত জনসাধাৰণ আৰু চৰকাৰৰ বাবে এক চিন্তাৰ বিষয় আছিল পিয়াঁজৰ মূল্যবৃদ্ধি ।


তিৱা সাধুকথা - তাংখ বা বনৰৌৰ জন্ম (মুংচাজ’ বৰ্ণালী আম্ফি মান্তা৷) - সাহিত্য ডট অৰ্গ\nঅতি প্ৰাচীন কালত কাৰ্বি আংলঙৰ ’চিৰাচিৰি মাথা’ অৰ্থাৎ চিৰলাচিৰলি পাহাৰত বাৰজনা পান্থাই (ডেকা) আৰু বাৰজনী খৰ্‌লাই (গাভৰু) ঝুমখেতি কৰিবৰ বাবে গীত গাই গাই আঁৰত কোৰ মাৰিছিল৷ এওঁলোকৰ লগতে ’পিচপুতি’ নামৰ কেঁচুৱাৰ মাক এজনীয়েওঁ নিজৰ কেঁচুৱা পিচপুতিক লগত লৈ গৈ তাক ’তাংখুং’ (জাঁপি) এটাৰ তলত শুৱাই থৈ কোৰ মৰা কামত লাগি আছিল৷ কৰ্ম ব্যস্ততা আৰু গীতৰ নিচাত কেঁচুৱা পিচপুতিক পিয়াহ খুৱাবলৈকে পাহৰি গ’ল৷ ইফালে কেঁচুৱাটোৱে ভোক-পিয়াহত আতুৰ হৈ কান্দি কান্দি ভাগৰি পৰিছিল৷ ইয়াকে দেখি বাৰজন পান্থাই আৰু বাৰজনী খৰ্‌লাই পিচপুতিৰ মাকক গীতেৰে সোঁৱৰাই দিছিলঃ\nঅ’ পিচপুতি মাঁ অ’ পিচপুতি মাঁ নি-নুনাই কাৰাই ড’ (অ’ পিচপুতিৰ মাক তোৰ কেঁচুৱাই কান্দিছে)৷\nপিচপুতিৰ মাকেও গীতেৰে উত্তৰ দিলেঃ কাৰাইডং কাৰাইডং (কান্দক দে কান্দক দে )৷\nইয়াকে শুনি ডেকা-গাভৰুহঁতে পুনৰ কামত লাগি কোৰৰ তালে তালে গীত গাই গ’লঃ\nপাৰজনা চা পান্থাই\nপাৰজনা চা খৰ্‌লা\nহাই খেলে লিং\nত’প খেলে লিং\nচেৰা চি ৰি মাখাও\n( বাৰজন ডেকা বাৰজনী গাভৰুৱে চিৰাচিৰ পাহাৰত হাই খেলি বা ৰং খেলি কোৰ মাৰি যাম৷ )\nএইদৰে গীত আৰু কামত ডেকা-গাভৰুৰ লগতে পিচপুতিৰ মাকেও নিজৰ কেঁচুৱাৰ কথা পাহৰি গ’ল৷ বেচেৰা কেঁচুৱা পিচপুতিয়ে কান্দি কান্দি গছৰ পাত সৰুৱালে, কান্দোনৰ ধ্বনিৰে পাহাৰত প্ৰতিধ্বনি তুলিলে, তথাপিও পিচপুতিৰ মাকে কামৰ পৰা মূৰ নুতুলিলে৷ পিচপুতিৰ ভীষণ খং উঠিল৷ সি কান্দি কান্দি ক্লান্ত হ’ল৷ মাত ক্ষীণ হৈ আহিল৷ শেষত ভোকাতুৰ পিচপুতিয়ে খং আৰু ক্ষোভত মাটিৰ তললৈ সোমাই গ’ল৷ মাটিৰ তলতে সি থমকি থমকি কান্দি থাকিল৷ কৰ্ম মগ্ন পিচপুতিৰ মাকৰ হঠাতে কেঁচুৱাটিলৈ মনত পৰিল৷ তাইৰ বুকুখন কিবা এক অজান আশংকাত কঁপি উঠিল৷ লগে লগে পিচপুতিৰ কাষলৈ ঢাপলি মেলিলে৷ কিন্তু পিচপুতিক শুৱাই থোৱা জেগাত পিচপুতি নাই৷ লগতে পিচপুতিক শুৱাই থোৱা ’তাংখু’ টোও নাই৷ মাকৰ কঁপনি উঠিল৷ চাৰিওফালে কেঁচুৱাটোক বিচাৰিব ধৰিলে৷ কিন্তু ক’তো পিচপুতি নাই৷ মাথোন কিছু দূৰত পিচপুতিৰ কান্দোনৰ মাত শুনিবলৈ পালে৷ মাকে লগে লগে তালৈ দৌৰি গ’ল৷ কিন্তু তাতো পিচপুতি নাই৷ আকৌ কিছু দূৰত পিচপুতিৰ কান্দোন৷ মাকে পুনৰ দৌৰি গ’ল৷ কিন্তু পিচপুতিক তাতো নাপালে ৷ মাকৰ মন ব্যাকুল হৈ পৰিল৷ মাকে পিচপুতি পিচপুতি কৈ কান্দিব ধৰিলে৷ কান্দোন শুনি ডেকা গাভৰু জাক দৌৰি আহিল৷ সিহঁত অবাক হ’ল কি হ’ল পিচপুতিৰ? ক’লৈ গ’ল পিচপুতি? মাটিৰ তলতহে দেখোন পিচপুতিৰ কান্দোন৷ পিচপুতিৰ মাকৰ লগে লগে সিহঁতেও য’তেই পিচপুতিৰ কান্দোন শুনে তাতেই দৌৰি গৈ মাটি খান্দে৷ কিন্তু ক’তো পিচপুতি নাই৷ এনেদৰে সন্ধিয়া হ’ল৷ পাহাৰৰ বুকুলৈ আন্ধাৰ নামিল, পাহাৰৰ ঘোপত ভালুকৰ খৰখৰনি, বাঘৰ গোঁজৰনি আৰম্ভ হ’ল৷ সকলোৱে এইবোৰলৈ কেৰেপ নকৰি কেঁচুৱাটিৰ সন্ধানত নামি পৰিল৷ গোটেই পাহাৰ খান্দি চলাথ কৰিলে৷ কিন্তুু কেঁচুৱাটি নাপালে৷ পিচপুতি সিহঁতৰ কাৰণে মায়ামৃগ হৈ পৰিল৷ যিমানে খেদে সিমানেই আঁতৰি যায়৷ কিমান খেদিব? কিমান খান্দিব? নিশা অতি গভীৰ হৈ আহিল৷ মাথোন কেঁচুৱাটিৰ উচুপনিৰ পিচে পিচে সিহঁত কেৱল দৌৰিছে, য’তেই উচুপনি তাতেই সিহঁতে খান্দিছে ৷ ইতিমধ্যে ৰাতি পুৱাল৷ সিহঁত ভাগৰি পৰিল৷ সিহঁতৰ হাতবোৰ জঠৰ হৈ পৰিল, কোৰ থমকি ৰ’ল, গাত বল-শক্তি নাইকিয়া হ’ল৷ কেঁচুৱটিৰ মায়ামৃগ আচৰণত সিহঁতৰ খং উঠিল আৰু ক্ষোভিত হ’ল৷ কেঁচুৱা পিচপুতিলৈ থকা সিহঁতৰ মৰম-চেনেহ ক্ৰমান্বয়ে ঘৃণালৈ ৰুপান্তৰিত হ’ল৷\nখং আৰু ক্ষোভত সিহঁতে লগে লগে অভিমানী কেঁচুৱাটিক অভিশাপ দিলে, “সমগ্ৰ পাহাৰ খান্দি খান্দি চিৰলা চিৰলি কৰিলো, তথাপিও তোক বিচাৰি বিচাৰি পাহাৰত অজস্ৰ গাঁত খান্দিলো, তয়ো একেটা ৰাতিৰ ভিতৰতে অজস্ৰ গাঁত খান্দি খান্দি কটাব লাগিব আৰু তাকে নকৰিলে অন্য প্ৰাণীৰ হাতত তোৰ সহজে মৃত্যু হ’ব৷”\nঅভিশাপ অব্যৰ্থ৷ লগে লগে কেঁচুৱাটি এটি অদ্ভুত প্ৰাণীলৈ ৰুপান্তৰিত হ’ল আৰু যিটো (জাপি)ৰ তলত তাক শুৱাই থৈছিল সেই তাংখুটোৱে তাৰ গাৰ বাকলি হ’ল৷ এই অদ্ভুত প্ৰাণীটোৰ নামেই হ’ল তাংখ’ বা বনৰৌ৷ তিৱা লোকশ্ৰুতি মতে পৃথিৱীত তেতিয়াৰ পৰাই বনৰৌৰ সৃষ্টি হ’ল৷\n(প্ৰচলিত জনশ্ৰুতি এটাৰ আধাৰত)\nপৰিত্ৰাণৰ দিশে ফচং আৰু ফচঙৰ পৰিবৰ্তন(-মাধুৰীমা ঘৰফলীয়া)


ভাইৰেল ফেচবুক পোষ্টঃ ঋষি কাপুৰ বৰ্তমান কেন্সাৰমুক্ত... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nভাইৰেল ফেচবুক পোষ্টঃ ঋষি কাপুৰ বৰ্তমান কেন্সাৰমুক্ত…\nঅসমীয়া প্ৰতিদিন ৰ দ্বাৰা\t Apr 30, 2019 ত শেষ সম্পাদনা কৰা হৈছে\nডিজিটেল ডেস্কঃ বলিউদৰ অভিনেতা ঋষি কাপুৰ নিউয়ৰ্কত চিকিৎসাধীন হৈ আছে। অভিনেতাগৰাকীৰ বেমাৰ সন্দৰ্ভত বলিউদৰ পৰিচালক ৰাহুল ৰাৱেলে এটা ফেচবুক পোষ্ট কৰে। যিটো পোষ্ট আপলোড কৰাৰ পাছতেই ভাইৰেল হৈ পৰে। ‘অঞ্জাম’, ‘বেতাব’, ‘অৰ্জুন’ৰ দৰে ছুপাৰহীট ছবি নিৰ্মাণ কৰা ৰাহুল ৰাৱেলে অভিনেতা ঋষি কাপুৰৰ সৈতে এখন ফটো আপলোড কৰি লিখিছে- ‘ঋষি কাপুৰ বৰ্তমান কেন্সাৰমুক্ত।’\nRISHI KAPOOR (CHINTU) is CANCER FREE!!!!🙏🙏🙏🙏🙏🙏🙏🙏🙏🙏🙏🙏🙏🙏🙏\nRahul Rawail ಅವರಿಂದ ಈ ದಿನದಂದು ಪೋಸ್ಟ್ ಮಾಡಲಾಗಿದೆ ಸೋಮವಾರ, ಏಪ್ರಿಲ್ 29, 2019\nতাৰপাছতেই ৰাৱেলে কৰা এই পোষ্টটো ভাইৰেল হৈ পৰে। ঋষি কাপুৰৰ স্বাস্থ্যৰ বিষয়ে কৰা এই পোষ্টটো লাভ কৰাৰ পাছত তেওঁৰ অনুগামী সকল সুখী হৈছে। ৬৬ বছৰীয়া ঋষি কাপুৰ বৰ্তমানো নিউয়ৰ্কতেই আছে। অভিনেতাগৰাকীৰ ভাতৃ ৰণধীৰ কাপুৰে জনায় যে- তেওঁ অতি শীঘ্ৰেই ভাৰতলৈ ঘূৰি আহিব। তেওঁ আৰু কিছু সময় চিকিৎসাধীন থাকিব কাৰণ তেওঁৰ চিকিৎসা সম্পূৰ্ণ হোৱা নাই।\nএপিডিচিএলৰ পৰীক্ষাত অনিয়ম! শক্তি বিভাগৰ বিৰুদ্ধে এজাহাৰ\nদিল্লীৰ শাস্ত্ৰী ভৱনত বিধ্বংসী অগ্নিকাণ্ড…


পুঁজিবাদৰ বিকাশ আৰু নাৰীৰ অৱস্থান - (পূজা নিৰালা) - মুক্ত চিন্তা\nপুঁজিবাদৰ বিকাশ আৰু নাৰীৰ অৱস্থান - (পূজা নিৰালা)\nউপযুক্ত সুযোগ-সুবিধা পালে নাৰীয়ে যিকোনো ক্ষেত্ৰতেই নিজৰ সক্ষমতা প্ৰতিপন্ন কৰিব পাৰে, এই কথা নিশ্চয়কৈ দোহাৰি থকাৰ প্ৰযোজন নাই। সাম্প্ৰতিক সময়ত শিক্ষা, সাংস্কৃতিক চৰ্চা, ৰাজনীতি, অৰ্থনীতি প্ৰায় প্ৰতিটো ক্ষেত্ৰতেই নাৰীৰ অংশগ্ৰহণ মন কৰিব লগীয়া। অৱশ্যে আজিৰপৰা কেইটামান শতক আগলৈকে ৰান্ধনিশালকেই মহিলাৰ একমাত্ৰ উপযুক্ত কৰ্মস্থান বুলি গণ্য কৰা হৈছিল (আজিও এই চিন্তা সমাজত শিপাই আছে)। তেনে ক্ষেত্ৰত, কেইটামান প্ৰশ্নৰ অৱতাৰণা কৰিব পাৰি – মহিলাই আজিৰ অৱস্থাত কেনেকৈ উপনীত হ'ল ? নাৰীক কেন্দ্ৰ কৰি সমাজৰ দৃষ্টিভংগী সলনি হোৱা পৰিঘটনাৰ আঁৰত নাৰীসকলৰ সৌভাগ্য থকা বুলি ক'ব পাৰি নেকি? এই পৰিৱৰ্তনক সমাজৰ অন্যান্য বিষয়ৰপৰা স্বাধীন তথা বিছিন্ন বা স্বতঃস্ফূৰ্ত বুলি মানি ল’ব পাৰিনে ? অথবা আজিৰ সমাজত মহিলাই যি পৰিমাণে সা-সুবিধা বা অধিকাৰ সুৰক্ষিত কৰিছে, সেয়া পৰ্যাপ্ত নে? উত্তৰ হ'ব – নিশ্চয় নহয়। সমাজব্যৱস্থাৰ অৰ্থনৈতিক পৰিকাঠামোৰ পৰিৱৰ্তনৰ অৱধাৰিত ফলতহে নাৰীৰ আজিৰ এই অৱস্থান সম্ভৱ হৈছে।\nসামন্ততান্ত্ৰিক ব্যৱস্থাৰ পতন তথা পুঁজিবাদী উৎপাদন ব্যৱস্থাৰ উদ্ভৱৰ ফলস্বৰূপে মহিলাসকলৰ জীৱনশৈলী বা অৱস্থাতো ব্যাপক পৰিৱৰ্তনে দেখা দিয়ে। ওঠৰ শতিকাৰ শেহৰ ফালে, ফৰাচী বিপ্লৱে বিশ্বজুৰি আলোড়নৰ সৃষ্টি কৰে। ইউৰোপত সামন্ততান্ত্ৰিক ব্যৱস্থাত ভাঙোন তথা সমান্তৰালকৈ বৃহৎ বৃহৎ উদ্যোগ স্থাপনৰ জৰিয়তে পুঁজিবাদৰ সূচনা হয়। উদ্যোগসমূহত কাম কৰাৰ বাবে শ্ৰমিকৰ প্ৰয়োজন হয়। কিন্তু কেৱল পুৰুষ শ্ৰমিকে প্ৰয়োজন পূৰাব নোৱৰাত, মহিলা তথা শিশুসকলকো উদ্যোগ, কল-কাৰখানাত শ্ৰমিক হিচাপে নিয়োগ কৰা হয়। অৱশ্য ইয়াৰ আঁৰত আন আন গুৰুত্বপূৰ্ণ কাৰণো নিহিত হৈ আছিল যিবোৰ এৰাই চলিব নোৱাৰি – মহিলা বা শিশুসকলক কম মজুৰি প্ৰদান কৰি বৃহৎ পৰিমাণৰ উদ্বৃত্ত মূল্য মালিক শ্ৰেণীয়ে আত্মসাৎ কৰিব পাৰিছিল। মহিলা তথা শিশু শ্ৰমিকসকলে মালিকসকলৰ কথা অমান্য কৰা নাছিল, সেয়ে অধিকতকৈ অধিক সময় খটুৱাই শ্ৰম আদায় কৰিব পৰা গৈছিল। মহিলা শ্ৰমিকসকলে পুৰুষৰ দৰে ধৰ্মঘট বা বিৰোধ প্ৰদৰ্শন কৰিবলৈ সাহস কৰা নাছিল। এফালে ঔদ্যোগিকীকৰণ আৰু পুঁজিবাদৰ আৰম্ভণিয়ে ব্যৱস্থাটোৰ প্ৰয়োজন মতে মহিলাসকলক পাকঘৰৰ বন্দিত্বৰপৰা মুক্ত কৰিছিল। কিন্তু আনপিনে, একে সময়তে উদ্বৃত্ত মূল্য আত্মসাৎ কৰি শ্ৰম শোষণ কৰিবলৈ ধৰে। প্ৰকৃততে, ব্যক্তিগত মালিকানা থকা ব্যৱস্থাত পুৰুষ, মহিলা বা শিশু শ্ৰমিক যিয়েই নহওক, উৎপাদন ব্যৱস্থাৰ একো একোটা যন্ত্ৰ হিচাপে গণ্য কৰা হয়। নতুন পুঁজিবাদী ব্যৱস্থাত শোষণ চলিয়ে থাকিল, যদিও স্বীকাৰ কৰিবই লাগিব যে এই ব্যৱস্থাই মহিলাসকলক সামাজিক উৎপাদন ব্যৱস্থাৰ মাজলৈ আনি মুক্তিৰ পথ প্ৰশস্ত কৰিলে।\nযিদৰে এটা অংশই মহিলা শ্ৰমিক হিচাপে যোগদান কৰিছিল, আন একাংশই শিক্ষা, সাংস্কৃতিক চৰ্চাৰো সুযোগ পাইছিল। মূলতঃ মধ্যবিত্ত পৰিয়াল তথা নতুনকৈ গঢ়ি উঠা উদ্যোগপতি-অভিজাত শ্ৰেণীৰ মহিলাসকলে বিলাস– বিনোদন হিচাপে পঢ়া-শুনা বা সাংস্কৃতিক চৰ্চা কৰিছিল। এই শ্ৰেণীৰ মহিলাসকলেই নৱজাগৰণৰ অধিকাৰৰ দাবীৰে পুৰুষৰ সৈতে আন্দোলন আদিত যোগদান কৰে। শিক্ষিত এইচাম মহিলায়েই নাৰ্ছ, দৰ্জী, শিক্ষয়িত্ৰী, সাংবাদিকতা আদি পেছাত যোগদানৰ জৰিয়তে অৰ্থনৈতিকভাৱে স্বাৱলম্বী হৈ পৰে। ইতিমধ্যে উল্লেখ কৰাৰ দৰে নাৰীসকল অৰ্থনৈতিকভাৱে আত্মনিৰ্ভৰশীল হৈ অহাৰ লগে লগে তেওঁলোকৰ পৰিয়ালত নাৰী-পুৰুষৰ সম্পৰ্কৰ ক্ষেত্ৰতো কিছু পৰিৱৰ্তন দেখা যায়। যুগ যুগ ধৰি চলি অহা শোষণ বা পৰম্পৰাৰ প্ৰভাৱ শেষ নহ'লেও, পুৰুষপ্ৰধান পৰিয়ালৰ ভেঁটি নখহাকৈ নাথাকিল। পুৰুষতান্ত্ৰিক সমাজত য'ত অৰ্থনৈতিক অধিকাৰ অবিহনে নাৰী পুৰুষৰ অধীন বুলি গণ্য কৰা হৈছিল, তেনে সময়ত অৰ্থনৈতিক আত্মনিৰ্ভৰশীলতাই এই ধাৰণাটোক সম্পূৰ্ণৰূপে নস্যাৎ কৰে আৰু ভৱিষ্যতৰ নাৰীৰ সমানাধিকাৰৰ পথ প্ৰশস্ত কৰে।\nএই প্ৰসংগত এংগেলছে লিখিছে – "বৃহৎ শিল্প প্ৰসাৰৰ লগে লগে নাৰীক ঘৰুৱা কামৰ ঠেক গণ্ডীৰপৰা শ্ৰমৰ বজাৰ তথা কল-কাৰখানালৈ উলিয়াই অনা হ'ল। মহিলাৰ ওপৰতেই সংসাৰৰ উপাৰ্জনৰ দায়িত্ব ন্যস্ত হোৱাত সৰ্বহাৰাৰ পাৰিবাৰিক জীৱনত পুৰুষৰ প্ৰভুত্ব বজাই ৰখাৰ ভেটিও নাইকিয়া হৈ থাকিল।" ( ...Moreover since large-scale industry has transferred the woman from house to the labour market and the factory, and makes her, often enough, the bread winner of the family, the last remnants of male domination in the proletarian home have lost all foundation."–Engels, Origin of Family, Private Property and the State) উল্লেখযোগ্য যে কল-কাৰখানাত নাৰীৰ নিয়োগ সম্ভৱ হ'ল যদিও মহিলা শ্ৰমিকৰ মজুৰি পুৰুষ শ্ৰমিকৰ মজুৰিৰ সমান নহ'ল। অৰ্থাৎ পুঁজিবাদী ব্যৱস্থাত নাৰীৰ স্বাৱলম্বিতাৰ পথ মুকলি হ'ল যদিও এই ব্যৱস্থাই নাৰী-পুৰুষৰ মাজত বৈষম্য বৰ্তাই ৰাখিলে। নতুনধৰণৰ শ্ৰেণীশোষণ আৰম্ভ হ'ল নতুন ব্যৱস্থাত।\nসামন্তবাদী সমাজব্যৱস্থাৰ শ্ৰেণীশোষণৰ চৰিত্ৰ সলনি হ'ল, কিন্তু শেষ নহ'ল। নতুন চৰিত্ৰ, নতুন বিন্যাসৰ সৈতে শ্ৰেণীদ্বন্দ্ব বৰঞ্চ অধিক তীব্ৰতৰহে হ'ল। অৰ্থনৈতিক পৰিকাঠামো সম্পূৰ্ণৰূপে পৰিৱৰ্তিত নোহোৱাৰ ফলত ব্যৱস্থাৰ আমূল পৰিৱৰ্তন সম্ভৱ নহ'ল আৰু তাৰ ঠাইত কিছুমান জটিল সমস্যাইহে দেখা দিলে। পুঁজিবাদৰ বিকাশৰ ফলত মহিলাসকলে সামাজিক উৎপাদনত অংশগ্ৰহণ কৰাৰ সুযোগ পালে, কিন্তু আনফালে ঘৰ তথা কাৰখানাৰ কামৰ বোজা একেলগে বহন কৰিবলগীয়া হোৱাত কষ্ট বাঢ়িল। সন্তানৰ লালন-পালনৰ দায়িত্বও নাৰীয়েই গ্ৰহণ কৰিব লগীয়া হয়। নাৰীসকলক কৰ্মক্ষেত্ৰলৈ লৈ যোৱা হ'ল, যদিও ৰাষ্ট্ৰৰ ফালৰপৰা ঘৰুৱা দায়িত্বৰ বোজা কম কৰিব পৰাকৈ কোনোধৰণৰ বিকল্প ব্যৱস্থা লোৱা নহ'ল। হাড়ভগা দীঘলীয়া শ্ৰমৰ বিনিময়ত অতি নিম্নতম মজুৰিহে প্ৰদান কৰা হৈছিল মহিলা শ্ৰমিকক। গতিকে এই ব্যৱস্থাত নাৰীৰ ওপৰত শোষণ বৃদ্ধি হ'ল। এই ব্যৱস্থাতেই 'পতিতা' বৃত্তিৰো আত্মপ্ৰকাশ ঘটে। পূৰ্বতে থকা ঘৰুৱা 'ৰক্ষিতা'ৰ অৱলুপ্তি ঘটে আৰু ইয়াৰ ঠাইত সামাজিক ক্ষেত্ৰত 'দেহোপজীৱিনী'ৰ সংখ্যা বাঢ়ি গৈ থাকিল আৰু নিশ্চিত যে ইয়াৰ অন্তৰালত নিহিত কাৰণ হৈছে সামাজিক তথা অৰ্থনৈতিক। নাৰী পণ্যলৈ ৰূপান্তৰিত হ'ল এক কথাত।\nগতিকে দেখা যায় যে পুঁজিবাদৰ বিকাশৰ ফলত এফালে যিদৰে নাৰীসমাজৰ মুক্তিৰ ইংগিত পোৱা গৈছিল, আনফালে শোষণ আৰু আত্মমৰ্যাদা লাঘৱো এই সমাজৰেই পৰিণতি। এংগেলছৰ উপৰোক্ত গ্ৰন্থত শ্ৰেণীবিভক্ত সমাজত নাৰীৰ ওপৰত চলা শোষণক ঐতিহাসিক বিশ্লেষণৰ মাজেৰে স্পষ্টভাৱে বাখ্যা দাঙি ধৰা হৈছে যে সমগ্ৰ নাৰীসমাজক সামাজিক উৎপাদনৰ কামত পুনৰ প্ৰবেশ কৰাব পাৰিলেহে সামগ্ৰিকভাৱে নাৰীৰ ওপৰত চলা শোষণৰ অৱসান ঘটিব। একেদৰে কাৰ্ল মাৰ্ক্সেও 'কেপিটেল' গ্ৰন্থত নাৰীৰ ওপৰত চলা শোষণৰ বিশ্লেষণ দাঙি ধৰিছে। সৰ্বপ্ৰথমে নাৰীৰ পৰাধীনতাৰ বৈজ্ঞানিক বিশ্লেষণ আগ বঢ়ায় মাৰ্ক্সবাদেই। মাৰ্ক্সবাদে দেখুৱালে যে সমাজত ব্যক্তিগত সম্পত্তিৰ ওপৰত ভিত্তি কৰি গঢ়ি উঠা শ্ৰেণীবিভক্ত সমাজব্যৱস্থাই নাৰী সমাজৰ পৰাধীনতাৰ\nমূল কাৰণ। শ্ৰেণী দৃষ্টিভংগীক বাদ দি বা সামগ্ৰিক শ্ৰেণী সংগ্ৰামৰপৰা বিচ্ছিন্ন কৰি নাৰীৰ পূৰ্ণ মুক্তি সম্ভৱ নহয়। মাৰ্ক্সীয় বিশ্লেষণ মতে শ্ৰেণীহীন তথা শোষণহীন সমাজতহে নাৰীৰ সম্পূৰ্ণ অধিকাৰ সুৰক্ষিত হ'ব।\nউল্লেখযোগ্য যে নাৰী সংগ্ৰামৰ ইতিহাসত দেখা যায় যে ঊনবিংশ শতাব্দীত নৱজাগৰণৰ সময়ত যুক্তিবাদ তথা মানৱতাবাদ প্ৰতিষ্ঠাৰ আন্দোলনৰ সময়ত নাৰীৰ ব্যক্তিস্বাত্যন্ত্ৰ তথা সমানাধিকাৰ বিষয়টোও তুলি ধৰা হয়। কিছু কিছু ক্ষেত্ৰত বিচ্ছিন্ন বা সীমাবদ্ধভাৱে কিছু আংশিক অধিকাৰ মহিলাসকলে লাভো কৰে যদিও, পূৰ্ণ মুক্তিৰ কোনো শ্লোগান শুনা নগ’ল বা তেনে কোনো ইংগিতো বহন নকৰিলে আন্দোলনে।\n১৮৬৮ চনত শ্ৰমিক শ্ৰেণীৰ 'প্ৰথম আন্তৰ্জাতিক সংগঠন' (International Workingmen's Association ) গঠনৰ সময়তেই কাৰ্ল মাৰ্ক্সে নাৰীৰ অধিকাৰৰ বিষয়টো উত্থাপন কৰে। আনপিনে, একে সময়তে আন আন কিছুসংখ্যক সংশোধনবাদী সমাজতান্ত্ৰিকে মহিলাসকলে কল-কাৰখানাত কাম কৰাটো সমাজৰ নৈতিক দিশৰপৰা অৱমাননাকৰ, সেয়ে মহিলাই গৃহকৰ্মতে আবদ্ধ থকা ভাল বুলি প্ৰস্তাৱ দিয়ে। মাৰ্ক্সে বিৰোধ কৰাৰ লগতে মহিলাৰ অৰ্থনৈতিক অধিকাৰৰ সপক্ষে যুক্তি দাঙি ধৰে। কৰ্মক্ষেত্ৰত পৰ্যাপ্ত সা-সুবিধা তথা মজুৰি বৃদ্ধি কৰাৰ ওপৰতহে মাৰ্ক্সে গুৰুত্ব প্ৰদান কৰে। প্ৰথম আন্তৰ্জাতিকৰ নীতি-নিৰ্দেশনা অনুসৰিয়েই ট্ৰেড ইউনিয়নৰ সৈতে মহিলা শ্ৰমিকৰ অধিকাৰো যুক্ত কৰি আন্দোলন সংঘটিত কৰা হয়।\nপৰৱৰ্তী পৰ্যায়ত শোষণৰ বিৰুদ্ধে আন্দোলনৰ ধাৰা অব্যাহত থাকে। জাৰ্মানিৰ সূতাকলৰ মহিলাসকলৰ আন্দোলন এইক্ষেত্ৰত এক উল্লেখযোগ্য উদাহৰণ। ১৮৭১ চনত পেৰিছ বিপ্লৱৰ সময়ত শ্ৰমজীৱী সংগ্ৰামী নাৰীৰ ভূমিকা ঐতিহাসিক। কল-কৰখানাৰ শ্ৰমিকৰ উপৰি, দৰ্জী মহিলা, সংগঠিত-অসংগঠিত খণ্ডৰ মহিলা কৰ্মী আদি কৰি, শিল্পী, সাহিত্যিক, বুদ্ধিজীৱী – সৰ্বস্তৰৰ মহিলা একত্ৰিত হৈ সংগ্ৰামত জঁপিয়াই পৰা ঘটনা অবিস্মৰণীয়। বহু নাৰী সংগ্ৰামীয়ে আত্মবলিদান দিবলৈও কুন্ঠাবোধ নকৰিলে। সেই সময়ত যুদ্ধ পৰিষদে ১০৫০ গৰাকী মহিলাক অভিযুক্ত কৰিছিল। অৱশ্যে পেৰিছ বিপ্লৱে ফৰাচী বিপ্লৱৰ ঐতিহ্য বহন কৰা বুলিয়েই ক'ব লাগিব। ওঠৰ শতিকাত (১৭৮৯) ফৰাচী বিপ্লৱৰ সাম্য, মৈত্ৰী আৰু স্বাধীনতাৰ শ্লোগানে সৰ্বস্তৰত আলোড়নৰ সৃষ্টি কৰা সময়তেই নাৰীৰ অধিকাৰৰ দাবীত বিচ্ছিন্নভাৱে হ'লেও আৱাজ উঠিছিল। ১৭৯৩ চনত 'মানুহৰ অধিকাৰ' ঘোষণাপত্ৰ পাঠৰ সময়ত ওমল্যান দা গুজ নামৰ ফৰাচী মহিলা এগৰাকীয়ে প্ৰশ্ন কৰিছিল – "নাৰীসকলক যদি ফাঁচী কাঠত ওলমোৱাৰ অধিকাৰ আছে, তেন্তে পাৰ্লিয়ামেন্টত তেওঁলোকৰ অধিকাৰ কিয় নাথাকিব?" পৰিতাপৰ কথা যে সেই সেই বছৰতেই ওমল্যান দা গুজক ফাঁচী দিয়া হয়।\nবিভিন্ন সময়ত পুৰুষৰ সৈতে বহু নাৰীয়েও শোষণৰ বিৰুদ্ধে সংগ্ৰাম কৰি জীৱন উৎসৰ্গা দি আহিছে। কিন্তু দুখৰ বিষয়, ইতিহাসত সকলোৰে নাম বিচাৰি পোৱা নাযায়। পেৰিছ বিপ্লৱৰ সময়তে অনেক নাৰী সংগ্ৰামীয়ে জীৱন বলিদান দিয়ে। পেৰিছ বিপ্লৱৰ অন্যতম নেতৃ লুই মিচেলৰ নাম ইতিহাসত উল্লেখ আছে।\nপেৰিছ বিপ্লৱত মহিলাসকলৰ অৱদান সম্পৰ্কে মাৰ্ক্সে লিখিছে – "পেৰিছৰ ৰমণীসকল প্ৰাচীন কালৰ নাৰীসকলৰ দৰেই মহান, তেওঁলোকে একনিষ্ঠভাৱে আগুৱাই বেৰিকেড তথা বধ্যভূমিত উৎফুল্লিত মনেৰে আত্মবলিদান দিছে।" পেৰিছ বিপ্লৱৰ সময়তেই শ্ৰমজীৱী নাৰীয়ে সংগঠিতভাৱে ৰাজনৈতিক আন্দোলনত অংশগ্ৰহণ কৰে। মহিলাসকলৰ মাজত সমাজতান্ত্ৰিক চেতনাৰ বিকাশো এই সময়ৰেই অৱদান। ঊনবিংশ শতিকাৰ আন্তৰ্জাতিক সৰ্বহাৰা শ্ৰেণীৰ মুক্তিৰ আন্দোলনৰ সৈতে নাৰীৰ অধিকাৰ ৰক্ষাৰ দাবীও যুক্ত হয়। ১৮৮৯ চনত পেৰিছত অনুষ্ঠিত আন্তৰ্জাতিক শ্ৰমিক সন্মিলনত কমিউনিষ্ট নেত্ৰী ক্লাৰা জেটকিনে সৰ্বপ্ৰথম, সকলো ক্ষেত্ৰতে নাৰীৰ সমানাধিকাৰৰ দাবী উত্থাপন কৰি বক্তৃতা প্ৰদান কৰে। এই বক্তৃতাই বিশ্বজুৰি এক আলোড়নৰ সৃষ্টি কৰে। কাৰণ ইয়াৰ পূৰ্বে কোনো আন্তৰ্জাতিক মঞ্চৰপৰা নাৰীৰ সমান অধিকাৰৰ কথা ঘোষণা হোৱা নাছিল। অৱশ্যে বিভিন্ন ঠাইত বিচ্ছিন্নভাৱে নাৰীৰ অধিকাৰ ৰক্ষাৰ আন্দোলন সংঘটিত হৈছিল। ১৮৫৭ চনৰ ৮ মাৰ্চত নিউয়ৰ্কৰ কাপোৰ চিলাই কাৰখানাৰ দৰ্জী মহিলা শ্ৰমিকে উপযুক্ত মজুৰি তথা ১০ ঘণ্টা কামৰ সময় নিৰ্ধাৰণ কৰাৰ দাবীত আন্দোলন কৰিছিল। পৰৱৰ্তী সময়ত এই সংগ্ৰামৰ ঐতিহ্য বহন কৰিয়েই ৮ মাৰ্চ দিনটোত আন্তৰ্জাতিক নাৰী দিৱস হিচাপে পালন কৰা হয়।\nপুঁজিবাদী ব্যৱস্থাই মহিলাৰ বাবে সামাজিক উৎপাদনত অংশগ্ৰহণৰ পথ মুকলি কৰিছে, তাত কোনো সন্দেহ নাই। কিন্তু সমান্তৰালকৈ জটিল সমস্যাৰ সৃষ্টি হোৱাত শোষণৰ মাত্ৰাও বাঢ়ি গৈ থাকে। পুঁজিবাদত পুৰুষ-মহিলা নিৰ্বিশেষে সকলো শ্ৰমিকেই উৎপাদনৰ সঁজুলিৰ গৰাকীক উদ্বৃত্ত মূল্য যোগান ধৰা যন্ত্ৰহে। শ্ৰেণীবিভক্ত সমাজত সামগ্ৰিকভাৱে সৰ্বস্তৰৰ মহিলাৰ সৰ্বাঙ্গীণ বিকাশ সম্ভৱ নহয়। তাৰ বাবে শ্ৰেণীশোষণবিহীন এক বিকল্প ব্যৱস্থাৰ প্ৰয়োজন আমি নুই কৰিব নোৱাৰো। অৱশ্যে বৰ্তমান এই ব্যৱস্থাৰ মাজেৰেই অধিকাৰ প্ৰাপ্তিৰ সংগ্ৰামৰ ধাৰা অব্যাহত ৰাখিব লাগিব।\nবিষয় নাৰী পুঁজিবাদ\nNo Comments : "পুঁজিবাদৰ বিকাশ আৰু নাৰীৰ অৱস্থান - (পূজা নিৰালা)"